covid death സോഷ്യലിസ്റ്റ് നേതാവ് കൊവിഡ് ബാധിച്ച് മരിച്ചു\nമരണ ശേഷം നടത്തിയ പരിശോധനയിലാണ് കൊവിഡ് സ്ഥിരീകരിച്ചത്. സ്വകാര്യ ആശുപത്രിയിൽ ചികിത്സയിലിരിക്കെ ഇന്നലെയാണ് ഇദ്ദേഹം മരിച്ചത്. ദേവസ്യയുടെ മകനും കൊവിഡ് സ്ഥിരീകരിച്ചു. ദേവസിയുടെ മൃതദേഹം കൊവിഡ് പ്രോട്ടോക്കോള് പാലിച്ച് സംസ്ക്കരിക്കും.\nRead Also : സംസ്ഥാനത്ത് ഒരു കൊവിഡ് മരണം കൂടി; മരിച്ചത് ആലുവ സ്വദേശി\nജെഡിഎസ് പാർട്ടിയുടെ സംസ്ഥാന വൈസ് പ്രസിഡന്റ്, എറണാകുളം ജില്ലാ പ്രസിഡന്റ് എന്നീ പദവികൾ വഹിച്ചു. എച്ച് എം എസ് ട്രേഡ് യൂണിയൻ നേതാവായിരുന്നു. കൂടാതെ ഇടപ്പള്ളി ബ്ലോക്ക് ബിഡിസി ചെയർമാൻ, കൊച്ചിഷിപ്പ് യാർഡ് ബോർഡ് മെമ്പർ, കെഎസ്എഫ്ഇ ബോർഡ് അംഗം എന്നീ പദവികളിൽ പ്രവർത്തിച്ചിട്ടുണ്ട്. വിദ്യാർത്ഥി കാലഘട്ടത്തിൽ തന്നെ രാഷ്ട്രീയത്തിൽ സജീവമായിരുന്നു.


പുന്നാട് ശിബിരത്തില് കൊലക്കേസ് പ്രതിയും | Kerala | Deshabhimani | Friday Dec 29, 2017\nപുന്നാട് ശിബിരത്തില് കൊലക്കേസ് പ്രതിയും\nകണ്ണൂര് > കണ്ണൂരില് വീണ്ടും ചോരപ്പുഴയൊഴുക്കാന് ആര്‍എസ്എസിന് ഊര്‍ജം പകര്‍ന്ന ഇരിട്ടി പുന്നാട് ശിബിരത്തില് കൊലക്കേസ് പ്രതിയും. തിരുവനന്തപുരം പാലോട്ടെ ഡിവൈഎഫ്ഐ പ്രവര്‍ത്തകന് ദില്‍ഷാദിനെ കൊലപ്പെടുത്തിയ സംഭവത്തിലെ മുഖ്യ സൂത്രധാരന് രഞ്ജുകുമാറാണ് ശിബിരത്തില് പങ്കെടുക്കുന്നത്. സംശയം തോന്നി വിവരം തിരക്കിയ ചില നാട്ടുകാരോട് ഇയാള് കൊയിലാണ്ടി സ്വദേശിയാണെന്നാണ് പ്രാദേശിക സ്വയംസേവകര് പറഞ്ഞത്. വിശദമായ അന്വേഷണത്തിലാണ് തിരുവനന്തപുരത്തുനിന്നുള്ള കൊലക്കേസ് പ്രതിയാണെന്നു തിരിച്ചറിഞ്ഞത്.\nപുന്നാട് താവിലാകുറ്റിയിലെ ആര്‍എസ്എസ് ഉടമസ്ഥതയിലുള്ള സ്കൂളില് 23നാണ് പ്രാഥമിക ശിക്ഷാവര്‍ഗ് എന്ന പേരില് ആയുധ പരിശീലന ശിബിരം ആരംഭിച്ചത്. 31വരെയാണിത്. സംസ്ഥാനത്തിന്റെ വിവിധ ഭാഗങ്ങളില്‍നിന്നുള്ള ആര്‍എസ്എസ് പ്രചാരകര് പങ്കെടുക്കുന്നുണ്ട്. ക്യാമ്പിനു മുന്നോടിയായി രഞ്ജുകുമാര് ഉള്‍പ്പെടെയുള്ളവര് സമീപത്തെ വീടുകള് കയറിയിറങ്ങി സഹകരണം തേടിയതായി നാട്ടുകാര് പറയുന്നു.\nബിജെപി സംസ്ഥാന അധ്യക്ഷന് കുമ്മനം രാജശേഖരനും ആര്‍എസ്എസ് നേതാവ് വത്സന് തില്ലങ്കേരിയും പങ്കെടുത്ത മട്ടന്നൂരിലെ രഹസ്യയോഗവും 23നായിരുന്നുവെന്നത് യാദൃച്ഛികമല്ല. ക്രിസ്മസ് ദിവസം രാത്രി മട്ടന്നൂര് അയ്യല്ലൂരില് ഹോമിയോ മെഡിക്കല് ഓഫീസറടക്കം രണ്ടുപേരെ വെട്ടിക്കൊല്ലാന് ശ്രമിച്ചത് പുന്നാട് ശിബിരത്തില്‍നിന്ന് ആയുധങ്ങളുമായെത്തിയ ആര്‍എസ്എസ് സംഘമാണ്.\nഇതിന്റെ തുടര്‍ച്ചയായി വ്യാഴാഴ്ച പാനൂര് കൂറ്റേരിയിലും സമാനരീതിയിലുള്ള കൊല്ലാക്കൊല ആവര്‍ത്തിച്ചു. കൊലയാളികളെയടക്കം പങ്കെടുപ്പിച്ച് ശിബിരത്തില് രൂപപ്പെടുത്തിയ ആക്രമണ പദ്ധതിയുടെ ഭാഗമാണ് രണ്ടു സംഭവങ്ങളുമെന്ന് വ്യക്തമാണ്.\nശ്രീധരന്‍പിള്ള കേരളത്തോട് മാപ്പുപറയണം: പി രാജീവ്\nനടുവിലില് വീടിനുനേരെ ബോംബേറ്:2ബൈക്കുകള് കത്തിച്ചു


കഥകളി പഠിക്കുകയെന്നത് കുഞ്ചു മാത്രം തീരുമാനിച്ചാൽ മതിയായിരുന്നില്ല.\nഅമ്മക്കും അച്ഛനും സമ്മതം\nപിന്നെ, ആർക്കാണ് വിസമ്മതം?\nഒരു വേള വഴി മുട്ടുമോ?\nഅപ്പോൾ, ചിത്രകലയുണ്ടല്ലോ എന്നു മനസ്സു സമാധാനിപ്പിക്കുന്നുണ്ടെങ്കിലും അതിനേക്കാൾ ശക്തിയിൽ കഥകളിയുടെ വേരുകൾ ആഴ്‌ന്നു പോയിരുന്നു. ജന്മത്തിന്റെ നാരായവേരു പോലെ!\nഏതൊരാൾ കാരണം അമ്മ വാഴേങ്കടയിൽ നിന്നു വിട്ടുപോന്നുവോ , ആ മനുഷ്യൻ( കുഞ്ചുവിന്റെ വലിയമ്മയുടെ മൂത്ത മകൻ)അപ്പോഴേക്കും അവിടുന്നു ഭാഗം മേടിച്ചു പോയിരുന്നു. .പിന്നെ അവിടെ രണ്ടാമത്തെ മകനും (ചെറിയേട്ടൻ) അവരുടെ ഏകസഹോദരിയും (കുഞ്ചുവിന്റെ അമ്മ എടുത്തുവളർത്തിയ കുട്ടി‍ാമാത്രമേ ഉണ്ടായിരുന്നുള്ളു. മകന്റെ കഥകളി ഭ്രാന്തിനെക്കുറിച്ച് അമ്മ അവിടെ വെച്ച് ചില കാര്യങ്ങൾ പറഞ്ഞു, വെറുതെ ഒരു മോഹം കൊണ്ടു പറഞ്ഞതായിരുന്നില്ല അത്. വാഴേങ്കട താമസിച്ചു കഥകളിയഭ്യസിക്കുമ്പോൾ ,ഭക്ഷണച്ചെലവ് ചെറിയേട്ടൻ വഹിക്കുകയാണെങ്കിൽ കുഞ്ചുവിന്റെ ഇഷ്ടപ്രകാരം നടക്കട്ടെ എന്നായിരുന്നു അമ്മയുടെ ഉള്ളിൽ. എന്നാൽ അതേക്കുറിച്ച് ചെറിയേട്ടൻ ഒരക്ഷരം മിണ്ടിയില്ല. അതിന്റെയർത്ഥം അമ്മയ്ക്കും മകനും മനസ്സിലാവുകയും ചെയ്തു. പക്ഷേ, അതുകൊണ്ടൊന്നും കുഞ്ചുവിന്റെ കഥകളിപ്രേമത്തിന് യാതൊരു മാറ്റവും സംഭവിച്ചില്ല. പകരം അതു കുറേക്കൂടി കൂടി വന്നു.\nകഥകളിയോടുള്ള നിരന്തരമായ അനുഭാവത്തിൽ അനുകമ്പ തോന്നുവാനും ഏതോ വിധത്തിൽ കുഞ്ചുവിനെ സഹായിക്കുവാനും അവിടെ നാട്ടുകാരിൽ ഒരാളുണ്ടായി. ആരും നിനച്ചിരിക്കാത്ത ഒരു നേരത്ത്.\n"യഥാ ഹ്യേകേന ചക്രേണ ന രഥസ്യ ഗതിർഭവേത്"\nഏവം പുരുഷകാരേണ വിനാ ദൈവം ന സാധ്യതി"\n(ഒരു ചക്രം മാത്രം കൊണ്ട് രഥത്തിന് മുന്നോട്ട് ചലിക്കുവാൻ കഴിയുകയില്ല. അതു പോലെ ദൈവാനുഗ്രഹമില്ലാതെ പുരുഷ പ്രയത്നം മാത്രം കൊണ്ട് ഫലം സിദ്ധിക്കുകയുമില്ല) എന്നു പറഞ്ഞപോളെ ദൈവാനുഗ്രഹത്താൽ ഒരു മനുഷ്യന് ആ കുട്ടിയുടെ കാര്യത്തിലിടപെടാൻ തോന്നി. അതെന്തുകൊണ്ടെന്ന് എത്ര ആലോചിച്ചിട്ടും മനസ്സിലായില്ല. കാരണം ആ മനുഷ്യനുമായി അത്ര അടുത്ത ബന്ധം കുഞ്ചുവിനുണ്ടായിരുന്നതുമില്ല. അദ്ദേഹത്തിന്റെ സ്ഥിരതാമസം വാഴേങ്കടയിലും.\nകെപി. കുട്ടപ്പൊതുവാൾ എന്ന സ്നേഹോദാരനായ അദ്ദേഹത്തിന്റെ മക്കളാണ് പിൽക്കാലത്ത് തായമ്പകയിലെ മലമക്കാവ് ശൈലിയിലെ അത്യുന്നതരായിത്തീർന്ന കൊട്ടുകാർ ആലിപ്പറമ്പ് ശിവരാമപ്പൊതുവാൾ, സഹോദരന്മാരായ കൃഷ്ണപ്പൊതുവാൾ, കേശവപ്പൊതുവാൾ എന്നിവർ.\nവാഴേങ്കട ക്ഷേത്രത്തിലെ പൂജക്കൊട്ടുകാരനായ കുട്ടപ്പൊതുവാൾ പൊതുസമ്മതനും സഹൃദയനുമായിരുന്നു. ക്ഷേത്രത്തിലെ ഊരാളന്മാരിൽ മുഖ്യനായ മല്ലിശ്ശീരി നീലകണ്ഠൻ നമ്പൂതിരിയുമായി അദ്ദേഹത്തിന് അടുപ്പമുണ്ടായിരുന്നു. മല്ലിശ്ശീരിയുടെ ആഗ്രഹമനുസരിച്ചാണ് ക്ഷേത്രപരിസരത്തു വെച്ച് കഥകളി കളരി ആരംഭിക്കുന്നതും . അദ്ദേഹത്തോട് കുട്ടപ്പൊതുവാൾ കുഞ്ചു എന്ന പതിനഞ്ചുകാരന്റെ കഥകളി ഭ്രമത്തെക്കുറിച്ചു പറഞ്ഞു. ഒപ്പം തന്നെ അതിനുള്ള വൈഷമ്യത്തെക്കുറിച്ചും അറിയിച്ചു.\nമുൻപറഞ്ഞ ചെറിയേട്ടന് സാമാന്യം കൃഷി ഉണ്ടായിരുന്നുവെങ്കിലും അതിലധികം വരുമാനം മല്ലിശ്ശീരി വകയായിരുന്നു. .അദ്ദേഹത്തിന്റെ വാഴേങ്കടയിലെ കാര്യസ്ഥനായിരുന്നു അയാൾ. കുട്ടപ്പൊതുവാൾ മുഖാന്തിരം മല്ലിശ്ശീരി നമ്പൂതിരി അയാളോടു കാര്യങ്ങളന്വേഷിച്ചു. അവസാനം കുഞ്ചുവിന്റെ ഭക്ഷണച്ചെലവും മറ്റും നടത്തണമെന്നും വിട്ടു പറഞ്ഞു. അദ്ദേഹത്തിന്റെ നിർബന്ധത്തിൽ നിന്നൊഴിഞ്ഞുമാറാൻ ചെറിയേട്ടന് കഴിഞ്ഞില്ല.കാര്യസ്ഥന്റെ വിനീത വിധേയത്വം കുഞ്ചുവിനനുഗ്രഹമായി മാറി. ഒരു വിധത്തിൽ , ഏട്ടൻ അതിനു സമ്മതിച്ചു. അപ്പോൾ മാത്രമായിരുന്നു എത്രയോ ദൂരത്തു നിന്ന് തലയിലേറ്റി വന്നിരുന്ന ഒരു കുന്നത്തെ ചുമട്` ഒന്നിറക്കിവെച്ചു വിശ്രമിക്കാൻ കഴിഞ്ഞത്, കുഞ്ചുവിന്.\nപിന്നീട് അമ്മ കാറൽമണ്ണയിലും കുഞ്ചു വാഴേങ്കടയിലുമായി. ജ്യേഷ്ഠൻ മദിരാശിയിൽത്തന്നെ. ആഗ്രഹിച്ചതു പോലെത്തന്നെ മകന് കഥകളി പഠിക്കാനുള്ള സാഹചര്യം ഒത്തുകിട്ടിയതിൽ കുഞ്ചുവിന്റെ അച്ഛനും ഉള്ളാലെ സന്തോഷിച്ചു. തൃക്കിടീരി മനയിലെ തന്റെ തമ്പുരാനോട് കാര്യങ്ങളെല്ലാമുണർത്തിച്ചു. കന്യാകുമാരിയിലേക്കു ചിത്രകലാപഠനത്തിനുള്ള കുഞ്ചുവിന്റെ യാത്ര വാഴേങ്കട ക്ഷേത്രത്തിലെ അഗ്രശാലയിലെ കഥകളിയരങ്ങിലേക്കായി.\nതാമസിയാതെ അഭ്യാസം ആരംഭിച്ചു. മലയാളവർഷം 1100 എടവം 26 ന് (1942 ജൂൺ 8) ആയിരുന്നു ആ ദിവസം. അന്നു മുതൽക്ക് കുഞ്ചു വാഴേങ്കടക്കാരനായി വന്നു.\nഅഞ്ചു വിദ്യാർത്ഥികളായിരുന്നു ആദ്യം ഉണ്ടായിരുന്നത്. എല്ലാവരും വാഴേങ്കടക്കാർ. അഭ്യാസച്ചെലവുകളിൽ ഗുരുവിന്റെ ഭക്ഷണം മാത്രം മല്ലിശ്ശീരി കൊടുക്കും. വിദ്യാർത്ഥികൾക്കു വേണ്ടതായ എണ്ണ, നെയ്യ്, ഗുരുവിന്റെ ശംമ്പളം മുതലായ ചെലവുകൾ രക്ഷിതാക്കൾ ചെയ്യണം. വളരെയേറെ കഷ്ടപ്പെട്ടായിരുന്നു കഥകളിയഭ്യാസം കഴിച്ചുകൂട്ടിയത്. ഭക്ഷണം ഒരു വിധത്തിൽ ചെറിയേട്ടന്റെ ദയമൂലം കിട്ടിപ്പോന്നു. മറ്റു ചെലവുകൾ വളരെ പണിപ്പെട്ടും നിത്യച്ചിലവു ചുരുക്കിയും മാസം തോറും അമ്മയും ഏട്ടനും തന്നുകൊണ്ടിരുന്നു.കടം വാങ്ങിയിട്ടാണെങ്കിലും (ചില മാസം)കൃത്യമായി എത്തിച്ചു തന്നു. ഈ വിധത്തിലുള്ള മാനസികാന്തരീക്ഷം ചിലപ്പോഴെങ്കിലും കുഞ്ചുവിനെ അസ്വസ്ഥനാക്കി.\nവേറെ എന്തെങ്കിലുമൊക്കെ തൊഴിൽ ചെയ്തുകൂടെ?\nഅല്ലെങ്കിൽ ,ജ്യേഷ്ഠനെപ്പോലെ മദിരാശിയിലേക്ക് പൊയ്‌ക്കൂടെ? പത്തുപതിനഞ്ചു വയസ്സായിട്ട് , ഒരു കഥകളിക്കമ്പം.!\nതനിച്ചിരുന്നാലോചിക്കുമ്പോഴൊക്കെ കേട്ട മദ്ദളത്തിന്റേയും ചെണ്ടയുടേയും ശബ്ദം.\nകഥകളി പഠിക്കുന്നത് ഒരു "തൊഴിലിനു" വേണ്ടിയാണോ?\nഒരു തൊഴിലെടുത്തു ജീവിക്കുന്നതും കഥകളികൊണ്ടു ജീവിക്കുന്നതും രണ്ടും ഒരു പോലെയാണോ?\nഏതു തൊഴിലിനേക്കാളും ഉന്നതിയിലുള്ളതാണ് കഥകളി എന്നുമറിയാം. വെള്ളിനേഴിയിൽ നിന്നു സ്ക്കൂൾ വിട്ടു വരുമ്പോൾ, അവിടത്തെ കളരിയിലെ ആശാൻ ചോദിച്ച ചോദ്യം.\nആ ചോദ്യത്തിനുള്ള ഉത്തരം തേടിയലഞ്ഞ നാളുകൾ\nസാരമില്ല. എല്ലാം നേരേയാകും. നേരേയാകണം.\nസ്വന്തം മനസ്സിൽ നിന്നുതന്നെയുള്ള സാന്ത്വനം.\nആദ്യ ഗുരുനാഥൻ കരിയാട്ടിൽ കോപ്പൻ നായർ എന്നൊരു മഹാനായിരുന്നു. പിന്നീടൊരു കാലത്ത് തന്റെ നിതാന്തസുഹൃത്തും അതിപ്രശസ്തനായ താടിവേഷക്കാരനുമായിരുന്ന ശ്രീ വെള്ളിനേഴി നാണുനായർ ഇദ്ദേഹത്തിന്റെ മകനാണ്. ഇട്ടിരാരിച്ച മേനോന്റെ കീഴിൽ പത്തുകൊല്ലത്തെ അഭ്യാസം നേടിയ കോപ്പൻ നായരാശാൻ , കുഞ്ചുവിന്റെ അവസാനത്തെ ഗുരുവായ പട്ടിക്കാം തൊടി രാവുണ്ണി മേനോന്റെ സമകാലികനും സഹപാഠിയുമായിരുന്നു. വെള്ളത്താടിയും ചുകന്ന താടിയും കെട്ടിയിരുന്ന അദ്ദേഹത്തിനു ചിരകാലപ്രസിദ്ധി നേടിക്കൊടുത്തത് പക്ഷേ മറ്റൊരു വേഷമായിരുന്നു.\nഅക്കാലത്തെ അരങ്ങുകളിൽ സ്ഥിരമായുള്ള ഒരു വേഷം. അതു കോപ്പന്നായരാശാന്റേതും.\nപ്രത്യേകമായ , ഹാസ്യരസപ്രധാനമായ ച്ചിട്ടകളും ചടങ്ങുകളും കലാശങ്ങളും ലോകധർമ്മിയായ പലേ പ്രയോഗങ്ങളും അദ്ദേഹത്തിന്റെ ആശാരിവേഷത്തിന്റെ അനുഗുണമായിരുന്നു. "ആശാരി കോപ്പൻ" എന്ന അപരനാമധേയത്തിൽ അദ്ദേഹം അറിയപ്പെട്ട കാലം: കാലത്തിനു ശേഷവും.\nകഥകളി നടന്മാരുടെ ഏറ്റവും പ്രധാനപ്പെട്ട "മെയ്യ്" സ്വാധീനിക്കുവാൻ വേണ്ടിയുള്ള "ഉഴിച്ചിലിനു" പേരെടുത്ത അദ്ദേഹത്തിന്റെ അഭ്യസനവൈദഗ്ദ്ധ്യം പ്രത്യേകിച്ച് കച്ചകെട്ടലും പ്രാഥമികശിക്ഷണം നിർവ്വഹിക്കുന്നതിലുള്ള പ്രാഗത്ഭ്യവും എടുത്തുപറയേണ്ടതാണ്. കഥകളിയിലെ ഒരു പ്രാഥമിക വിദ്യാർത്ഥിയുടെ മനസ്സു വായിച്ചെടുത്ത തരത്തിലുള്ള ഒരഭ്യസനരീതിയായിരുന്നു അദ്ദേഹത്തിന്റേത്. അഭ്യാസത്തിന്റെ ബാലപാഠങ്ങൾ പഠിപ്പിക്കുവാൻ കോപ്പന്നായരാശാന്റെ മനസ്സുപോലത്തെ ഒരു മനസ്സു തന്നെയായിരുന്നു ഏറ്റവും പ്രധാനം. ഓരോ ദിവസം ചെല്ലുമ്ന്തോറും വിദ്യാർത്ഥിക്കു കഥകളിയുമായുള്ള അടുപ്പം കൂടിയും അകൽച്ച കുറഞ്ഞും വന്നു. പ്രയോഗവിധികൾ തന്നെയായിരുന്നു പ്രധാനം.\nആ കളരിയിലെ ആദ്യത്തെ ആറുമാസം കഴിഞ്ഞുപോയതറിഞ്ഞില്ല. തോടയം, പുറപ്പാട്` മുതലായവ പഠിക്കുവാൻ തുടങ്ങി. കഥകളിയിലെ രംഗദേവതാവന്ദനമെന്നോ അഥവാ അതിന്റെ ശുഭാപ്തിപ്രാർത്ഥനയെന്നോ ആയി കൽപ്പിക്കപ്പെട്ടിരുന്ന ഒരു നൃത്തപ്രയോഗമാണ് തോടയം.\nഅതതു കഥകളുടെ ആരംഭത്തിന്നാധാരമായുള്ള കഥാപാത്രത്തെ അരങ്ങത്തവതരിപ്പിക്കുക എന്ന കൃത്യത്തെ അടിസ്ഥാനമാക്കിക്കൊണ്ടുള്ള ഒരു നൃത്തപ്രയോഗമാണ് പുറപ്പാട്.ഇതു രണ്ടും പഠിച്ചുതീരുവാൻ സുമാർ ഒന്നരമാസമെടുത്തു. തോടയവും പുറപ്പാടും താളകാലത്തിനു യോജിച്ചെടുക്കാറായശേഷം തുടർന്നങ്ങോട്ടുള്ള അഭ്യാസം മുട്ടിയിൽ താളം പിടിച്ചുപാടുന്ന പാട്ടിനോടു ചേർന്നതായി. അങ്ങനേയും ഏതാണ്ട് ഒരു മാസം കഴിഞ്ഞപ്പോഴാണ് പാട്ടും ചെണ്ടയും മദ്ദളവും ചേർന്നുകൊണ്ടുള്ള അഭ്യാസം തുടങ്ങിയത്. ആ സമയത്ത് കുറച്ച് വിഷമിക്കുകയുണ്ടായി. പുതുക്കമായിരുന്നതിനാൽ ചെണ്ട മദ്ദളങ്ങളുടെ ശബ്ദം കേട്ടാൽ അപ്പോൾ വിറച്ചുതുടങ്ങും. ഒരു വിധ്‌ത്തിലും നിലയ്ക്കു നിന്നു പ്രവർത്തിക്കുവാൻ കഴിഞ്ഞില്ല. എന്നാൽ കുറച്ചു ദിവസം ചെന്നപ്പോൾ അതിൽ പരിചയവും ധൈര്യവും കിട്ടി.\nപിന്നീട് അവസാനം ഒരു മാസത്തോളം "രാച്ചൊല്ലിയാട്ട"വുമുണ്ടായി. രാത്രി വിളക്കു വെച്ച് തിരശ്ശീല പിടീച്ച് കാലിൽ കച്ചമണിയും മറ്റും കെട്ടി സന്ദർഭോചിതമായി ഗദ, വാൾ, അമ്പും വില്ലും മുതലായവ ധരിച്ചുകൊണ്ട് അലർച്ചയോടും തിരനോക്കോടു കൂടിയതുമായ അഭ്യാസത്തിനാണ് "രാച്ചൊല്ലിയാട്ട"മെന്നു പറയുന്നത്.\nഇങ്ങിനെയെല്ലാമായി ആദ്യത്തെ കൊല്ലം ആറു മാസത്തെ അഭ്യാസമാണ് ഉണ്ടായത്. അപ്പോഴേക്കും തോടയം, പുറപ്പാട്,മറ്റു ചില കുട്ടിത്തരം വേഷങ്ങൾ എന്നിവ നല്ലവണ്ണം പഠിച്ചുകഴിഞ്ഞു. അതുവരെ പഠിച്ചതെല്ലാം ഭംഗിയായി അരങ്ങത്തു പ്രകടിപ്പിക്കാമെന്നുള്ള വാസനാബലവും ധൈര്യവും ഗുരുവിനും ശിഷ്യ്യനും പൂർണ്ണമായും കൈവന്നു.വളരെ ഉത്സാഹഭരിതമായിരുന്നു അഭ്യാസകാലം.\nഇനിയെന്ത് ..?ഇനിയെന്ത്? എന്നു വീണ്ടും വീണ്ടും മനസ്സന്വേഷിച്ചുകൊണ്ടിരുന്ന ഒരു പതിനഞ്ചുകാരന്റെ ആവേശഭരിതമായ ജിജ്ഞാസ, കൗതുകം!\nPosted by ഇന്ദിരാബാലന് at 11:04 PM


ലോക സിനിമാ ജാലകം - ഡോ. അരവിന്ദന് വല്ലച്ചിറ\nപ്രശസ്ത സംവിധായകനായ പെഡ്രോ അല്‍മദോവര് സംവിധാനം ചെയ്ത സ്പാനിഷി ചിത്രമാണ് ബ്രോക്കണ് എംബ്രേസസ് സ്‌നേഹത്തെയും സ്‌നേഹനിരാസത്തെയും ക്കുറിച്ചുള്ള വ്യത്യസ്തമായ ഒരു ചിത്രമാണിത്. ഫ്‌ളാഷ് ബാക്ക് സമ്പ്രദായത്തിലാണ് സംവിധായകന് ചിത്രമവതരിപ്പിക്കുന്നത്.\nകോടിശ്വരനായ ഏണസ്റ്റോ മാര്‍ട്ടെലിന്റെ സുന്ദരിയായ സെക്രട്ടറിയാണ് ലെന എന്ന മഗ്ദലന. ഒരു നടിയും കൂടിയാണ് ലെന. മരണത്തോട് മല്ലിട്ട് ആശുപത്രിയില് കഴിയുന്ന മഗ്ദലനയുടെ പിതാവിന്റെ ചിക്തിസാ ചിലവുകള് വഹിക്കുന്നത് മാര്‍ട്ടെലാണ്. പിതാവിന്റെ മരണശേഷം അവള് മാര്‍ട്ടെലിന്റെ ഭാര്യയാവുന്നു. ആദരണീയനായ എഴുത്തുകാരന് ഹാരി കെയ്ന് പ്രശസ്തനായ ഒരു ഫിലിം മേക്കറാണ്. ചലച്ചിത്രരംഗത്ത് അദ്ദേഹത്തിന്റെ പേര് മറ്റിയോ ബ്ലാന്‍കോ എന്നാണ്. മാര്‍ട്ടെല് നിര്‍മ്മിക്കുന്ന ഗേള്‍സ് ആന്റ് സ്യൂട്ട് കേസ്സസ് എന്ന ചിത്രത്തിലെ പ്രധാനകഥാപാത്രത്തെ അവതരിപ്പിക്കുന്നത് മഗ്ദലനയാണ്. അല്‍മദോവറിന്റെ 1988 ലെ പ്രശസ്തമായ 'വുമണ് ഓണ് ദ വെര്‍ജ് ഓഫ് എ നെര്‍വസ് ബ്രേക്ക് ഡൗണ്' എന്ന ചിത്രത്തിന്റെ ഒരു റീമേക്കാണ് ബ്ലാന്‍കോ ഉദ്ദേശിക്കുന്നത്.\nചിത്രനിര്‍മ്മാണം പുരോഗമിക്കുന്നതിനിടയില് മാര്‍ട്ടലും ലെനയുമായി ചില അസ്വാരഹസ്യങ്ങള് ഉടലെടുക്കുന്നു. അത് പിന്നെ സംഘര്‍ഷത്തിലേക്കു വളരുന്നു. അവിചാരിതമായ ഒരു നിമിഷത്തില് മാര്‍ട്ടെല് ലെനയെ കോണിപ്പടിയില് നിന്ന് തള്ളിയിടുന്നു. അബോധാവസ്ഥയിലായ അവളെ ആശുപത്രിയില് പ്രവേശിപ്പിച്ചു. പിന്നീട് മഗ്ദലന ഒരു ഹോട്ടല് റിസപ്ഷണിസ്റ്റിന്റെ ജോലി സ്വീകരിക്കുന്നു.\nഗേള്‍സ് ആന്റ് സ്യൂട്ട്‌കേസ്സസ് പ്രദര്‍ശനത്തിനെത്തുന്നു. പക്ഷേ ആശാവഹമായ ഒരു പ്രതികരണമായിരുന്നില്ല പ്രേക്ഷകരില് നിന്നും നിരൂപകരില് നിന്നും ഉണ്ടായത്. ബ്ലാന്‍കോയുടെ സംവിധാന ജീവിതത്തെ ഇതു ബാധിക്കുന്നു. മാഡ്രിഡില് നിന്നുള്ള ഒരു യാത്രയില് ബ്ലാന്‍കോയും ലെനയും സഞ്ചരിച്ചിരുന്ന കാര് അപകടത്തില്‍പ്പെടുന്നു. ലെന മരണമെന്ന വിധിക്കു കീഴടങ്ങുകയും ബ്ലാന്‍കോയ്ക്ക് ഗുരുതരമായി പരിക്കേല്‍ക്കുകയും ചെയ്തു. അപകടത്തെ തുടര്‍ന്ന് ബ്ലാന്‍കോയുടെ കാഴ്ചശക്തി പൂര്‍ണ്ണമായും നഷ്ടപ്പെടുന്നു. അദ്ദേഹത്തിന്റെ പ്രൊഡക്ഷന് അസിസ്റ്റന്റായിരുന്ന ജൂഡിറ്റും മകന് ഡിഗോയും ബ്ലാന്‍കോയെ പരിചരിക്കാനെത്തുന്നു. കാഴ്ച നഷ്ടപ്പെട്ടെങ്കിലും ബ്രെയ്‌ലി സമ്പ്രദായത്തില് അദ്ദേഹം തിരക്കഥകള് രചിക്കാന് പരിശീലിക്കുന്നു.\nഎഡിറ്റിംഗ് ടേബിളില് തന്റെ ചിത്രം മോശമായ രംഗങ്ങള് കൂട്ടിചേര്‍ത്ത് പ്രദര്‍ശിപ്പിക്കാന് താല്‍പര്യമെടുത്തത് മാര്‍ട്ടെലാണെന്ന് ബ്ലാന്‍കോ പിന്നീട് കണ്ടെത്തുന്നു. മാറ്റിവെച്ച ഈ മികച്ച രംഗങ്ങള് കൂട്ടിചേര്‍ത്ത് തന്റെ ചിത്രം പ്രദര്‍ശനത്തിനെത്തിക്കുന്നതില് ബ്ലാന്‍കോ വിജയം കണ്ടെത്തുന്നു. മികച്ചൊരു ചിത്രത്തിന്റെ പിറവിയാണ് ഇതിലൂടെ യാഥാര്‍ത്ഥ്യമായത്. ഒരു ദിവസം ജൂഡിറ്റ് തന്റെ മകനോട് അവന്റെ പിതാവ് ബ്ലാന്‍കോയാണെന്ന സത്യം തുറന്നു പറയുന്നു.\nചലചിത്ര രംഗത്തെ അന്തര് നാടകങ്ങള് തുറന്നു കാണിക്കുന്ന സിനിമയ്ക്കുള്ളിലെ സിനിമയെന്ന് പറയാവുന്ന ചിത്രമാണ് ബ്രോക്കണ് എംബ്രേസസ്. ഇറ്റാലിയന് സംവിധായകനായ ഫെഡറിക്കോ ഫെല്ലിനിയുടെ 'എയിറ്റ് ആന്റ് ഹാഫ്' എന്ന മനോഹര ചിത്രവും സിനിമയ്ക്കുള്ളിലെ സിനിമയെന്ന് വിശേഷിക്കപ്പെട്ട ഉദാത്ത സൃഷ്ടിയായിരുന്നു. അല്‍മദോവര് ചിത്രത്തില് മനുഷ്യനന്മയുടെ വേറിട്ട ചിന്തകളുടെ ദര്‍ശനമുണ്ട്. മാനുഷികതയെകുറിച്ചുള്ള ഒരു ഒര്‍മ്മപ്പെടുത്തലാണ് ഈ ചിത്രം.\nപെഡ്രോ അല്‍മദോവറും അഗസ്റ്റിന് അല്‍മദോവറും ചേര്‍ന്ന് നിര്‍മ്മിച്ച ബ്രോക്കണ് എംബ്രേസസിന്റെ തിരക്കഥ രചിച്ചത് സംവിധായകനായ പ്രെഡ്രോ അല്‍മദോവറാണ്. ചിത്രത്തിന്റെ ഛായാഗ്രഹണം റോഡ്രിഗോ പ്രീറ്റോയും എഡിറ്റിങ്ങ് ജോസ് സല്‍സെഡോയും നിര്‍വ്വഹിച്ചു. പെനിലോപ് ക്രൂസ് മഗ്ദലന ബ്ലാന്‍കാ പോര്‍ട്ടില്ലോ ജൂഡിയറ്റ് ലൂയീസ് ഹോമര് മറ്റിയോ ബ്ലാന്‍ക ഹാരികെയന് ജോസ് ലൂയീസ് ഗോമസ് ഏണസ്റ്റോ മാര്‍ട്ടെല് തമര് നോവാസ് ഡിഗോ റൂബന് ഒര്‍ക്കന് ഡിയാനോ റേ എക്‌സ് മാര്‍ട്ടെല് ജൂനിയര് എന്നിവരാണ് ചിത്രത്തിലെ പ്രധാന താരങ്ങള്. ബ്ലോക്കണ് എബ്രേസസ് ആദ്യം പ്രദര്‍ശിപ്പിച്ചത് 2009 മാര്‍ച്ച് 18 നാണ്. 129 മിനിറ്റാണ് ചിത്രത്തിന്റെ പ്രദര്‍ശന സമയം.\n2009 ലെ കാന് ഫിലിം ഫെസ്റ്റിവലിലെ മത്സര വിഭാഗത്തിലേക്ക് തിരഞ്ഞെടുത്ത ചിത്രമാണിത്. 2010ലെ ഗോള്‍ഡന് ഗ്ലോബ് അവാര്‍ഡില് മികച്ച വിദേശ ചിത്രത്തിനുള്ള നോമിനേഷന് അര്‍ഹമായി. ഈ വിഭാഗത്തിലേക്ക് തിരഞ്ഞെടുക്കുന്ന അല്‍മദോവറിന്റെ ആറാമത്തെ ചിത്രമാണിത്. മികച്ച വിദേശ ചിത്രത്തിനുള്ള സാറ്റലൈറ്റ് അവാര്‍ഡ് നോമിനേഷനും ഈ ചിത്രം നേടി. വിറ്റ്‌സ് അവാര്‍ഡില് 2010 മികച്ച സംവിധായികനും തിരക്കഥക്കുമുള്ള നോമിനേഷന് നേടിയതാണ് മറ്റൊരു നേട്ടമായി ചൂണ്ടികാണിക്കേണ്ടത്.\nCopyright © 2018, www.thaniniramdaily.com. All rights Reserved.


"മുഖം പൂങ്കുലപോലെ റോഡില് ചിന്നിച്ചിതറും" ടി.പി ചന്ദ്രശേഖരന്റെ മകൻ അഭിനന്ദിന് വധ ഭീക്ഷണി - India Vision Media\nകോഴിക്കോട് :ടി.പി ചന്ദ്രശേഖരന്റെ മകൻ അഭിനന്ദിന് ഭീഷണിക്കത്ത്. കെ.കെ രമ എം.എൽ.എയുടെ ഓഫീസിലാണ് ഭീഷണിക്കത്ത് ലഭിച്ചത്. എ.എൻ ഷംസീറും പി ജയരാജനും പറഞ്ഞിട്ടാണ് ക്വട്ടേഷനെന്ന് കത്തിൽ പറയുന്നു. എൻ വേണുവിന്റെ പരാതിയിൽ വടകര പൊലീസ് കേസെടുത്തു.കോഴിക്കോട്ട് നിന്നാണ് കത്ത് വന്നിരിക്കുന്നതെന്നാണ് പൊലീസിന്റെ പ്രാഥമിക നിഗനം. ആര്.എം.പി സംസ്ഥാന സെക്രട്ടറി എന് വേണുവിനാണ് കത്ത് എഴുതിയിരിക്കുന്നത്. മാധ്യമങ്ങളില് സി.പി.എമ്മിനെതിരെ ചര്‍ച്ചക്ക് ഇറങ്ങിയാല് ടി.പിയെ അന്‍പത്തിയൊന്ന് വെട്ടാണെങ്കില്, നൂറ് വെട്ടു വെട്ടി കൊലപ്പെടുത്തുമെന്നാണ് വേണുവിനെ കത്തില് ഭീഷണിപ്പെടുത്തിയിരിക്കുന്നത്. ടി.പി ചന്ദ്രശേഖരന്റെയും എം.എല്.എ കെ.കെ രമയുടെയും മകന് അഭിനന്ദിനും ഭീഷണിയുണ്ട്.\nഅഭിനന്ദിന്റെ മുഖം പൂങ്കുലപോലെ റോഡില് ചിന്നിച്ചിതറുമെന്നാണ് കത്തിലുള്ളത്. ജയരാജേട്ടനും ഷംസീറും അറിഞ്ഞിട്ടാണ് തങ്ങള് ഈ ക്വൊട്ടേഷന് ഏറ്റെടുത്തിരിക്കുന്നതെന്നും കത്തില് പറയുന്നു. ഷംസീര് പങ്കെടുക്കുന്ന ചര്‍ച്ചയില് ഇനി ആര്.എം.പി നേതാക്കളെ കണ്ടുപോകരുതെന്നും ഭീഷണിപ്പെടുത്തുന്നു. പി.ജെ ബോയ്‌സ്, റെഡ് ആര്‍മി എന്നീ പേരുകളിലാണ് കത്ത് എഴുതിയിരിക്കുന്നത്.\nഅതേസമയം ആർ.എം.പി സംസ്ഥാന സെക്രട്ടറി എൻ.വേണുവിനും തന്റെ മകനുമെതിരെ വന്ന ഭീഷണിക്കത്തിന് പിന്നിൽ സി.പി.എം ആണെന്ന് കെ.കെ രമ എം.എൽ.എ. സി.പി.എമ്മിന്റെ ക്വട്ടേഷൻ സംഘങ്ങൾക്കെതിരേയും ഗുണ്ടാപ്രവർത്തനത്തിനെതിരേയും നിരന്തരം സംസാരിച്ച് കൊണ്ടിരിക്കുന്നത് അവരെ അസ്വസ്ഥമാക്കുന്നുണ്ട്. ഓല പീപ്പി കാണിച്ച് പേടിപ്പിക്കേണ്ടെന്നും സി.പി.എമ്മിന്റെ ഗുണ്ടാ ക്വട്ടേഷൻ സംഘങ്ങൾക്കെതിരേ ഇനിയും സംസാരിച്ചുകൊണ്ടിരിക്കുമെന്നും കെ.കെ രമ വടകരയിൽ പറഞ്ഞു.\nതന്റെ മകനെ കത്തിൽ പരാമർശിക്കുന്നത് തന്നെ ഉദ്ദേശിച്ചാണ്. മകൻ രാഷ്ട്രീയത്തിലൊന്നും സജീവമല്ലാത്ത ആളാണ്. ഇത്തരം ഭീഷണിക്കത്തുകൾ മുൻപും നിരന്തരം വന്നിട്ടുണ്ട്, പരാതി കൊടുത്തിട്ടും ഒരു നടപടിയും ഉണ്ടായില്ലെന്നും രമ ചൂണ്ടിക്കാട്ടി.കോഴിക്കോട് എസ്.എം സ്ട്രീറ്റിൽ നിന്നാണ് കത്ത് പോസ്റ്റ് ചെയ്തിരിക്കുന്നത്. ഇവിടേയുള്ള സി.സി.ടി.വി ദൃശ്യങ്ങളും മറ്റും നോക്കിയാൽ കത്തിന് പുറകിൽ ആരാണെന്ന് വ്യക്തമാവും. ഇത് നിസ്സാരമായ കാര്യമല്ല, പരാതി നൽകിയിട്ടുണ്ട്. പ്രതികളെ പിടികൂടാൻ പോലീസ് ശ്രമിക്കണമെന്നും കെ.കെ രമ പറഞ്ഞു.


തൃശൂര്: കലാഭവന് മണി എന്ന കലാകാരന് തന്റെ ചങ്കൂറ്റമായിരുന്നെന്ന് നടന് ദിലീപ്. ഈ അടുത്ത ദിവസങ്ങളില് താന് മനസാ വാചാ അറിയാത്ത കാര്യങ്ങള്‍ക്ക് ബലിയാടായി. ഈ സമയം മണി ഉണ്ടായിരുന്നെങ്കില് തനിക്ക് വേണ്ടി സംസാരിക്കാന് മുന്നില് കണ്ടേനെയെന്നും ദിലീപ് പറയുന്നു.\nഇത്രയും കലര്‍പ്പില്ലാത്തൊരാളെ താന് അടുത്തിടെയെങ്ങും പരിചയപ്പെട്ടിട്ടില്ല. മറയില്ലാത്ത സ്നേഹത്തിന്റെ പ്രതീകമാണ് അവന്. മനസില് ഒന്ന് വെച്ച് പുറമെ മറ്റൊന്ന് കാണിക്കാന് മണിക്കറിയില്ല.\nമണിയ്ക്ക് പകരക്കാരനായി ആരുമില്ലെന്നും ദിലീപ് പറഞ്ഞു. മണിയുടെ ചിരസ്മരണയുടെ ഭാഗമായി ജന്മനാട്ടില് സംഘടിപ്പിച്ച പരിപാടിയില് സംസാരിക്കുകായിരുന്നു ദിലീപ്.\nDont Miss മണിയെ വീഴ്ത്താന് ശ്രമിച്ച ആ നടന് വേര്‍പാടില് കണ്ണീര് പൊഴിക്കുന്നത് കണ്ടപ്പോള് ഞെട്ടിപ്പോയി ; സലിം കുമാര്\nതാന് കഷ്ടപ്പെട്ട കഥകളും ജോലി ചെയ്ത കഥകളും അച്ഛനമ്മമാരുടെ കഷ്ടപ്പാടുകളും പറയുന്നതില് യാതൊരു മടിയുമില്ലാത്ത വ്യക്തിയായിരുന്നു മണി എന്ന് നടന് ഇന്നസെന്റും പ്രതികരിച്ചു.\nഅഭിനയത്തിന്റെ കാര്യത്തില് താന് കാല് തൊട്ട് വന്ദിക്കുന്ന ഗുരുവിന് തുല്യനാണ് മണിയെന്ന് കെ.പി.എ.സി ലളിത പറഞ്ഞു. നിരവധി സിനിമകളില് മണിക്കൊപ്പം അഭിനയിക്കാന് സാധിച്ചത് തന്റെ ഭാഗ്യമാണെന്നും കെ.പി.എ.സി പറഞ്ഞു.


യുഎസിനെ ധിക്കരിക്കുന്ന രണ്ട് ഏകാധിപതികള്; ചൈനയും റഷ്യയും സംരക്ഷകര്\nസിറിയന് തലസ്ഥാനമായ ദമാസ്‌കസിനു സമീപം ഖോസ്റ്റയില് ഗവണ്മെന്റ് സൈന്യം ക്ലോറിന് വാതക ആക്രമണം നടത്തിയതിനു പിന്നാലെ, രാസായുധങ്ങള് നിര്‍മ്മിക്കുന്നതിനാവശ്യമായ സാധനങ്ങള് സിറിയക്ക് ഉത്തര കൊറിയ നല്‍കുന്നതായി യുഎന് രക്ഷാസമിതിയുടെ നയതന്ത്ര ഉദ്യോഗസ്ഥന് വെളിപ്പെടുത്തി. ഏകാധിപതികളായ സിറിയന് പ്രസിഡന്റ് ബാഷര് അല് അസദും ഉത്തര കൊറിയയുടെ കിം ജോങ് ഉന്നും തമ്മില് ഇത്രമാത്രം അടുപ്പം എന്തുകൊണ്ടാണ്? ലോകത്തിന്റെ രണ്ടു കോണുകളില് വളരെ വലിയ വ്യത്യാസങ്ങളുള്ള രണ്ടു രാജ്യങ്ങളിലാണ് അവര് ഭരിക്കുന്നതെങ്കിലും അവരുടെ ഭരണങ്ങള് തമ്മില് വളരെ പ്രകടമായ ചില സമാനതകളുണ്ട്. ഇരു രാജ്യങ്ങളിലെയും നേതാക്കള്‍ക്കും അധികാരം പിതാക്കന്മാരില്‍നിന്നും പൈതൃകമായി ലഭിച്ചതാണ്. ഹാഫിസ് അല് അസ്സദില്‍നിന്നും ബാഷര് അല് അസദും കിം ജോങ് ഇല്ലില്‍നിന്നും കിം ജോങ് ഉന്നും അധികാരമേറ്റു. ഏറെക്കുറെ ഒരേ വലുപ്പവും ജനസംഖ്യയുമുള്ള രണ്ടു രാജ്യങ്ങളിലും കുടുംബവാഴ്ചയാണ് ദശകങ്ങളായി തുടരുന്നത്. വിമതരെ നിഷ്ഠൂരമായി അമര്‍ച്ചചെയ്യുന്ന പോലീസ് ഭരണകൂടങ്ങളാണവ. 1970ലാണ് സൈനിക നേതാക്കള് നടത്തിയ രക്തരഹിത വിപ്ലവത്തില് ഹാഫിസ് അല് സയിദ് സിറിയയില് അധികാരം പിടിച്ചത്. തുടര്‍ന്നുള്ള 29 വര്‍ഷം സിറിയന് സമൂഹജീവിതത്തെയും രാഷ്ട്രീയത്തെയും അദ്ദേഹം അടക്കിവാണു. മൂത്തമകന് കാര് അപകടത്തില് കൊല്ലപ്പെട്ടതിനെ തുടര്‍ന്ന് രണ്ടാമത്തെ മകന് ബാഷര് അല്‍ആസാദിനെ പിന്തുടര്‍ച്ചക്കാരനായി വളര്‍ത്തിക്കൊണ്ടുവരുകയായിരുന്നു. ഹാഫിസിന്റെ മരണത്തെത്തുടര്‍ന്നു 2000ത്തിലാണ് ബാഷര് അധികാരമേറ്റത്. ഉത്തര കൊറിയയിലെ കുടുംബ ഏകാധിപത്യവാഴ്ചക്ക് സിറിയയിലേതിനേക്കാള് പഴക്കമുണ്ട്. സോവിയറ്റ് യൂണിയന്റെ സഹായത്തോടെ കിം ഇല് സുങ് അധികാരം പിടിച്ചു. കിം ജോങ് ഉന്നിന്റെ മുത്തച്ഛനായ അദ്ദേഹം 'അനശ്വരനായ പ്രസിഡന്റ്' എന്നാണറിയപ്പെടുന്നത്. കൊറിയന് ജനാധിപത്യ ജനകിയ റിപ്പബ്ലിക്കിന്റെ പ്രധാനമന്ത്രിയായാണ് 1948ല് അധികാരത്തിന് തുടക്കമിട്ടത്. 1994ല് ഹൃദയാഘാതത്തെത്തുടര്‍ന്ന് കിം ഇല് സുങ് അന്തരിച്ചതോടെ മകന് കിം ജോങ് ഇല് പരമോന്നത നേതാവായി അധികാരമേറ്റു. കിം ജോങ് ഇലിന്റെ ഇളയ മകനാണ് ഇപ്പോഴത്തെ ഏകാധിപതിയായ കിം ജോങ് ഉന്.\nബാഹ്യലോകത്തുനിന്നും ഒറ്റപ്പെട്ടു നില്‍ക്കുന്ന ഉത്തരകൊറിയയില് ഭരണംനടത്തുന്ന കുടുംബത്തെ ചുറ്റിപ്പറ്റിയുള്ള വ്യക്തിപൂജയാണ് നിറഞ്ഞുനില്‍ക്കുന്നത്. രഹസ്യത്തിന്റെ മൂടുപടമിട്ട ഈ രാജ്യത്തുടനീളം കിം കുടുംബവാഴ്ചയുടെ ലക്ഷക്കണക്കിന് പ്രതിമകള് തലയുയര്‍ത്തിനില്‍ക്കുന്നു. കൊറിയന് യുദ്ധത്തിന് ശേഷം 'സമൂഹ ഭ്രഷ്ട്' കല്‍പ്പിക്കപ്പെട്ടിരുന്ന ഉത്തരകൊറിയയില്‍നിന്നും ഭിന്നമായി സിറിയന് ഗവണ്മെന്റിന് പാശ്ചാത്യ രാഷ്ട്രങ്ങളുമായി നയതന്ത്ര, രാഷ്ട്രീയ ബന്ധങ്ങളുണ്ടായിരുന്നു.6വര്‍ഷം മുമ്പ് സിറിയന് ആഭ്യന്തര യുദ്ധം തുടങ്ങിയ ശേഷം ആ ബന്ധങ്ങളില് കടുത്ത സമ്മര്‍ദ്ദങ്ങള് അനുഭവപ്പെട്ടു. എന്നാല് ഉത്തര കൊറിയയുമായുള്ള സിറിയയുടെ ബന്ധങ്ങള് ദശകങ്ങളായി സൗഹൃദപരമായിത്തന്നെ തുടരുന്നു. വര്‍ഷങ്ങളായി ഇരു രാജ്യങ്ങളും പരസ്പരം പിന്തുണയും ഐക്യദാര്‍ഢ്യവും പ്രകടിപ്പിക്കുന്ന സന്ദേശങ്ങള് കൈമാറുക പതിവാണ്. 1970 കളിലാണ് ഉത്തര കൊറിയന് ഭരണത്തിന്റെ സ്ഥാപകനായ കിം ഇല് സുങ്ങുമായി ബാഷര് അല് അസ്സദിന്റെ പിതാവായ ഹാഫിസ് കൂടിക്കാഴ്ച നടത്തിയത്. സോവിയറ്റ് യൂണിയന്റെ ആശ്രിത രാജ്യങ്ങളായിരുന്ന ഇരു രാഷ്ട്രങ്ങളും സൈനിക ബന്ധങ്ങളും സ്ഥാപിച്ചു. സിറിയയില് ബാത് പാര്‍ട്ടി അധികാരം പിടിച്ച 1970 മുതല്‍തന്നെ പ്യോങ്യാങില് സിറിയന് എംബസി പ്രവര്‍ത്തിക്കുന്നുണ്ട്. ചില യുദ്ധവിമാനങ്ങളും മിസൈലുകളും വികസിപ്പിക്കുന്നതില് സിറിയയെ ഉത്തര കൊറിയ സഹായിക്കുകയും ചെയ്തു. നിരവധി വര്‍ഷങ്ങളായി അത്യാധുനിക സ്‌കഡ് മിസൈലുകളും അവ നിര്‍മ്മിക്കുന്നതിനുള്ള സാങ്കേതികവിദ്യയും സിറിയക്ക് ഉത്തര കൊറിയ നല്‍കിക്കൊണ്ടിരിക്കുന്നു. ഉത്തര കൊറിയന് സഹായത്തോടെ സിറിയയില് പ്രവര്‍ത്തിക്കുന്നതായി സംശയിക്കപ്പെട്ട ആണവ കേന്ദ്രത്തിനു നേര്‍ക്ക് 2007ല് ഇസ്രായേല് വ്യോമാക്രമണം നടത്തി.\nസ്വന്തം പൗരന്മാര്‍ക്കെതിരെ സിറിയ നടത്തിയതായി സംശയിക്കപ്പെടുന്ന രാസായുധ ആക്രമണത്തെ അഭിനന്ദിച്ച് സിറിയന് ഭരണകക്ഷി സ്ഥാപിതമായതിന്റെ വാര്‍ഷികദിനത്തില് ഉത്തര കൊറിയ സന്ദേശം ഈ മാസമാദ്യം അയക്കുകയുണ്ടായി. രാജ്യത്തിന്റെ സ്വാതന്ത്ര്യത്തെയും സുരക്ഷിതത്വത്തെയും സംരക്ഷിക്കുന്നതിനായി സിറിയന് ഗവണ്മെന്റും ജനതയും ഉറച്ചു നേരിടുകയാണെന്നും ശത്രു ശക്തികളുടെ പ്രവര്‍ത്തനങ്ങളെ തകര്‍ക്കുന്നതിനും അവ ഉയര്‍ത്തുന്ന വെല്ലുവിളികളെ നേരിടുന്നതിനും അസദിന്റെ ശരിയായ നേതൃത്വത്തിന് കഴിയുന്നുണ്ടെന്നുമായിരുന്നു അതില് പറഞ്ഞത്. യുഎസും ദക്ഷിണ കൊറിയയും സംയുക്തമായി നടത്തുന്ന സൈനികാഭ്യാസങ്ങളെ കഴിഞ്ഞ മാസം സിറിയ അപലപിക്കുകയും ജനാധിപത്യ കൊറിയയുടെ ജനങ്ങള്‍ക്കും അതിന്റെ ധീരമായ നേതൃത്വത്തിനും പിന്തുണ പ്രഖ്യാപിക്കുകയും ചെയ്തു. രണ്ടു മാസങ്ങള്‍ക്കു മുമ്പ് ദമാസ്‌കസില് കിം ഇല് സുങ്ങിന്റെ പേരില് ഒരു പാര്‍ക്ക് സിറിയന് ഗവണ്മെന്റ് തുടങ്ങുകയുണ്ടായി. 'രാജ്യത്തെ വിമോചിപ്പിക്കാനും പുനര്‍നിര്‍മ്മിക്കാനും നേതൃത്വം നല്‍കിയ ചരിത്രപ്രധാനിയായ നേതാവും ഭരണാധികാരിയു'മെന്നാണ് സിറിയന് ഗവണ്മെന്റ് കിം ഇല് സുങ്ങിനെ വിശേഷിപ്പിച്ചത്. പരസ്പരമുള്ള പിന്തുണയിലൂടെ കൈവരിക്കുന്ന നേട്ടങ്ങള്‍ക്കു പുറമെ വലിയ സഖ്യശക്തികളുടെ സംരക്ഷണം സിറിയക്കും ഉത്തരകൊറിയക്കുമുണ്ട്. സിറിയക്ക് ആയുധങ്ങള് റഷ്യയില്‍നിന്നും നേരിട്ട് ലഭിക്കുമ്പോള് ഉത്തര കൊറിയയുടെ അന്താരാഷ്ട്ര വ്യാപാരത്തിന്റെ 80%വും ചൈനയുമായാണ്. യുഎസുമായുമുളള ഏറ്റുമുട്ടലിന്റെ നയമാണ് ഇരു രാജ്യങ്ങളെയും കൂടുതല് യോജിപ്പിക്കുന്ന ഘടകം. സിറിയയുടെയും ഉത്തര കൊറിയയുടെയും 'പൊതുശത്രു' ആയിട്ടാണ് സിറിയന് ഔദ്യോഗിക ഏജന്‍സി യുഎസിനെ വിശേഷിപ്പിക്കുന്നത്. ഇരു ഭരണകൂടങ്ങളും അനുഭവിക്കുന്ന 'ഭ്രഷ്ട്' അവരെ കൂടുതല് അടുപ്പിക്കുന്നു എന്നാണ് വിദഗ്ധര് പറയുന്നത്. ഒറ്റപ്പെട്ടുകഴിയുന്ന അവര്‍ക്ക് പരസ്പരം സഹായിക്കാന് കഴിയും. ഉത്തര കൊറിയക്ക് ഹാര്‍ഡ് കറന്‍സി ആവശ്യമാണെങ്കില് സിറിയക്ക് ആയുധങ്ങളാണ് ആവശ്യം.\nഇരു രാജ്യങ്ങള്‍ക്കുമെതിരെ തിരിഞ്ഞിരിക്കുകയാണ് യുഎസ് പ്രസിഡന്റ് ഡോണാള്‍ഡ് ട്രമ്പ്. സിറിയയുടെ രാസായുധ പ്രയോഗവും ഉത്തര കൊറിയയുടെ ആണവായുധ പരിപാടിയും അവസാനിപ്പിക്കാനുള്ള ശ്രമത്തില് അവരെ കയ്യൊഴിയുന്നതിനായി റഷ്യയെയും ചൈനയെയും പ്രേരിപ്പിക്കുകയാണ് ട്രമ്പ്. അതോടൊപ്പംതന്നെ അന്താരാഷ്ട്ര ഉപരോധങ്ങളിലൂടെ ഇരു ഭരണകൂടങ്ങളെയും ഒറ്റപ്പെടുത്തുന്നതിനും ശ്രമിക്കുന്നു. സൈനിക നടപടികള് സ്വീകരിക്കുമെന്ന ഭീഷണിയും മുഴക്കുന്നുണ്ട്. അടുത്തകാലത്ത് സിറിയയിലും അഫ്ഗാനിസ്ഥാനിലും ട്രമ്പ് സ്വീകരിച്ച സൈനിക നടപടികള് ഒരു മുന്നറിയിപ്പായി കണക്കാക്കണമെന്ന് സിയോളില് യുഎസ് വൈസ് പ്രസിഡന്റ് മൈക്ക് പെന്‍സ് പറഞ്ഞു. ട്രമ്പിന്റെ ക്ഷമയെയും യുഎസ് സൈന്യത്തിന്റെ ശേഷിയെയും പരീക്ഷിക്കരുതെന്ന് ഉത്തര കൊറിയക്ക് അദ്ദേഹം മുന്നറിയിപ്പ് നല്‍കുകയും ചെയ്തു. എന്നാല് പ്യോങ്യാങും ദമാസ്‌കസും ധിക്കാരഭാവം തുടരുകയാണ്. യുഎന് രക്ഷാസമിതിയുടെ വിലക്കുകളെ ലംഘിച്ച് മിസൈല് പരീക്ഷണങ്ങളും ആണവായുധ വികസനവും തുടരുകയാണ് ഉത്തര കൊറിയ. സിറിയയിലെ ആഭ്യന്തര യുദ്ധത്തില് 400,000 ത്തിലധികം പേര് കൊല്ലപ്പെടുകയും രാജ്യത്തെ പകുതിയോളം ജനങ്ങള് രാജ്യംവിട്ട് ഓടിപ്പോകുകയും ചെയ്തു. എന്നാല് രാസായുധങ്ങള് പ്രയോഗിക്കുന്നതായും മനുഷ്യാവകാശങ്ങള് ലംഘിക്കുന്നതായുമുള്ള ആരോപണങ്ങളെയെല്ലാം നിഷേധിച്ച് ബാഷര് അല് അസദ് ഇപ്പോഴും അധികാരത്തില് തുടരുന്നു.


Ex-Paramilitary Soldiers Jailed For Sexual Abuse Of 36 Native Women In Guatemala741\nഗ്വാട്ടിമല സിറ്റി: ഗ്വാട്ടിമലയില് തദ്ദേശീയരായ 36 സ്ത്രീകളെ ലൈംഗികമായി പീഡിപ്പിച്ച മുന് സൈനികര്‍ക്ക് വധശിക്ഷ വിധിച്ചു. മുന് പാരാമിലിട്ടറി സൈനികരായ അഞ്ചുപേര്‍ക്കാണ് 30 വര്‍ഷത്തെ തടവിന് വിധിച്ചത്. രാജ്യത്തെ ആഭ്യന്തര യുദ്ധകാലത്ത് നടന്ന കുറ്റത്തിന്റെ പേരിലാണ് ശിക്ഷ.\nപീഡനത്തിനിരയായ സ്ത്രീകളുടെ മൊഴി കണക്കിലെടുത്ത് ജഡ്ജി ഗെര്‍വി സികലാണ് ഗ്വാട്ടിമലയുടെ സിവില് ഡിഫന്‍സ് പട്രോള്‍സിലെ മുന് അംഗങ്ങള്‍ക്ക് ശിക്ഷ വിധിച്ചതെന്ന് എന്.ഡി.ടി.വിയുടെ റിപ്പോര്‍ട്ടില് പറയുന്നു. പ്രായം 60-കളിലെത്തിയവരാണ് ശിക്ഷക്ക് വിധേയരായിരിക്കുന്നത്. 1960 മുതല് 1996 വരെ ഗ്വാട്ടിമലയില് നടന്ന യുദ്ധത്തില് നിരവധി കുറ്റകൃത്യങ്ങളാണ് നടന്നിരിക്കുന്നത്.\nരണ്ടു ലക്ഷത്തോളം ആളുകള് കൊല്ലപ്പെടുകയോ അപ്രത്യക്ഷരാകുകയോ ചെയ്തതായി കണക്കാക്കപ്പെടുന്നുമുണ്ട്. ഈ അടുത്ത കാലത്താണ് 36 സ്ത്രീകള് പീഡനം നടന്നതായി കുറ്റപ്പെടുത്തി രംഗത്ത് വന്നത്. കഴിഞ്ഞ ജനുവരി അഞ്ചിനാണ് ആദ്യമായി നല്‍കപ്പെട്ട പരാതിയില് വിചാരണ തുടങ്ങിയത്.\nEx-Paramilitary Soldiers Sexual Abuse Guatemala Jailed


Marunadan malayali Awards 2015: Best NRI Organisation- Finalist | അബുദാബിയിലെ മലയാളി സാംസ്കാരിക കൂട്ടായ്മയുടെ അടയാളം; അവശ കലാകാരന്മാർക്ക് താങ്ങും തണലുമായ പ്രവാസി സംഘടന; ജീവകാരുണ്യ രംഗത്തും സജീവ ഇടപെടലുകൾ: മറുനാടൻ അവാർഡിൽ അബുദാബി ശക്തി തീയറ്റേഴ്‌സിനാണോ നിങ്ങളുടെ വോട്ട്? - MarunadanMalayalee.com\nഇടുക്കിയിൽ പീഡനത്തിന് ഇരയായ പെൺകുട്ടി ആത്മഹത്യക്ക് ശ്രമിച്ചു; തീകൊളുത്തി ആത്മഹത്യയ്ക്ക് ശ്രമിച്ചത് പതിനേഴുകാരി\nസാമൂഹ്യ മാധ്യമങ്ങളിലൂടെ മന്ത്രി കെ.ടി.ജലീലിനെ അപകീർത്തിപെടുത്തി; യാസർ എടപ്പാളിനെതിരെ പൊലീസ് ലുക്ക് ഔട്ട് നോട്ടീസ് പുറത്തിറക്കി\nഎനിക്കൊപ്പം നിന്നവർക്ക് നന്ദിയെന്ന് ശരണ്യ; വീടെന്ന് സ്വപ്‌നം യാഥാർത്ഥ്യമായി; ഇനി ലാലേട്ടനൊപ്പം വെള്ളിത്തിരയിൽ വീണ്ടും അഭിനയിക്കണം; സീരിയലിലേക്ക് ക്ഷണം വന്നെന്ന് സ്വപ്‌നസീമയിൽ നിന്ന് ശരണ്യ; ഈ ദിവസമായിരുന്നു എന്റെ പ്രാർത്ഥനയെന്ന് സീമാ ജി നായരും; ശരണ്യക്ക് ഒപ്പം നടൻ നന്ദുവും മായയും; പുതിയ വീട്ടിലേക്ക് കാൽവച്ച് ശരണ്യശശി\n'ഇന്ത്യയെ നോക്കൂ...എത്ര വൃത്തികെട്ട വായുവാണ് അവിടെ! ട്രംപ് അങ്ങനെ പറയാമോ എന്ന് ഒരുകൂട്ടർ; നമ്മൾ നന്നാവാത്തതുകൊണ്ടല്ലേ..യുഎസ് പ്രസിഡന്റ് അങ്ങനെ പറഞ്ഞതെന്ന് മറുകൂട്ടർ; 'ഹൗഡി മോദി'യുടെ ഫലമെന്ന് പരിഹസിച്ച് കോൺഗ്രസ്; ഇന്ത്യയുടെ കോവിഡ് കണക്ക് തെറ്റെന്നും വായു മലിനമെന്നും താരിഫ് രാജാവെന്നും ഇകഴ്‌ത്തിയ ട്രംപ് തരാതരം പോലെ പിന്നിൽ നിന്ന് കുത്തുന്ന ചങ്ങാതിയോ? പ്രസിഡന്റ് തിരഞ്ഞെടുപ്പിന് മുന്നോടിയായുള്ള അവസാന സംവാദത്തിലെ പരാമർശം ചർച്ചയാക്കി സോഷ്യൽ മീഡിയ\nകോക്‌ടെയിലിന്റെ പത്താം വർഷം; പുതിയ ചിത്രത്തിന്റെ സൂചന നൽകി അനൂപ് മേനോൻ\nഹോം കൂടുതൽ മറുനാടൻ അവാർഡ്‌സ് -2015\nഅബുദാബിയിലെ മലയാളി സാംസ്കാരിക കൂട്ടായ്മയുടെ അടയാളം; അവശ കലാകാരന്മാർക്ക് താങ്ങും തണലുമായ പ്രവാസി സംഘടന; ജീവകാരുണ്യ രംഗത്തും സജീവ ഇടപെടലുകൾ: മറുനാടൻ അവാർഡിൽ അബുദാബി ശക്തി തീയറ്റേഴ്‌സിനാണോ നിങ്ങളുടെ വോട്ട്?\nDecember 30, 201503:00 PM IST Permalink\nതിരുവനന്തപുരം: പേര് സൂചിപ്പിക്കുന്നത് പോലെ മലയാളികളുടെ സാംസ്കാരിക രംഗത്ത് സജീവ ഇടപെടൽ നടത്തുന്ന പ്രവാസി സംഘടനയാണ് അബുദാബി ശക്തി തീയറ്റേഴ്‌സ്. ഗൾഫ് മലയാളികളുടെ ഏറ്റവും വലിയ സാംസ്കാരിക സംഘടനയാണ് ഇത്. എവിടെ പോയാലും മലയാളികൾ കലാസ്വാദകരാണ്. അതുകൊണ്ട് തന്നെയാണ് ശക്തി തീയറ്റേഴ്‌സിന്റെ കീഴിൽ പ്രവാസി മലയാളികൾ ഒരുമിക്കുന്നതും. കേരളത്തിൽ നിന്നും ഏതെങ്കിലും ഒരു ലീഡർ അബുദാബിയിൽ എത്തിയാൽ അവിടെ സ്വീകരണം ഒരുക്കാൻ മുന്നിൽ നിൽക്കുന്നതും ഈ സംഘടനയാണ്.\nമറുനാടൻ അവാർഡുകൾക്ക് വോട്ട് ചെയ്യാൻ ഇവിടെ ക്ലിക്ക് ചെയ്യുക\nകലാരംഗത്തെ അവശ കലാകാരന്മാർക്ക് സഹായം എത്തിച്ചുമൊക്കെ ഈ സംഘടന സാമൂഹ്യ സേവനം നടത്തുന്നു. ഇങ്ങനെ നാനാതുറയിൽ സാംസ്കാരിക ഇടപെടൽ നടത്തുന്ന സംഘടന എന്ന നിലയിലാണ് മികച്ച പ്രവാസി സംഘടനയ്ക്കുള്ള മറുനാടൻ പുരസ്‌ക്കാര ലിസ്റ്റിൽ അബുദാബി ശക്തി തീയറ്റേഴ്‌സും ഇടംപിടിച്ചത്. മികച്ച പ്രവാസി സംഘടനയ്ക്കുള്ള മറുനാടൻ പുരസ്‌കാരത്തിന് ഐ വൈ സി സി ബഹ്‌റിനും കെഎംസിസി ദുബായും ഫൊക്കാനയും ഗോൾഡ് എഫ്എമ്മിന്റെ ഹോം ഫോർ ഈദ് പരിപാടിയും അബുദാബി ശക്തി തിയേറ്റേഴ്‌സിനൊപ്പം ഇടംപിടിച്ചിട്ടുണ്ട്.\nജാതിയും മതവും മറന്ന് സാംസ്കാരിക തനിമയുടെ പേരിൽ മലയാളികളെ ഒരുമിപ്പിക്കാൻ ഈ പ്രവാസി സംഘടനയ്ക്ക് സാധിച്ചിട്ടുണ്ട്. പ്രവാസി മലയാളികൾക്കിടയിൽ നിന്നും നിരവധി കഴിവുള്ള മിടുക്കന്മാരെ സമ്മാനിക്കാനും ഈ സംഘടനയുടെ പ്രവർത്തനത്താൽ സാധിച്ചിട്ടുണ്ട്. അതുകൊണ്ട് തന്നെ നിരവധി അവാർഡുകളും ഈ സംഘടന നൽകി വരുന്നു.\nഅബുദാബിയിലെ മലയാളികളുടെ സാംസ്‌കാരിക സംഘടനയായ ശക്തി തിയേറ്റേഴ്‌സ് നൽകുന്ന പുരസ്‌കാരമാണ് അബുദാബി ശക്തി അവാർഡ്. നോവൽ, ചെറുകഥ, നാടകം, കവിത, സാഹിത്യവിമർശനം, ബാലസാഹിത്യം, വിജ്ഞാനസാഹിത്യം ( ചരിത്രം, വിദ്യാഭ്യാസം, ശാസ്ത്രം, ഭാഷ, മനഃശാസ്ത്രം, സംസ്‌കാരം, നാടോടി വിജ്ഞാനം, സിനിമ തുടങ്ങിയവ ) ഇതര സാഹിത്യ വിഭാഗം ( ആത്മകഥ, ജീവചരിത്രം, യാത്രാവിവരണം,സ്മരണ, തൂലികാ ചിത്രം തുടങ്ങിയവ ) എന്നീ സാഹിത്യ കൃതികൾക്കാണ് അബുദാബി ശക്തി അവാർഡുകൾ നൽകുന്നത്.\nഇതിനപ്പുറമുള്ള ഇടപെടലും നടത്തുന്നു. ഉദാഹരണത്തിന് അബുദാബിയിലെ നാടകവേദിയിൽ നിറസാന്നിധ്യമായിരുന്ന മുഹമ്മദ് മൻസൂറിന് സാന്ത്വനവുമായി അബുദാബി ശക്തി തിയേറ്റേഴ്‌സ് രംഗത്ത് വന്നിരുന്നു. പന്തീരാങ്കാവ് പൂളേങ്കരയിലെ കാഞ്ഞിരങ്ങാട്ടു വീട്ടിൽ രോഗം തളർത്തിയ ശരീരവുമായി കഴിയുകയാണ് മുഹമ്മദ് മൻസൂർ. നാടക അഭിനയത്തിലും സംവിധാനത്തിലും മികവുപുലർത്തിയ യുവകലാകാരൻ രോഗ ശയ്യയിലായ വിവരമറിഞ്ഞ് അബുദാബി ശക്തി തിയേറ്റേഴ്‌സ് സമാഹരിച്ച ചികിത്സാ സഹായഫണ്ട് ഇതിന് ഉദാഹരണമാണ്.\nഅബുദാബിയിൽ ഡ്രാഫ്റ്റ്‌സ്മാനായി ജോലി ചെയ്യവെയാണ് മൻസൂർ കേരള സോഷ്യൽ സെന്ററിന്റെ പ്രവർത്തകനായി മാറിയത്. നാടകമത്സരങ്ങളിലും ഹ്രസ്വചിത്രങ്ങളിലും അഭിനയമികവു പ്രകടിപ്പിച്ച അദ്ദേഹം ഹൃദ്രോഗത്തെ തുടർന്ന് നാട്ടിലേക്ക് മടങ്ങുകയായിരുന്നു. ചികിത്സക്കിടെ പക്ഷാഘാതം കൂടി വന്നപ്പോൾ ശരീരത്തിന്റെ ഒരുഭാഗം തളർന്നു. അപ്പോഴാണ് ശക്തി തീയേറ്റേഴ്‌സ് സഹായവുമായി എത്തിയത്.\nപൊതുവേ ഇടതു ആഭിമുഖ്യം പുലർത്തുന്ന സംഘടനയാണ് ശക്തി തീയറ്റേഴ്‌സ്. സിപിഐ(എം) നേതാക്കൾ അബുദാബിയിൽ എത്തിയാൽ ഈ സംഘടനയുടെ ഏതെങ്കിലും പരിപാടിയിൽ പങ്കെടുത്തേ മടങ്ങാറുള്ളൂ. കഥകളി അടക്കമുള്ള പരിപാടികൾ സംഘടിപ്പിക്കാൻ ഈ സംഘടന മുന്നിൽ നിന്നിട്ടുണ്ട്. കഥകളി മഹോത്സവം എന്ന പേരിൽ കഥകളിൽ തന്നെ തുടർച്ചയായി സംഘടന നടത്തിയിട്ടുണ്ട്. പ്രമുഖ കഥകളി കലാകാരന്മാരും ഇതിനായി എത്തുന്നു. ഗൾഫ് നാടുകളിൽ ജനിച്ചു വളർന്ന മലയാളി കുരുന്നുകളിൽ മലയാളത്തിന്റെ തനത് കലാരൂപങ്ങളെ പരിചയപ്പെടുത്താൻ ഉപകരിക്കുന്ന വിധത്തിലാണ് സംഘടനയുടെ പ്രവർത്തനം.\nഓണവും പെരുന്നാളും ക്രിസ്തുമസുമെല്ലാം വിപുലമായി തന്നെ വർഷം തോറും ഈസംഘടനയുടെ ആഭിമുഖ്യത്തിൽ നടത്തി വരുന്നുണ്ട്. സാംസ്‌കാരിക സെമിനാറുകളും പ്രവാസി ക്ഷേമപരിപാടികളും ഇതോടൊപ്പം സംഘടന നടത്തിവരുന്നു. ഇങ്ങനെ ചിട്ടയായ പ്രവർത്തന മികവോടെ പ്രവർത്തിക്കുന്ന സംഘടന എന്ന നിലയിലാണ് ശക്തി തീയറ്റേഴ്‌സ് മറുനാടൻ പുരസ്‌ക്കാര പട്ടികയിൽ ഇടംപിടിച്ചത്. ശക്തി തീയറ്റേഴ്‌സിന്റെ പ്രവർത്തനങ്ങളെ നിങ്ങൾ അംഗീകരിക്കുന്നുവെങ്കിൽ ഈ സംഘടനയ്ക്ക് വോട്ട് ചെയ്യാം. ഇതുവരെ വോട്ട് ചെയ്യാത്തവർക്ക് ഈ വാർത്തയോടൊപ്പം കൊടുത്തിരിക്കുന്ന ലിങ്കിൽ ക്ലിക് ചെയ്ത് വോട്ട് രേഖപ്പെടുത്താം. നിലവിൽ വോട്ട് ചെയ്തവർക്ക് വീണ്ടും വോട്ട് ചെയ്യാൻ അവസരം ഇല്ല.\nകൂടാതെ മറുനാടന്റെ മറ്റ് വിഭാഗങ്ങളിലെയും ഓരോരുത്തർക്ക് വീതം ക്ലിക്ക് ചെയ്ത് വോട്ട് രേഖപ്പെടുത്തിയ ശേഷം സബ്മിറ്റ് ചെയ്യുക. നിങ്ങളുടെ കമ്പ്യൂട്ടറിൽ ജിമെയിൽ അക്കൗണ്ട് ലോഗിൻ ചെയ്തിട്ടുണ്ടെങ്കിൽ ഓട്ടോമാറ്റിക്ക് ആയി നിങ്ങൾക്ക് വോട്ട് രേഖപ്പെടുത്താം. അല്ലെങ്കിൽ ഏതെങ്കിലും ഒരു ഇ മെയിൽ അക്കൗണ്ട് ലോഗിൻ ചെയ്ത ശേഷം മാത്രമേ വോട്ട് രേഖപ്പെടുത്താനാകൂ.\nഉമ്മൻ ഐപ്പിന് ആശ്വാസം: ഒടുവിൽ കൺവൻഷൻ സെന്ററിന് അനുമതി\nദുബായിൽ ഏഷ്യാനെറ്റ് ന്യൂസ് സംഘം അറസ്റ്റിൽ\nവിദേശരാജ്യങ്ങളിൽ പ്രചരണത്തിനായി പൊടിപൊടിച്ചത് 25 കോടിയോളം\nകടയടച്ച് ബഹിഷ്‌കരണത്തെ ചെറുക്കാൻ പുതിയ തന്ത്രവുമായി ബിജെപി\nവോട്ടർപട്ടികയിൽ പേര് ചേർക്കാൻ ഒരവസരം കൂടി; ഒഴിവാക്കുന്നതിനും ഉൾക്കുറിപ്പുകൾ തിരുത്തുന്നതിനും അപേക്ഷിക്കാം


പഞ്ചാബ് കിങ്സിന്റെ സൂപ്പര് താരം ക്രിസ് ഗെയില് ഐപിഎല്ലിനോട് താത്കാലികമായി വിട പറഞ്ഞു. -\nപഞ്ചാബ് കിങ്സിന്റെ സൂപ്പര് താരം ക്രിസ് ഗെയില് ഐപിഎല്ലിനോട് താത്കാലികമായി വിട പറഞ്ഞു.\nകര്‍ശന കോവിഡ് മാനദണ്ഡങ്ങള് പാലിച്ചുകൊണ്ടാണ് ലോകത്ത് വിവിധ ക്രിക്കറ്റ് ലീഗുകള് അരങ്ങേറുന്നത് . ബയോ ബബിളില് താരങ്ങള് അനുഭവിക്കുന്ന സമ്മര്‍ദ്ദവും ഏറെയാണെന്നാണ് റിപ്പോര്‍ട്ടുകള്. നിയന്ത്രണങ്ങളിൽ മടുപ്പ് തോന്നിയതോടെ പഞ്ചാബ് കിങ്സിന്റെ സൂപ്പര് താരം ക്രിസ് ഗെയില് ഐപിഎല്ലിനോട് താത്കാലികമായ വിട പറഞ്ഞിരിക്കുകയാണ്. കരീബിയന് പ്രീമിയര് ലീഗിലെ (സിപിഎല്) ബബിളില് നിന്ന് നേരിട്ടാണ് ഗെയില് ഐപിഎല്ലിലേക്ക് എത്തിയത്. ഇതിനിടയില് താരം ഇടവേള കണ്ടെത്തിയിരുന്നില്ല. യുഎഇയില് നടക്കുന്ന രണ്ടാം ഘട്ടത്തില് പഞ്ചാബിനായി രണ്ട് മത്സരങ്ങളില് മാത്രമാണ് കുട്ടി ക്രിക്കറ്റിലെ ഇതിഹാസം ക്രീസിലെത്തിയത്. ട്വന്റി 20 ലോകകപ്പിന് മുന്നോടിയായി ഉണര്‍വ് കണ്ടെത്തുകയാണ് പിന്മാറ്റത്തിലൂടെ താരത്തിന്റെ ലക്ഷ്യം. കഴിഞ്ഞ കുറച്ച് മാസങ്ങളായി വെസ്റ്റ് ഇന്‍ഡീസ്, സിപിഎല്, ഐപിഎല് എന്നിവയുടെ ബയോ ബബിളിന്റെ ഭാഗമായിരുന്നു ഞാന്. ഇതില് നിന്ന് ഒരു മാറ്റം ആഗ്രഹിക്കുന്നു. മാനസികാവസ്ഥ മെച്ചപ്പെടുത്തേണ്ടതുണ്ട്. ട്വന്റി 20 ലോകകപ്പില് വെസ്റ്റ് ഇന്‍ഡീസിനെ സഹായിക്കുന്നതില് ശ്രദ്ധ കേന്ദ്രീകരിക്കണം. ഇടവേള അനുവദിച്ച പഞ്ചാബ് കിങ്സിന് നന്ദി, പ്രസ്താവനയില് ഗെയില് പറഞ്ഞു.\nPrevious Postട്വിറ്റര് ബയോയില് നിന്നും കോണ്‍ഗ്രസിനെ ഒഴിവാക്കി, അമരീന്ദര് കോണ്‍ഗ്രസ് വിടും.\nNext Postതലസ്ഥാനത്ത് വൻ കഞ്ചാവ് വേട്ട


UDF to protest strongly against k-rail says k sudhakaran\nഅഞ്ച് ശതമാനം കമ്മിഷനിലാണ് മുഖ്യമന്ത്രിയുടെ കണ്ണ്; കെ-റെയിൽ സർവേക്കല്ലുകൾ പിഴുതെറിയും: കെ സുധാകരൻ\nതിരുവനന്തപുരം: കെ-റെയില് പദ്ധതിക്കെതിരായ സമരം ശക്തമാക്കുമെന്ന് കെ.പി.സി.സി അധ്യക്ഷന് കെ. സുധാകരന്. ജനങ്ങളോട് ഒരു ബാധ്യതയുമില്ലാതെയാണ് മുഖ്യമന്ത്രി സില്‍വര് ലൈന് പദ്ധതിയുമായി മുന്നോട്ടുപോകുന്നത്. പിണറായി വിജയന് വാശി തുടര്‍ന്നാല് യുദ്ധസമാനമായ സന്നാഹവുമായി പ്രതിപക്ഷം മുന്നോട്ട് പോകും. കോടതി വിധി പോലും മാനിക്കാതെ സ്ഥാപിച്ച കെ-റെയില് കല്ലുകള് പിഴുതെറിയുമെന്നും സുധാകരന് തിരുവനന്തപുരത്ത് വാര്‍ത്താസമ്മേളനത്തില് പറഞ്ഞു.\nപദ്ധതിയിലെ അഞ്ച് ശതമാനം കമ്മീഷനിൽ മാത്രമാണ് സർക്കാരിന്റെ കണ്ണെന്നാണ് സുധാകരൻ്റെ ആക്ഷേപം. ക്രമസമാധാന തകർച്ച മുഖ്യമന്ത്രി ക്ഷണിച്ച് വരുത്തരുതെന്നും കെ സുധാകരൻ മുന്നറിയിപ്പ് നൽകി.\nകാലഹരണപ്പെട്ട ടെക്നോളജിയാണ് സിൽവർ ലൈൻ, ഇ ശ്രീധരനും പരിഷത്തും പദ്ധതിയെ എതിർക്കുന്നു. പദ്ധതി നടത്തണമെന്ന് മുഖ്യമന്ത്രി വാശിപിടിക്കുന്നത് ലാവലിനെക്കാളും കമ്മീഷൻ കിട്ടും എന്നത് കൊണ്ടാണ്. സമരമുഖത്തേക്ക് ജനങ്ങളെ കൊണ്ടുവരും. പാക്കേജ് മുഖ്യമന്ത്രിയുടെ ഔദാര്യമല്ല അത് അവകാശമാണെന്നും സുധാകരൻ വ്യക്തമാക്കി.\nപഠനം നടത്തുന്ന ഏജൻസി സർക്കാർ നേരിട്ട് തെരഞ്ഞെടുത്ത ഏജൻസിയാണ് അത് കൊണ്ട് തന്നെ അവരുടെ പഠന റിപ്പോർട്ട് എങ്ങനെയായിരിക്കും എന്ന് ഉറപ്പിക്കാവുന്നതല്ലേയെന്നു സുധാകരന് ചോദിച്ചു. കോൺഗ്രസിനെ വികസനം പഠിപ്പിക്കാൻ പിണറായി വരണ്ടെന്നും സുധാകരൻ പറഞ്ഞു.\nഅടുത്ത രണ്ട് വര്‍ഷത്തിനുള്ളില് കെ- റെയില് പദ്ധതിയുമായി ബന്ധപ്പെട്ട ഭൂമി ഏറ്റെടുക്കല് പൂര്‍ത്തിയാക്കുമെന്നും മുഖ്യമന്ത്രി പിണറായി വിജയന് പറഞ്ഞിരുന്നു. പദ്ധതിക്ക് വേണ്ടി കുടിയൊഴിക്കപ്പെടുന്നവര്‍ക്ക് മെച്ചപ്പെട്ട പാക്കേജ് നല്‍കുമെന്നും മുഖ്യമന്ത്രി പറഞ്ഞു. പുനരധിവാസത്തിന് 1730 കോടി രൂപയും വീടുകളുടെ നഷ്ടപരിഹാരത്തിന് 4460 കോടി രൂപയും നീക്കിവെക്കുമെന്ന് അദ്ദേഹം വ്യക്തമാക്കി.


യമനില് നിമിഷ പ്രിയയുടെ വധശിക്ഷ നടപ്പിലാക്കുന്നതിന് സ്‌റ്റേ - Expose Kerala\nAnitha Satheesh — August 30, 2020 comments off\nപാലക്കാട് : യമനില് ഭര്‍ത്താവിനെ കൊലപ്പെടുത്തിയ കേസില് വധശിക്ഷയ്ക്ക് വിധിക്കപ്പെട്ട് ജയിലില് കഴിയുന്ന പാലക്കാട് കൊല്ലങ്കോട് സ്വദേശി നിമിഷ പ്രിയയുടെ ശിക്ഷ നടപ്പിലാക്കുന്നതിന് സ്‌റ്റേ. ശിക്ഷ നീട്ടി വയ്ക്കുന്നതടക്കമുള്ള കാര്യങ്ങള് സമര്‍പ്പിച്ച അപ്പീല് കോടതി ഫയലില് സ്വീകരിച്ചു. ഭര്‍ത്താവായ തലാല് അബ്ദു മഹ്ദിയെ കൊലപ്പെടുത്തി മൃതദേഹം വീട്ടിലെ ജലസംഭരണിയില് ഒളിപ്പിച്ചെന്നാണ് നിമിഷയ്‌ക്കെതിരെയുള്ള കേസ്. നിമിഷ കൊലപാതകം ചെയ്യാനുള്ള സാഹചര്യങ്ങളും തലാല് അബ്ദുവിന്റെ ക്രിമിനല് സ്വഭാവവും കേസില് പരിഗണിക്കണമെന്ന് ഉന്നത കോടതിയോട് അപ്പീലിലൂടെ ആവശ്യപ്പെട്ടു. നിമിഷയുടെ കേസിന്റെ വിധിപ്പകര്‍പ്പ് ഇന്ത്യന് എംബസി വഴി ലഭിച്ചു. തലാല് അബ്ദു മഹ്ദിയുടെ കുടുംബത്തിന് ‘ബ്ലഡ് മണി’നല്‍കി ശിക്ഷ ഇളവു ചെയ്യുന്നതിനുള്ള ശ്രമങ്ങളും നടക്കുന്നുണ്ട്. യെമനിലെ നിയമം അനുസരിച്ച് ബ്ലഡ് മണി കുടുംബം സ്വീകരിച്ചാല് വധശിക്ഷയില്‍നിന്ന് ഒഴിവാകാം. ജയിലില്‍നിന്ന് മോചിപ്പിക്കാനും കുടുംബത്തിന് കോടതിയോട് ആവശ്യപ്പെടാം. 70 ലക്ഷം രൂപയാണ് ബ്ലഡ് മണിയായി നല്‍കേണ്ടി വരിക. പണം നല്‍കാന് സന്നദ്ധസംഘടനകള് തയാറായിട്ടുണ്ടെങ്കിലും തലാലിന്റെ കുടുംബവുമായി അടുത്തിടെ സംസാരിക്കാന് കഴിഞ്ഞിട്ടില്ല.2017 ജൂലൈ 25നാണ് നിമിഷ പ്രതിയായ കൊലപാതകം നടന്നത്. നഴ്‌സായി ജോലി ചെയ്യുന്നതിനിടെ സ്വന്തമായി ക്ലിനിക്ക് തുടങ്ങാന് നിമിഷ തലാലിന്റെ സഹായം തേടിയിരുന്നു. നിമിഷയുടെ ക്ലിനിക്കിലെ പണം തലാല് തട്ടിയെടുത്തത് ചോദ്യം ചെയ്തത് ശത്രുതയ്ക്കിടയാക്കി. പിന്നീട് ഭീഷണിപ്പെടുത്തി വ്യാജരേഖകള് ചമച്ച് മതാചാരപ്രകാരം വിവാഹം ചെയ്തു ക്രൂരമായി പീഡിപ്പിച്ചു. പാസ്‌പോര്‍ട്ട് പിടിച്ചു വയ്ക്കുക, നാട്ടില് വിടാതെ പീഡിപ്പിക്കുക, ലൈംഗിക വൈകൃതങ്ങള്‍ക്കായി ഭീഷണിപ്പെടുത്തുക എന്നിങ്ങനെ കൊടിയ പീഡനങ്ങള്‍ക്ക് നിമിഷ ഇരയായി.


സംസ്ഥാനത്ത് 12 പേർക്ക് കൂടി കോവിഡ് ; കാസർഗോഡ് സ്ഥിതി ഗുരുതരം – Prathipaksham\nസംസ്ഥാനത്ത് 12 പേർക്ക് കൂടി കോവിഡ് ; കാസർഗോഡ് സ്ഥിതി ഗുരുതരം\nMarch 20, 2020. 7:30 pm March 20, 2020. 10:29 pm\nസംസ്ഥാനത്ത് 12 പേർക്ക് കൂടി കോവിഡ് 19 സ്ഥിരീകരിച്ചു.5പേർ കൊച്ചിയിലും6പേർ കാസർഗോഡ്, പാലക്കാട് ഒരാൾക്ക് വീതവുമാണ് കോവിഡ് ബാധിച്ചത് എന്നു മുഖ്യമന്ത്രി പിണറായി വാർത്താസമ്മേളനത്തിൽ പറഞ്ഞു. കാസർഗോഡ് ജില്ലയിൽ സ്ഥിതി ഗുരുതരമാണ്. കാസർഗോഡ് എല്ലാ സർക്കാർ ഓഫീസുകളും ഒരാഴ്ച അടച്ചിടുമെന്ന മുഖ്യമന്ത്രി അറിയിച്ചു.\nകാസറഗോഡ് കർശനമായ നിയന്ത്രണങ്ങളാണ് ഏർപ്പെടുത്തിയിരിക്കുന്നത്. ആരാധനാലയങ്ങളെല്ലാം രണ്ടാഴ്ച അടച്ചിടണമെന്നു നിർദ്ദേശിച്ചിട്ടുണ്ട്. രാവിലെ 11 മണി മുതൽ5വരെ മാത്രമേ കടകൾ പ്രവർത്തിക്കാവൂ എന്നും നിർദ്ദേശിച്ചിട്ടുണ്ട്.\nസംസ്ഥാനത്തെ സർക്കാർ ജീവനക്കാരിൽ ബി, സി ഗ്രേഡ് വിഭാഗത്തിലുള്ള 50 ശതമാനം പേർ മാത്രം ഓഫീസുകളിൽ ജോലിക്ക് ഹാജരായാൽ മതി. ഇവർ ഒന്നിടവിട്ട ദിവസങ്ങളിൽ ‘വർക്ക് ഫ്രം ഹോം’ അടിസ്ഥാനത്തിൽ വീട്ടിലിരുന്ന് ജോലി ചെയ്താൽ മതിയെന്നും മുഖ്യമന്ത്രി പറഞ്ഞു. ഉയർന്ന ഉദ്യോഗസ്ഥർ ഓഫീസുകളിൽ ജോലിക്ക് ഹാജരാകണം.\nസംസ്ഥാനത്ത് കോവിഡ് ബാധിതരുടെ എണ്ണം 40 ആയി. ഇതിൽ മൂന്നു പേർക്ക് രോഗം ഭേദമായി ആശുപത്രി വിട്ടിരുന്നു. കൊച്ചിയിൽ രോഗം ബാധിച്ചവർ ബ്രിട്ടീഷ് പൗരന്മാരാണ്. അഞ്ചുപേരും കളമശേരി സർക്കാർ ആശുപത്രിയിൽ ചികിത്സയിലാണ്. എല്ലാവരും 60 വയസ്സിനുമേൽ പ്രായമുള്ളവരാണ്. 44390 പേർ നിരീക്ഷണത്തിലുണ്ട്. 19 പേരടങ്ങുന്ന സംഘത്തിലെ ഇവർ മൂന്നാറിൽ ഒരു റിസോർട്ടിൽ താമസിക്കുകയും പിന്നീട് കൊച്ചി നെടുമ്പാശേരി വിമാനത്താവളത്തിൽ എത്തുകയും ചെയ്യുന്നതിനിടയിൽ പിടി കൂടിയിരുന്നു. ഇതിൽ ഒരു ബ്രിട്ടീഷ് പൗരന് കോവിഡ് സ്ഥിരീകരിച്ചിരുന്നു.\nകാസർഗോഡ് ദുബായിൽ നിന്നും വന്നയാൾക്കാണ് രോഗം സ്ഥിരീകരിച്ചത്. അദ്ദേഹം മടങ്ങിവന്നതിനുശേഷം പലരെയും കാണുകയും നിരവധി സ്ഥലത്തേക്ക് യാത്ര ചെയ്യുകയും ചെയ്തിരുന്നു. ഇദ്ദേഹം ദുബായിൽ നിന്നും വന്നശേഷം നിരവധി വിവാഹങ്ങളിലും മരണവീടുകളും സന്ദർശിച്ചിരുന്നു. കൂടാതെ ഫുഡ്ബാൾ മത്സരങ്ങൾ കാണാനും പോയിരുന്നു. ഇയാൾ ക്ലബ്ബ്കളിലും രാഷ്ട്രീയപാർട്ടികളുടെ ഓഫീസുകളിലും പോയിരുന്നു. എം എൽ എ മാരെയും ബന്ധപ്പെട്ടു, ഹസ്തദാനം നടത്തുകയും ചെയ്തു നിയന്ത്രണം പാലിക്കാത്തതാണ് വിനയായത് എന്ന് മുഖ്യമന്ത്രി പറഞ്ഞു. രണ്ടു എം എൽ എ മാർ കോവിഡ് നിരീക്ഷണത്തിലാണ്\nകോവിഡ് പുതിയ ഘട്ടത്തിലേക്ക് കടന്നതായി സംശയിക്കുന്നതായി മുഖ്യമന്ത്രി അറിയിച്ചു. ഞായറാഴ്ച പ്രധാനമന്ത്രി നിർദ്ദേശിച്ചിരിക്കുന്ന ജനത കർഫ്യു നടപ്പിലാക്കും. അന്നേദിവസം കെ എസ് ആർ ടി സി ബസുകൾ സർവ്വീസുകൾ നടത്തില്ല. മെട്രോ തീവണ്ടികളും സർവ്വീസ് നിർത്തിവെക്കും. സ്‌കൂൾ അധ്യാപകർ നാളെ മുതൽ സ്‌കൂളുകളിൽ വരേണ്ടതില്ല. ഞായറാഴ്ച ദിവസം വീടുകളിൽ ശുചീകരണപ്രവർത്തനങ്ങൾ നടത്തണമെന്നും മുഖ്യമന്ത്രി അഭ്യർത്ഥിച്ചു.\nRead Also ഫാത്തിമയുടെ മരണത്തിനു ഉത്തരവാദിയായ അധ്യാപകനെ രക്ഷിക്കാൻ ഐ ഐ ടിയും പോലീസും ഒത്തുകളിക്കുന്നു : പിതാവ് ലത്തീഫ്\nTagged in CORONA VIRUS KERALA, KOVID 19, PINARAI VIJAYAN\nPrevഭീകരവ്യാധി പരന്നതോടെ മനുഷ്യന് ഭീതിയെങ്കിലും ആർത്തുല്ലസിച്ചു അരയന്നങ്ങൾ\nNextഇറ്റലിയിൽ 24 മണിക്കൂർ, 627 മരണം ; മൂന്നാം ഘട്ടത്തോടെ അവസാനിക്കുമോ ഭീകരവ്യാധി !!


e പത്രം - ഗള്‍ഫ് വാര്‍ത്തകള് - അറബിനാടുകള്: November 2009\nഗള്‍ഫ് മേഖലയിലെ ജീവകാരുണ്യപ്രവര്‍ത്തന മേഖലയില് സജീവമായി\nപ്രവര്‍ത്തിക്കുന്ന സ്നേഹത്താഴ്വര ബ്ലോഗ് ആരംഭിച്ചു.\nസംഘടനയുടെ പ്രവര്‍ത്തനങ്ങള് ഇനി ബ്ലോഗ് വഴി അറിയാനാകും\nbloginte peru paranjilla\nഹജ്ജ് തീര്‍ത്ഥാടകര് മിനായില് നിന്നും മടക്കയാത്ര ആരംഭിച്ചു. ഹജ്ജ് കര്‍മ്മങ്ങള് ഇന്ന് അവസാനിക്കും. ഇന്ത്യന് തീര്‍ത്ഥാടകരുടെ സ്വദേശത്തേക്കുള്ള മടക്കയാത്ര ബുധനാഴ്ച ആരംഭിക്കും.\nസൗദി അധികൃതരുടെ ശക്തമായ മുന്നറിയിപ്പുണ്ടായിട്ടും ഇത്തവണയും നിരവധി തീര്‍ത്ഥാടകര് അനധികൃതമായി ഹജ്ജ് നിര്‍വഹിക്കാനെത്തി. മിനയ്ക്കടുത്ത മലകളിലും വഴിയോരങ്ങളിലുമാണ് ഇവര് തമ്പടിച്ചിരിക്കുന്നത്.\nഅബുദാബിയില് ജിമ്മി ജോര്‍ജ്ജ് മെമ്മോറിയല് വോളിബോള് ടൂര്‍ണ്ണമെന്‍റ് ഡിസംബര്2ന് ആരംഭിക്കും.\nഅബുദാബി കേരള സോഷ്യല് സെന്‍ററിന്‍റെ പതിനഞ്ചാമത് യുഎഇ എക്സ്‍ചേഞ്ച് ജിമ്മി ജോര്‍ജ്ജ് മെമ്മോറിയല് വോളിബോള് ടൂര്‍ണ്ണമെന്‍റ് ഡിസംബര്2ന് ആരംഭിക്കും.\nരണ്ട് ഗ്രൂപ്പുകളിലായി ആറ് ടീമുകളാണ് ടൂര്‍ണ്ണമെന്‍റില് മത്സരിക്കുന്നത്.\nഇന്ത്യയിലേയും യുഎഇയിലേയും ഉള്‍പ്പടെ വിവിധ അന്താരാഷ്ട്ര താരങ്ങള് മത്സരിക്കാനെത്തുമെന്ന് സംഘാടകര് അബുദാബിയില് വാര്‍ത്താസമ്മേളനത്തില് അറിയിച്ചു. ഡിസംബര്9നാണ് ഫൈനല്.\nആദ്യ ഫലപ്പെരുന്നാള് ആഘോഷിച്ചു.\nബഹ്റിനിലെ സെന്‍റ് മേരീസ് ഇന്ത്യന് ഓര്‍ത്തഡോക്സ് കത്തീഡ്രല് ഈ വര്‍ഷത്തെ ആദ്യ ഫലപ്പെരുന്നാള് ആഘോഷിച്ചു. കത്തീഡ്രല് വികാരി ഫാ. സജി മാത്യു താന്നിമൂട്ടില് ഉദ്ഘാടനം ചെയ്തു. സാജന് വര്‍ഗീസ്, മോച്ചന്, വര്‍ഗീസ് ടി. ഐപ്പ്, സാബു കോശി തുടങ്ങിയവര് പ്രസംഗിച്ചു. രാവിലെ വിശുദ്ധ കുര്‍ബാനയ്ക്ക് ശേഷം പള്ളിയില് ലഭിച്ച വഴിപാടുകള് ആശീര്‍വദിച്ചു. തുടര്‍ന്ന് ലേലം നടന്നു. വിവിധ കലാപരിപാടികളും അരങ്ങേറി.\nനന്ദി അസോസിയേഷന് അഞ്ചാം വാര്‍ഷികവും ഈദ് ആഘോഷവും\nബഹ്റിനിലെ നന്ദി അസോസിയേഷന് അഞ്ചാം വാര്‍ഷികവും ഈദ് ആഘോഷവും സംഘടിപ്പിച്ചു. സൗത്ത് പാര്‍ക്ക് പ്രിയദര്‍ശിനി ഹാളില് നടന്ന ചടങ്ങില് ഇന്ത്യന് സ്കൂള് ചെയര്‍മാന് എബ്രഹാം ജോണ് മുഖ്യാതിഥിയായിരുന്നു. അസില് അബ്ദുല് റഹ്മാന് അധ്യക്ഷത വഹിച്ചു. ഗ്രിഫി രാജന്, സി.കെ അബ്ദുല് റഹ്മാന് തുടങ്ങിയവര് പ്രസംഗിച്ചു. വിവിധ കലാപരിപാടികള് അരങ്ങേറി.\nഹജ്ജ് കര്‍മങ്ങള് അവസാന ഘട്ടത്തിലേക്ക്.\nഹജ്ജ് കര്‍മങ്ങള് അവസാന ഘട്ടത്തിലേക്ക്. ഇന്നും നാളെയുമായി തീര്‍ത്ഥാടകര് മിനായില് നിന്ന് മടങ്ങും. ഹജ്ജ് കര്‍മങ്ങള് ആരംഭിച്ചതിനു ശേഷം 21 ഇന്ത്യന് തീര്‍ത്ഥാടകര് മരിച്ചു. ഇതോടെ ഹജ്ജ വേളയില് മരിച്ച ഇന്ത്യന് തീര്‍ത്ഥാടകരുടെ എണ്ണം 100 ആയി.\nഓരോ വര്‍ഷവും പുണ്യ സ്ഥലങ്ങളില് ഹജ്ജ് തീര്‍ത്ഥാടകരുടെ സൗകര്യങ്ങള് വര്‍ധിച്ച് വരികയാണ്. മിനായില് കല്ലേറ് കര്‍മം നിര്‍വഹിക്കുന്ന സ്ഥലത്തും തമ്പുകളിലും ഈ മാറ്റം കാണുന്നുണ്ടെന്ന് തീര്‍ത്ഥാടകര് സാക്ഷ്യപ്പെടുത്തുന്നു.\nഇന്ത്യയില് നിന്നും ഹജ്ജിനെത്തിയ തീര്‍ത്ഥാടകര്‍ക്ക് ഏറെ ആശ്വാസമാണ് മിനായിലെ ഇന്ത്യന് ഹജ്ജ് മിഷന്‍റെ സേവനങ്ങള്. കാണാതായ ഹാജിമാരെ കണ്ടെത്താനുള്ള സംവിധാനവും ഡിസ് പെന്‍സറിയും ഉള്‍പ്പടെ തീര്‍ത്ഥാടകര്‍ക്കായി വിപുലമായ സൗകര്യങ്ങളാണ് ഇവിടെ ഒരുക്കിയിരിക്കുന്നത്.\nകഴി‍ഞ്ഞ ദിവസം ജിദ്ദയിലുണ്ടായ മഴക്കെടുതിയില് നാശനഷ്ടം സംഭവിച്ച സ്ഥലങ്ങള് ജിദ്ദാ ഇന്ത്യന് കോണ്‍സുലേറ്റ് പ്രതിനിധികള് സന്ദര്‍ശിച്ചു. നഷ്ടപരിഹാരം ലഭിക്കാന് ആവശ്യമായ എല്ലാ സഹായങ്ങളും ചെയ്യുമെന്ന് കോണ്‍സുലേറ്റ് പ്രതിനിധികള് വ്യക്തമാക്കി.\nയു.എ.ഇയില് തണുപ്പ് കാലം\nയു.എ.ഇയില് ശൈത്യകാലം തുടങ്ങി. അടുത്ത ദിനങ്ങളില് തണുപ്പ് വര്‍ധിക്കുമെന്ന് കാലാവസ്ഥാ നിരീക്ഷണ കേന്ദ്രം അറിയിച്ചു. പനിയും ജലദോഷവും വര്‍ധിക്കാന് സാധ്യതയുണ്ടെന്ന് ആരോഗ്യ വിദഗ്ധര് മുന്നറിയിപ്പും നല്‍കുന്നു.\nരാജ്യത്തിന്‍റെ വിവിധ ഭാഗങ്ങളില് മഴയ്ക്ക് സാധ്യതയുണ്ടെന്ന് കാലാവസ്ഥാ വിദഗ്ധര് വ്യക്തമാക്കി. അടുത്ത ചൊവ്വ, ബുധന് ദിവസങ്ങളില് ഇടിയോട് കൂടിയ മഴയ്ക്ക് സാധ്യതയുണ്ടെന്നും അധികൃതര് മുന്നറിയിപ്പ് നല്‍കുന്നു.\nഡിസംബര് രണ്ടിന് രക്ത ദാന ക്യാമ്പ്\nയു.എ.ഇ ദേശീയ ദിനമായ ഡിസംബര് രണ്ടിന് ഷാര്‍ജയിലെ ദൈദ് മലയാളി അസോസിയേഷന് അരോഗ്യമന്ത്രാലയത്തിലെ മൊബൈല് ബ്ളഡ് ബാങ്ക് യൂണിറ്റുമായി സഹകരിച്ച് രക്ത ദാന ക്യാമ്പ് സംഘടിപ്പിക്കുന്നു. വൈകിട്ട് നാലു മുതല് എട്ടുവരെയാണ് രക്തദാന ക്യാമ്പ്.\nദലയുടെ ആഭിമുഖ്യത്തിലുള്ള 19-ാമത് ഇന്‍റര് സ്കൂള് യൂത്ത് ഫെസ്റ്റിവല് ഡിസംബര് രണ്ട്, നാല് തീയതികളില്\nയു.എ.ഇയിലെ പ്രവാസി സംഘടനയായ ദലയുടെ ആഭിമുഖ്യത്തിലുള്ള 19-ാമത് ഇന്‍റര് സ്കൂള് യൂത്ത് ഫെസ്റ്റിവല് ഡിസംബര് രണ്ട്, നാല് തീയതികളില് നടക്കും. ദുബായ് മുഹൈസ്നയിലുള്ള ഗള്‍ഫ് മോഡല് സ്കൂളിലാണ് നടക്കുക. യു.എ.ഇയിലെ 60 സ്കൂളുകളില് നിന്നായി രണ്ടായിരത്തോളം വിദ്യാര്‍ത്ഥികള് മേളയില് പങ്കെടുക്കുമെന്ന് സംഘാടകര് പറഞ്ഞു.\nഒമാനിലെ സലാലയില് മലയാളം കൂട്ടായ്മ\nമലയാള ഭാഷയേയും സാഹിത്യത്തേയും സ്നേഹിക്കുന്നവരുടെ കൂട്ടായ്മ ഒമാനിലെ സലാലയില് രൂപം കൊണ്ടു. മലയാള കവിതകള്, ചെറുകഥകള് ലേഖനങ്ങള് തുടങ്ങിയവ അവതരിപ്പിക്കാനും ഭാഷ സാഹിത്യത്തെ കുറിച്ച് ഒരു പഠനം നടത്താനും ശ്രമം നടത്തുമെന്ന് ഭാരവാഹികള് പറഞ്ഞു. കുട്ടികളിലേക്ക് ഭാഷയെ കൂടുതല് എത്തിക്കാനും സംഘടനയില് അംഗമായര് തീരുമാനിച്ചു.\nദുബായ് സര്‍ക്കാര് ഇടപെട്ടത് ദീര്‍ഘ കാല അടിസ്ഥാനത്തിലുള്ള വാണിജ്യ വിജയം ലക്ഷ്യമിട്ടാണെന്ന് അധികൃതര്\nദുബായ് വേള്‍ഡിന്‍റെ പ്രവര്‍ത്തനത്തില് ദുബായ് സര്‍ക്കാര് ഇടപെട്ടത് ദീര്‍ഘ കാല അടിസ്ഥാന ത്തിലുള്ള വാണിജ്യ വിജയം ലക്ഷ്യമി ട്ടാണെന്ന് അധികൃതര്. ദുബായ് സിവില് ഏവിയേഷന് അഥോറിറ്റി, എമിറേറ്റ്സ് എയര്‍ലൈന് ഗ്രൂപ്പ്, ദുബായ് ഗവണ്‍മെന്‍റിന്‍റെ സുപ്രീം ഫിസ്കല് കമ്മിറ്റി എന്നിവയുടെ ചെയര്‍മാനായ ഷെയ്ഖ് അഹമ്മദ് ബിന് സയീദ് അല് മക്തൂമാണ് ഇക്കാര്യം വ്യക്തമാക്കിയത്.\nടാലന്റ് കോണ്ടസ്റ്റ് 2009\nഅബുദാബി മലയാളി സമാജം വനിതാ വിഭാഗത്തിന്റെ ആഭിമുഖ്യത്തില് ഡിസംബര് 11 വെള്ളിയാഴ്‌ച്ച വൈകീട്ട്7മണി മുതല് ടാലന്റ് കോണ്ടസ്റ്റ് സംഘടിപ്പിക്കുന്നു. പന്ത്രണ്ടു വയസ്സ് മുതല് പതിനഞ്ച് വയസ്സ് വരെ പ്രായമുള്ള ആണ് കുട്ടികള്‍ക്കും പെണ് കുട്ടികള്‍ക്കും പങ്കെടുക്കാവുന്ന ഈ മിനി ഫാഷന് ഷോയില് പങ്കെടുക്കാന് താല്‍പ്പര്യ മുള്ളവര്‍ക്കുള്ള അപേക്ഷാ ഫോറങ്ങള് സമാജത്തില് നിന്നും ലഭിക്കുന്നതാണ്. വിശദ വിവരങ്ങള്‍ക്ക് 055 9389727, 02 6671400 എന്നീ നമ്പറുകളില് ബന്ധ പ്പെടാവു ന്നതാണ്. അപേക്ഷാ ഫോമുകള് സമാജത്തിന്റെ വെബ് സൈറ്റിലും ലഭ്യമാണ്.\nദുബായ് തൃശ്ശൂര് ജില്ല കെ. എം. സി. സി. ഈദ് ആഘോഷ ത്തോടനു ബന്ധിച്ച് കുടുംബ സംഗമം നവംബര് 28 ശനി രാവിലെ 10 മുതല് രാത്രി9മണി വരെ ദുബായ് ഖിസൈസ് ലുലു വില്ലേജിന് സമീപമുള്ള ഗള്‍ഫ് മോഡല് സ്ക്കൂളില് നടക്കും. സംഗമത്തോ ടനുബന്ധിച്ച് നടക്കുന്ന കവി അരങ്ങില് അസ്മോ പുത്തഞ്ചിറ, സത്യന് മാടാക്കര, കമറുദ്ദീന് ആമയം, ഇസ്മായീല് മേലടി, രാം‌മോഹന് പാലിയത്ത്, സിന്ധു മനോഹരന്, ജലീല് പട്ടാമ്പി, ഷാജി ഹനീഫ് പൊന്നാനി, അഡ്വ. ജയരാജ് തോമസ്, സമീഹ, മധു കൈപ്രവം, റഫീഖ് മേമുണ്ട തുടങ്ങിയവര് പങ്കെടുക്കും. ബഷീര് തിക്കോടി മോഡറേറ്റ റായിരിക്കും.\nLabels: associations, poetry\nരിസാല സ്റ്റഡി സര്‍ക്കിള് ദുബായ് പ്രവര്‍ത്തകരുടെ സ്നേഹ സംഗമം “സ്നേഹോല്ലാസം” ദുബായില് നടന്നു. നവംബര് 27വെള്ളിയാഴ്‌ച്ച ഉച്ചയ്ക്ക് ആണ് ദുബായ് സബീല് പാര്‍ക്കില് രിസാല സ്റ്റഡി സര്‍ക്കിള് ദുബായ് സോണ്, യൂണിറ്റ് പ്രവര്‍ത്തന സമിതി അംഗങ്ങള് ഒത്തു ചേര്‍ന്ന സ്നേഹ സംഗമം നടന്നത്.\nകൈരളി ടിവി യിലൂടെ കാണികളുടെ പ്രശസ്തി കൈപ്പറ്റിയ പട്ടുറുമാലിലെ കലാകാരന്മാരും കൂടാതെ മിമിക്രി താരങ്ങളായ നാണി തള്ള ഫെയിം കൂട്ടുകാരും ചേര്‍ന്ന് 29ന് ഞായറാഴ്‌ച്ച മൂന്നാം പെരുന്നാള് ദിനത്തില് അബുദാബി നാഷണല് തിയേറ്ററില് ഒന്നിക്കുന്നു.\nയുഎഇയിലെ 30 പ്രവാസി ഇന്ത്യന് തൊഴിലാളികളെ അബുദാബി ഇന്ത്യന് സ്ഥാനപതി കാര്യാലയത്തില് ആദരിച്ചു. വിവിധ വിഭാഗങ്ങളില് പത്ത് വര്‍ഷത്തിലധികം സര്‍വീസുള്ള 30 തൊഴിലാളികളെയാണ് ആദരിച്ചത്. ഇതാദ്യമായാണ് ഇന്ത്യന് എംബസി ബ്ലൂ കോളര് തൊഴിലാളികളെ ആദരിക്കുന്നതെന്ന് അംബാസിഡര് തല്‍മീസ് അഹമ്മദ് അറിയിച്ചു.\nതൊഴില് മികവിനൊപ്പം അപകടം ഇല്ലാതാക്കല്,സുരക്ഷിതത്വം ഉറപ്പാക്കല് തുടങ്ങി വിവിധ ഘടകങ്ങള് പരിഗണിച്ചാണ് പുരസ്ക്കാര വിജയികളെ നിശ്ചയിക്കുന്നത്.\nതിരനോട്ടം ദുബായുടെ ആഭിമുഖ്യത്തില് ഉത്സവം 2009 എന്ന പേരില് അന്താരാഷ്ട്ര കഥകളി, കൂടിയാട്ടം ഫെസ്റ്റിവെല് സംഘടിപ്പിക്കുന്നു. ഇന്ന് മുതല് 29 വരെ ദുബായ് വെല്ലിംഗ്ടണ് സ്ക്കൂളിലെ പ്രിന്‍സസ് ഹയ ബിന്‍ത് അല് ഹുസൈന് ഓഡിറ്റോറിയത്തില് വച്ചാണ് ഉല്‍സവം നടക്കുന്നത്.\nഇന്ത്യന് കോണ്‍സുലേറ്റിന്‍റേയും ഈദ് ഇന് ദുബായുടേയും സഹകരണത്തോടെയാണ് ഇത് സംഘടിപ്പിക്കുന്നത്. കലാമണ്ഡലം ഗോപി, അമ്മന്നൂര് കുട്ടന് ചാക്യാര്, മാര്‍ഗി വിജയകുമാര് , സദനം കൃഷ്ണന് കുട്ടി തുടങ്ങിയവര് പങ്കെടുക്കുന്നുണ്ട്. നാല് ദിവസവും നാല് മഹാന്‍മാരായ കലാകാരന്‍മാര്‍ക്ക് സമര്‍പ്പിച്ചിരിക്കുന്നു.\nബലി പെരുന്നാള് ആയതോടെ അലൈനിലെ പൊതു കശാപ്പ് ശാലയില് അറുക്കാനായി എത്തുന്ന മൃഗങ്ങളുടെ എണ്ണവും വര്‍ധിച്ചു. ദിവസവും 1500 ഓളം മൃഗങ്ങളാണ് ഇവിടെ നിന്ന് പൊതുജനങ്ങള്‍ക്കായി അറുത്ത് നല്‍കുന്നത്.\nയു.എ.ഇയിലെ തന്നെ ഏറ്റവും വലിയ പൊതു കശാപ്പ് ശാലയാണ് അലൈനിലേത്. പൊതുജനങ്ങള്‍ക്ക് നിശ്ചിത തുക നല്‍കി മൃഗങ്ങളെ അറുക്കാനുള്ള സംവിധാനമാണ് ഇവിടെ ഒരുക്കിയിരിക്കുന്നത്. ഈ യന്ത്രവത്കൃത കശാപ്പ് ശാലയില് മൃഗങ്ങളെ അറുത്ത് തൊലിയുരിഞ്ഞ് ഇറിച്ചിയാക്കി മാറ്റി നല്‍കുകയാണ് ചെയ്യുക.\nബലി പെരുന്നാള് ദിനങ്ങള് അടുക്കുന്നതോടെ ഇവിടെ അറുക്കാനായി എത്തിക്കുന്ന മൃഗങ്ങളുടെ എണ്ണവും വര്‍ധിക്കുന്നു. സാധാരണ ദിനങ്ങളില് 300 ഉം 400 ഉം മൃഗങ്ങളെയാണ് ഇവിടെ അറുക്കാനായി കൊണ്ട് വരുന്നതെങ്കില് ബലി പെരുന്നാള് ആകുന്നതോടെ ഇത് 1500 ഓളമായി മാറും.\nആടിനെ അറുക്കാന് 15 ദിര്‍ഹവും ചെറിയ ഒട്ടകത്തിനും കാളകള്‍ക്കും 25 ദിര്‍ഹവും വലിയ ഒട്ടകങ്ങള്‍ക്കും കാളകള്‍ക്കും 40 ദിര്‍ഹവുമാണ് ചാര്‍ജായി ഈടാക്കുന്നത്.\nഅറുത്ത ശേഷം മൃഗ ഡോക്ടറുടെ കൃത്യമായ പരിശോധനയ്ക്ക് ശേഷം മാത്രമേ ഇറച്ചി പൊതുജനങ്ങള്‍ക്ക് നല്‍കാറുള്ളൂ.\n75 ജീവനക്കാരാണ് രണ്ട് ഷിഫ്റ്റുകളിലായി ഇവിടെ ജോലി ചെയ്യുന്നത്.\nഹജ്ജ് കര്‍മങ്ങള് ആരംഭിച്ചു. എന്നാല് ഇന്നലെ മക്കയിലും മിനായിലുമുണ്ടായ മഴ ഹജ്ജ് കര്‍മങ്ങളെ നേരിയ തോതില് പ്രതികൂലമായി ബാധിച്ചു. ഇന്നാണ് അറഫാ സംഗമം.\nബലിപെരുന്നാളിനോടനുബന്ധിച്ച് ബഹ്റൈനിലെ കാസര്‍ഗോഡ് ജില്ലാ പ്രവാസി അസോസിയേഷന് വനിതാ വിഭാഗത്തിന്‍റെ ആഭിമുഖ്യത്തില് മൈലാഞ്ചിയിടല് മത്സരം സംഘടിപ്പിക്കുന്നു. നാളെ വൈകിട്ട് 7.30 ന് കന്നഡ സംഘം ഓഡിറ്റോറിയത്തില് നടക്കുന്ന മത്സരത്തില് പങ്കെടുക്കാന് താല്‍പര്യമുള്ള സ്ത്രീകള് 38318270 എന്ന നമ്പരില് ബന്ധപ്പെടുക.\nപാസ്പോര്‍ട്ടില് ജീവിതപങ്കാളിയുടേയോ മക്കളുടേയോ പേരു ചേര്‍ക്കുന്നതിനും മേല്‍വിലാസം മാറ്റുന്നതിനുമുള്ള നടപടിക്രമത്തില് വരുത്തിയ മാറ്റം ഉടന് പിന്‍വലിക്കണമെന്ന് ആവശ്യപ്പെട്ട് ബഹ്റൈനിലെ ഇന്ത്യന് ഓവര്‍സീസ് കണ്‍ച്ചറല് കോണ്‍ഗ്രസ്സ് കമ്മിറ്റി കേന്ദ്ര സര്‍ക്കാരിന് നിവേദനമയച്ചു.\nപ്രവാസികാര്യമന്ത്രി വയലാര് രവി, വിദേശകാര്യ മന്ത്രി എസ്.എം.കൃഷ്ണ, വിദേശകാര്യ സഹമന്ത്രി ശശി തരൂര് എന്നിവര്‍ക്കാണ് നിവേദനം അയച്ചത്. പുതിയ നിയമപ്രകാരം പേരു ചേര്‍ക്കലിനും മേല്‍വിലാസം മാറ്റുന്നതിനും ഡ്യൂപ്ളിക്കേറ്റ് പാസ്പോര്‍ട്ട് എടുക്കണെന്നതാണ് വ്യവസ്ഥ. എന്നാല് ഇത് കാലതാമസത്തിനും വിസ പുതുക്കലിനും തടസ്സമാകുന്നു എന്ന ആക്ഷേപം ശക്തമായിട്ടുണ്ട്.\nഹജ്ജ് കര്‍മ്മങ്ങള് ഇന്ന് ആരംഭിക്കും. പുലര്‍ച്ചെ മുതല് ഹാജിമാര് മിനായിലെ തമ്പുകളില് എത്തിച്ചേരും. മിനായില് തീര്‍ത്ഥാടകര്‍ക്ക് ആവശ്യമായ എല്ലാ തയ്യാറെടുപ്പുകളും പൂര്‍ത്തിയായി.\nപുതിയ ചേരുവകള് നല്‍കിയ ടി.വി.കൊച്ചുബാവ അന്തരിച്ചിട്ട് ഇന്ന് 10 വര്‍ഷം പൂര്‍ത്തിയാകുന്നു. 1999 നവംബര് 25-നാണ് അദ്ദേഷം അന്തരിച്ചത്.\n1955-ല് തൃശൂര് ജില്ലയിലെ കാട്ടൂരിലാണ് കൊച്ചുബാവ ജനിച്ചത്\n. നോവല്, കഥാസമാഹാരങ്ങള്, വിവര്‍ത്തനം എന്നീ വിഭാഗങ്ങളില് 23 കൃതികള് പ്രസിദ്ധപ്പെടുത്തി. വൃദ്ധസദനം എന്ന കൃതിക്ക് 1995-ലെ ചെറുകാട് അവാര്‍ഡും\n1996-ലെ കേരള സാഹിത്യ അക്കാദമി അവാര്‍ഡും ലഭിച്ചു\nടി.വി കൊച്ചുബാവയെക്കുറിച്ചുള്ള പ്രത്യേക അനുസ്മരണ പരിപാടി ഇന്ന് വൈകിട്ട് 3.05 ന് ഏഷ്യാനെറ്റ് റേഡിയോ പ്രക്ഷേപണം ചെയ്യും\nജോതിസ് ഓണ്‍ലൈന് മാഗസിന്റെ\nപുതിയ കാലത്ത് സജീവമായി എഴുതുന്ന മിക്കവരും പെണ്‍പതിപ്പില് എഴുതിയിട്ടൂണ്ട്.\nഅഭിരാമി മുതല് വിജയലക്ഷ്മി വരെ ആ പട്ടിക നീളുന്നു.\nഎഴുത്തുകാരി ജ്യോതിഭായി പരിയാടത്താണ് ഈ വലിയ ശ്രമത്തിന് പുറകില്\nആദ്യ വായന നിര്‍വ്വഹിച്ചത് ശ്രീമതി ശ്രീദേവി ഒളപ്പമണ്ണയാണ്.\nനന്ദി വില്‍സന് .ശ്രമം കണ്ട സ്നേഹോദാരതയ്ക്ക്..\nശബരിമലയില് ഭക്തജനങ്ങളുടെ തിരക്ക് വര്‍ധിക്കുമ്പോള് ബഹ്റിനിലെ അയ്യപ്പ ക്ഷേത്രങ്ങളിലും വന് തിരക്കാണ് അനുഭവപ്പെടുന്നത്. അറാദിലേയും ഗഫൂളിലേയും അയ്യപ്പ ക്ഷേത്രങ്ങളില് വൈകുന്നേരങ്ങളില് പ്രത്യേക പൂജയും നടക്കുന്നുണ്ട്. എല്ലാ ദിവസവും അന്നദാനവും ഇവിടങ്ങളില് ഒരുക്കിയിട്ടുണ്ട്.\nഖത്തറിനും ബഹ്റിനും ഇടയില് ക്രോസ് വേയുടെ നിര്‍മ്മാണം അടുത്ത വര്‍ഷം\nഖത്തറിനും ബഹ്റിനും ഇടയില് 40 കിലോമീറ്ററോളം ദൂരം വരുന്ന ക്രോസ് വേയുടെ നിര്‍മ്മാണം അടുത്ത വര്‍ഷം ആദ്യം ആരംഭിക്കുമെന്ന് അധികൃതര് വ്യക്തമാക്കി. 2015 ഓടെ ക്രോസ് വേയുടെ നിര്‍മ്മാണം പൂര്‍ത്തിയാകുമെന്നാണ് പ്രതീക്ഷിക്കുന്നത്. ക്രോസ് വേ നിര്‍മ്മാണം ഈ വര്‍ഷം തുടങ്ങേണ്ടിയിരുന്നുവെങ്കിലും റെയില്‍പാത കൂടി അവസാന നിമിഷം പദ്ധതിയില് ഉള്‍പ്പെടുത്തിയതിനാല് നിര്‍മ്മാണം തുടങ്ങാന് വൈകുകയായിരുന്നു. നാല് ബില്യണ് ഡോളറാണ് പദ്ധതി ചെലവ്.\nവേണ്ടത്ര ശുചിത്വം സൂക്ഷിക്കാത്ത അടുക്കളകളുള്ള അബുദാബിയിലെ റസ്റ്റോറന്‍റ് ഉടമകള്‍ക്ക് ജയില് ശിക്ഷ അനുഭവിക്കേണ്ടി വരുമെന്ന് അധികൃതര് മുന്നറിയിപ്പ് നല്‍കി. നഗരത്തില് ഭക്ഷ്യ വിഷബാധ തടയുന്നതിന്‍റെ ഭാഗമായാണ് ഇത്തരത്തില് കര്‍ശന നടപടി സ്വീകരിക്കുന്നതെന്നും അബുദാബി ഫുഡ് കണ്‍ട്രോള് അഥോറിറ്റി വ്യക്തമാക്കി. ഈ വര്‍ഷം ശുചിത്വ നിയമം ലംഘിച്ച 70 സ്ഥാപനങ്ങള് അബുദാബിയില് അടച്ച് പൂട്ടിയിരുന്നു.\nഗുരുവായൂര് എന്.ആര്.ഐ ഫോറം യു.എ.ഇ ദേശീയ ദിനം ആഘോഷിക്കുന്നു\nഗുരുവായൂര് എന്.ആര്.ഐ ഫോറം യു.എ.ഇ ദേശീയ ദിനം ആഘോഷിക്കുന്നു. ഡിസംബര് രണ്ടിന് വൈകീട്ട് ആറിന് ദുബായ് വെല്ലിംഗ്ടണ് സ്കൂളിലാണ് പരിപാടി. റീജന്‍സി ഗ്രൂപ്പ് ചെയര്‍മാന് ഷംസുദ്ദീന് ബിന് മുഹ് യുദ്ദീന് ഉദ്ഘാടനം ചെയ്യും. ഗാനമേളയും ഉണ്ടാകുമെന്ന് സംഘാടകര് അറിയിച്ചു\nഎസ്.പി.ടി മിഡില് ഈസ്റ്റ് കമ്പനി 15-ാം വാര്‍ഷികം ദുബായില് ആഘോഷിച്ചു\nഎസ്.പി.ടി മിഡില് ഈസ്റ്റ് കമ്പനി 15-ാം വാര്‍ഷികം ദുബായില് ആഘോഷിച്ചു. ദുബായ് മൊണാര്‍ക്ക് ഹോട്ടലില് സംഘടിപ്പിച്ച ആഘോഷ പരിപാടികള് ജപ്പാന് കോണ്‍സുല് ജനറല് സെയ് ലി ഒട്സുക ഉദ്ഘാടനം ചെയ്തു. എസ്.പി.ടി ചെയര്‍മാനും എം.ഡിയുമായ പി.ആര് സുധാകരന് അധ്യക്ഷത വഹിച്ചു. അരുണ് ഭാസ്ക്കര്, ഡോ. രാജേഷ് ജലാന്, ഷിനിചിരോ സോമ, അകിഹിസ നിഷിത തുടങ്ങിയവര് പ്രസംഗിച്ചു. വിവിധ കലാപരിപാടികളും അരങ്ങേറി.\nഓര്‍ത്തഡോക്സ് ഇടവകയിലെ ആദ്യഫലപ്പെരുന്നാള്\nഷാര്‍ജ സെന്‍റ് ഗ്രിഗോറിയോസ് ഓര്‍ത്തഡോക്സ് ഇടവകയിലെ ആദ്യഫലപ്പെരുന്നാള് നടത്തി. ഫാ. ജോസഫ് മലയില് ഉദ്ഘാടനം നിര്‍വഹിച്ചു. ഫാ. ജോര്‍ജ്ജ് എബ്രഹാം അധ്യക്ഷത വഹിച്ചു. വിനോദ് ജോണ്, സെബാസ്റ്റ്യന് ജോസഫ്, നിസാര് തളങ്കര, സജു പടിയറ, ജോസ് മാത്യു എന്നിവര് പ്രസംഗിച്ചു. കേരളത്തനിമയുള്ള ഭക്ഷണങ്ങള് ഉള്‍പ്പെടുത്തിയിട്ടുള്ള സ്റ്റാളുകളും ഇതിനോടനുബന്ധിച്ച് ഒരുക്കിയിരുന്നു. ഗാനമേളയും അരങ്ങേറി.\nമാര് ത്തോമാ യുവജന സഖ്യം പ്രവര്‍ത്തകരുടെ 15-ാമത് സമ്മേളനം അബുദാബിയില്\nജി.സി.സി രാജ്യങ്ങളിലെ മാര് ത്തോമാ യുവജന സഖ്യം പ്രവര്‍ത്തകരുടെ 15-ാമത് സമ്മേളനം അബുദാബിയില് നടക്കും. മൂന്ന് ദിവസം നീളുന്ന സമ്മേളനം ഈ മാസം 26 ന് ആരംഭിക്കും. ജി.സി.സി രാജ്യങ്ങളിലെ 18 ഇടവകകളില് നിന്നായി ആയിരത്തോളം യുവജന പ്രതിനിധികള് സമ്മേളനത്തില് പങ്കെടുക്കുമെന്ന് സംഘാടകര് വാര്‍ത്താ സമ്മേളനത്തില് അറിയിച്ചു. 26 ന് രാവിലെ 10.30 ന് മുസഫയിലെ മാര്‍ത്തോമാ ദേവാലയത്തില് നടക്കുന്ന ചടങ്ങ് യു.എ.ഇ പ്രസിഡന്‍റിന്‍റെ മതകാര്യ ഉപദേഷ്ടാവ് ശൈഖ് അലി അല് ഹാഷ്മി ഉദ്ഘാടനം ചെയ്യും. യുവജനസഖ്യം പ്രസിഡന്‍റ് റവ. ജോസഫ് മാര് ബര്‍ന്നബാസ് അധ്യക്ഷത വഹിക്കും.\nപുതിയ റസിഡന്‍സ് വിസ എടുക്കുന്നവരുടെ എണ്ണം വര്‍ധിക്കുന്നതായി എമിഗ്രേഷന് വിഭാഗം\nദുബായില് പുതിയ റസിഡന്‍സ് വിസ എടുക്കുന്നവരുടെ എണ്ണം വര്‍ധിക്കുന്നതായി എമിഗ്രേഷന് വിഭാഗം വ്യക്തമാക്കി.\nഅതേസമയം യു.എ.ഇയിലെ മൊത്തം ജനസംഖ്യയില് ഏറ്റവും കൂടുതല് ഇന്ത്യക്കാരാണെന്ന് നേരത്തെ പുറത്ത് വന്ന കണക്കുകള് വ്യക്തമാക്കുന്നു.\nആര്.ഹരിത തിരക്കഥയെഴുതിയ ഹ്രസ്വചിത്രത്തിന് രണ്ട് അവാര്‍ഡുകള്.\nകവി പി.പി.രാമചന്ദ്രന്റെ മകള് ആര്.ഹരിത തിരക്കഥയെഴുതി എടപ്പാള് ബി.ആര്.സി കുട്ടികള്‍ക്കുവേണ്ടി നിര്‍മിച്ച ഹ്രസ്വചിത്രത്തിന് കുട്ടികളുടെ സംസ്ഥാനതല ചലച്ചിത്രോത്സവത്തില് രണ്ട് അവാര്‍ഡുകള്.\nകൊല്ലത്ത് കഴിഞ്ഞ ആഴ്ച സമാപിച്ച മേളയില് 'ഒളിച്ചുകളി' എന്ന ചിത്രത്തിന് തിരക്കഥയ്ക്ക് ഹരിതയ്ക്കും സംഗീത സംവിധാനത്തിന് പൊന്നാനിയിലെ ഷമേജ് ശ്രീധറിനും ആണ് അവാര്‍ഡുകള് ലഭിച്ചത്.\nനേരത്തെ തിരുവനന്തപുരത്ത് നടന്ന അന്താരാഷ്ട്ര ഷോര്‍ട്ട് ഫിലിം ഫെസ്റ്റിവലില് പ്രദര്‍ശന വിഭാഗത്തിലേക്കും ഈ ചിത്രം തിരഞ്ഞെടുക്കപ്പെട്ടിരുന്നു. പൊന്നാനി എ.വി ഹൈസ്‌കൂളിലെ അധ്യാപകരായ വി.എന്.വികാസ് സംവിധാനവും ജോഷി കൂട്ടുങ്ങല് കാമറയും എഡിറ്റിങ്ങും നിര്‍വഹിച്ച ചിത്രത്തിന് അവാര്‍ഡ് ലഭിച്ചത് സ്‌കൂളിനും അഭിമാനമായി.\nദുബായ് തൃശ്ശൂര് ജില്ലാ കെ. എം. സി. സി. സംഘടിപ്പിക്കുന്ന 'കുടുംബ സംഗമം 2009 ' എന്ന പരിപാടി യുടെ ബ്രോഷര് പ്രകാശനം ദുബായില് നടന്നു. മുസ്ലീം ലീഗ് ജില്ലാ ട്രഷറര് സി. എ. റഷീദ്, ഗുരുവായൂര് മണ്ഡലം സെക്രട്ടറി ജാഫര് സാദിഖിനു നല്കി. തദവസരത്തില് ഇബ്രാഹിം എളേറ്റില്, ഉബൈദ് ചേറ്റുവ, മുഹമ്മദ് വെട്ടുകാട് തുടങ്ങിയവര് സന്നിഹിത രായിരുന്നു.\nമൈലാഞ്ചി ഇടല് മത്സരം\nബഹ്റിനിലെ കാസര്‍ക്കോട് ജില്ലാ പ്രവാസി അസോസിയേഷന് വനിതാ വിഭാഗത്തിന്‍റെ ആഭിമുഖ്യത്തില് ബലി പെരുന്നാളിനോട് അനുബന്ധിച്ച് മൈലാഞ്ചി ഇടല് മത്സരം സംഘടിപ്പിക്കുന്നു.\nഈ മാസം 25 ന് വൈകുന്നേരം ഏഴരയ്ക്ക് കന്നട സംഘം ഓഡിറ്റോറിയത്തിലാണ് മത്സരം. കൂടുതല് വിവരങ്ങള്‍ക്ക് 3831 8270 എന്ന നമ്പറില് വിളിക്കണം.\nനിലാവ് എന്ന ടെലിഫിലിമിന്‍റെ പൂജ ബഹ്റിന് കേരളീയ സമാജത്തില്\nബഹ്റിനില് ചിത്രീകരണം ആരംഭിക്കുന്ന നിലാവ് എന്ന ടെലിഫിലിമിന്‍റെ പൂജ ബഹ്റിന് കേരളീയ സമാജത്തില് നടന്നു. പ്രമുഖ വ്യവസായി ഡോ. രവി പിള്ള ഭദ്രദീപം കൊളുത്തി.\nസോമന് ബേബി സ്വിച്ച് ഓണ് കര്‍മ്മം നിര്‍വഹിച്ചു.\nഏറ്റവും വലിയ ഹെല്‍ത്ത് കോണ്‍ഫ്രന്‍സിന് ദോഹ വേദിയാകും.\nഗള്‍ഫ് മേഖളയിലെ ഏറ്റവും വലിയ ഹെല്‍ത്ത് കോണ്‍ഫ്രന്‍സിന് ദോഹ വേദിയാകും. അടുത്ത മാസം 12 മുതല് 16 വരെയാണ് ആരോഗ്യ പ്രദര്‍ശനത്തിന് ഖത്തര് തലസ്ഥാനം വേദിയാകുന്നത്.\nഹമദ് മെഡിക്കല് കോര്‍പ്പറേഷനാണ് പ്രദര്‍ശനത്തിന്‍റെ മുഖ്യ സംഘാടകര്. ആരോഗ്യ മേഖലയിലെ അന്താരാഷ്ട്ര സ്ഥാപനങ്ങള് അടക്കം 500 സ്ഥാപനങ്ങള് പ്രദര്‍ശനത്തിനുണ്ടാകും. ഇതിനോടൊപ്പം രോഗ ചികിത്സാ രംഗത്തെ നൂതന രീതികള് പരിചയപ്പെടുത്തുന്ന മെഡിക്കല് കോണ്‍ഗ്രസും നടക്കും.\nഗ്ലോബല് വില്ലേജ് പ്രവര്‍ത്തനം ആരംഭിച്ചു\nദുബായ് ഷോപ്പിംഗ് ഫെസ്റ്റിവലിന്‍റെ മുഖ്യ ആകര്‍ഷണമായ ഗ്ലോബല് വില്ലേജ് പ്രവര്‍ത്തനം ആരംഭിച്ചു. ഇത്തവണ 98 ദിവസമാണ് ആഗോള ഗ്രാമം തുറന്ന് പ്രവര്‍ത്തിക്കുക.\nഹജ്ജ് കര്‍മങ്ങള് ആരംഭിക്കാന് ഇനി ഒരു ദിവസം മാത്രം.\nഹജ്ജ് കര്‍മങ്ങള് ആരംഭിക്കാന് ഇനി ഒരു ദിവസം മാത്രം. ആഭ്യന്തര തീര്‍ത്ഥാടകര് ഇന്ന് മുതല് മക്കയിലെത്തും. അതേസമയം എച്ച് 1 എന് 1 പനി ബാധിച്ച് ഒരു ഇന്ത്യക്കാരന് ഉള്‍പ്പടെ നാല് വിദേശ തീര്‍ത്ഥാടകര് സൗദിയില് മരണപ്പെട്ടു.\nഹജ്ജിന്‍റെ ഏറ്റവും പ്രധാന കര്‍മമായ അറഫാ സംഗമത്തിന് വേദിയാകുന്ന അറഫാ മൈതാനത്ത് നിരവധി പുതിയ വികസന പ്രവര്‍ത്തനങ്ങള്‍ക്ക് സൗദി ഭരണകൂടം തുടക്കം കുറിച്ചു. വികസന പ്രവര്‍ത്തനങ്ങള് പൂര്‍ത്തിയായാല് അറഫാ മൈതാനത്തിന് കൂടുതല് തീര്‍ത്ഥാടകരെ ഉള്‍ക്കൊള്ളാനാവും\nകെ.എം.സി.സിയും യു.എ.ഇ എക്സ് ചേഞ്ചും സംയുക്തമായി യു.എ.ഇ ദേശീയ ദിനം ആഘോഷിക്കുന്നു\nദുബായ് കെ.എം.സി.സിയും യു.എ.ഇ എക്സ് ചേഞ്ചും സംയുക്തമായി യു.എ.ഇ ദേശീയ ദിനം ആഘോഷിക്കുന്നു. ഡിസംബര് നാലിന് ഗര്‍ഹൂദ് എന്.ഐ മോഡല് സ്കൂള് ഗ്രൗണ്ടിലാണ് ആഘോഷ പരിപാടികള്. കലാ-സാഹിത്യ മത്സരങ്ങള്, കായിക മത്സരങ്ങള് തുടങ്ങിയവ ദേശീയ ദിനാഘോഷത്തോട് അനുബന്ധിച്ച് സംഘടിപ്പിച്ചിട്ടുണ്ടെന്ന് ബന്ധപ്പെട്ടവര് വാര്‍ത്താ സമ്മേളനത്തില് പറഞ്ഞു.\nയു.എ.ഇ പ്രസിഡന്‍റിന്‍റെ മതകാര്യ ഉപദേഷ്ടാവ് ശൈഖ് അലി അല് ഹാശിമി സമ്മേളനം ഉദ്ഘാടനം ചെയ്യും. ദുബായ് കെ.എം.സി.സി പ്രസിഡന്‍റ് ഇബ്രാഹിം എളേറ്റില് അധ്യക്ഷത വഹിക്കും. കേന്ദ്ര റെയില്‍വേ സഹമന്ത്രി ഇ. അഹമ്മദ്, ഇന്ത്യന് കോണ്‍സുല് ജനറല് വേണു രാജാമണി, കെ. സുധാകരന് എം.പി, അബ്ദുല് വഹാബ് എം.പി, ഇബ്രാഹിം ബൂമില്‍ഹ, എം.എ യൂസഫലി, ബി.ആര് ഷെട്ടി തുടങ്ങിയവര് പരിപാടിയില് സംബന്ധിക്കും.\nഫ്യൂച്ചര് മീഡിയ ബലിപെരുന്നാള് ആഘോഷങ്ങളുടെ ഭാഗമായി ഈദ് സന്ധ്യ സംഘടിപ്പിക്കും\nഷാര്‍ജ കേന്ദ്രമാക്കി പ്രവര്‍ത്തിക്കുന്ന ഫ്യൂച്ചര് മീഡിയ ബലിപെരുന്നാള് ആഘോഷങ്ങളുടെ ഭാഗമായി ഈദ് സന്ധ്യ സംഘടിപ്പിക്കും. ഒന്ന് മുതല് മൂന്ന് വരെയുള്ള പെരുന്നാള് ദിനങ്ങളില് ഷാര്‍ജ, റാസല് ഖൈമ, ഫുജൈറ എന്നിവിടങ്ങളിലാണ് പരിപാടി. വിധു പ്രതാപ്, ജ്യോത്സ്ന, എരഞ്ഞോളി മൂസ, കണ്ണൂര് ഷരീഫ്, രഹ്ന തുടങ്ങിയവര് പങ്കെടുക്കുമെന്ന് സംഘാടകര് വാര്‍ത്താ സമ്മേളനത്തില് അറിയിച്ചു.\nഅടുത്ത ചൊവ്വാഴ്ച മതം, മാനവകിത എന്ന വിഷയത്തില് സെമിനാര് സംഘടിപ്പിക്കുമെന്നും അധികൃതര് അറിയിച്ചു. വൈകുന്നേരം ഏഴിന് ഷാര്‍ജ ഇന്ത്യന് അസോസിയേഷന് ഹാളിലാണ് പരിപാടി. ഡോ. എം.കെ മുനീര് മുഖ്യ പ്രബന്ധം അവതരിപ്പിക്കും. ഫ്യൂച്ചര് മീഡിയ എം.ഡി മുസ്തഫ മജ് ലാല് ഉദ്ഘാടനം ചെയ്യും.\nപാറപ്പുറത്ത് ഫൗണ്ടേഷന് പ്രവാസികള്‍ക്കായി ചെറുകഥാ മത്സരം സംഘടിപ്പിക്കുന്നു.\nപാറപ്പുറത്ത് ഫൗണ്ടേഷന് പ്രവാസികള്‍ക്കായി ചെറുകഥാ മത്സരം സംഘടിപ്പിക്കുന്നു. ഡിസംബര് 20 ന് മുമ്പ് ചെറുകഥകള് ലഭിച്ചിരിക്കണമെന്ന് സംഘാടകര് വ്യക്തമാക്കി.\nവിജയികളെ ജനുവരി ആദ്യ വാരത്തില് ദുബായില് നടക്കുന്ന പാറപ്പുറത്ത് അനുസ്മരണ സമ്മേളനത്തില് ആദരിക്കും. കൂടുതല് വിവരങ്ങള്‍ക്ക് 050 545 7397 എന്ന നമ്പറില് വിളിക്കണം.\nസഹകരണ കരാര് ഒപ്പു വയ്ക്കും.\nഇന്ത്യന് ട്രേഡ് യൂണിയന് കോണ്‍ഗ്രസും ജനറല് ഫെഡറേഷന് ഓഫ് ബഹ്റിന് ട്രേഡ് യൂണിയന്‍സും സഹകരണ കരാര് ഒപ്പു വയ്ക്കും. ഐ.എന്.ടി.യു.സി അഖിലേന്ത്യാ ജനറല് സെക്രട്ടറിയും കേരള പ്രസിഡന്‍റുമായ ചന്ദ്രശേഖരന് അറിയിച്ചതാണിത്. ജി.എഫ്.ബി.ടി.യു സെക്രട്ടറി ജനറല് സല്‍മാന് ജാഫര് അള് മഹഫൂദുമായി നടത്തിയ കൂടിക്കാഴ്ചയിലാണ് സഹകരണ കരാര് ഒപ്പ് വയ്ക്കുന്നതിന് ധാരണയായത്.\nകരാര് നിലവില് വരുന്നതോടെ ബഹ്റിനിലെ ഇന്ത്യക്കാരായ തൊഴിലാളികളുടെ ദുരിതങ്ങള് ജി.എഫ്.ബി.ടി.യുക്ക് ഐ.എന്.ടി.യു.സി കൈമാറുമെന്നും സാധ്യമായ സഹായങ്ങള് അവര് ചെയ്യുമെന്നും ചന്ദ്രശേഖരന് പറഞ്ഞു.\nബഹ് റൈനില് മഹിളാ രത്നം 2009 മത്സരത്തിന് തുടക്കമായി.\nബഹ്റിനിലെ കേരളീയ സമാജം വനിതാ വിഭാഗത്തിന്‍റെ ആഭിമുഖ്യത്തില് സംഘടിപ്പിക്കുന്ന മഹിളാ രത്നം 2009 മത്സരത്തിന് തുടക്കമായി. സമാജം ഡയമണ്ട് ഹാളില് നടന്ന ചടങ്ങ് ഗായിക ഷീലാ മണി ഉദ്ഘാടനം ചെയ്തു.\nനൃത്തം, പാട്ട്, കവിതാ പാരായണം, മോണോ ആക്ട്, പാചകം, സിനിമാറ്റിക് ഡാന്‍സ് തുടങ്ങി വിവിധ റൗണ്ടുകള് ഉണ്ടാകും. മത്സരം ഒരു മാസം നീണ്ടു നില്‍ക്കും.\nഈ വര്‍ഷത്തെ കലാരത്നം അവാര്‍ഡ് പ്രശസ്ത സിനിമാ താരം മാമുക്കോയക്ക്\nകേരള ആര്‍ട്സ് ലവേഴ്സ് അസോസിയേഷന് അബുദാബിയുടെ ഈ വര്‍ഷത്തെ കലാരത്നം അവാര്‍ഡ് പ്രശസ്ത സിനിമാ താരം മാമുക്കോയക്ക് സമ്മാനിക്കും. നാടക സിനിമാ രംഗത്തെ സമഗ്ര സംഭാവന പരിഗണിച്ചാണ് മാമുക്കോയക്ക് അവാര്‍ഡ് സമ്മാനിക്കുന്നത്. മാധ്യമ ശ്രീ പുരസ്ക്കാരം ടെലിവിഷന് അവതാരകന് ജോണ് ബ്രിട്ടാസിന് നല്‍കുമെന്നും അധികൃതര് അറിയിച്ചു.\nമാധ്യമ പ്രവര്‍ത്തകനായ ടി.പി ഗംഗാധരന് ചെയര്‍മാനായുള്ള സമിതിയാണ് അവാര്‍ഡ് ജേതാക്കളെ തെരഞ്ഞെടുത്തത്. ഡിസംബര് 24 ന് അബുദാബി കേരള സോഷ്യല് സെന്‍ററില് നടക്കുന്ന പരിപാടിയില് അവാര്‍ഡുകള് സമ്മാനിക്കും.\nഇന്ത്യന് കോഴിമുട്ടക്ക് ഖത്തറില് ഏര്‍പ്പെടുത്തിയ നിരോധനം തുടരാന് തീരുമാനം\nഇന്ത്യന് കോഴിമുട്ടക്ക് ഖത്തറില് ഏര്‍പ്പെടുത്തിയ നിരോധനം തുടരാന് ഖത്തര് ദേശീയ ഭക്ഷ്യ സുരക്ഷാ സമിതി തീരുമാനിച്ചു. പക്ഷിപ്പനി വ്യാപകമായതിനെ തുടര്‍ന്നാണ് ഖത്തറില് ഇന്ത്യന് കോഴിമുട്ടക്ക് നിരോധനം ഏര്‍പ്പെടുത്തിയത്.\nലോകാരോഗ്യ സംഘടനയുടെ മാര്‍ഗ നിര്‍ദേശങ്ങള്‍ക്കനുസരിച്ച് ഇന്ത്യയിലെ സ്ഥിതി സാധാരണ നിലയിലായോ എന്ന് അവലോകനം ചെയ്തതിന് ശേഷമേ നിരോധനം പിന്‍വലിക്കേണ്ടതുള്ളൂവെന്നാണ് ഭക്ഷ്യ സുരക്ഷാ സമിതിയുടെ തീരുമാനം.\nമനസ് സര്‍ഗവേദി ഏര്‍പ്പെടുത്തിയ പുരസ്ക്കാരത്തിന് കഥാകൃത്ത്പുന്നയൂര്‍ക്കുളം സൈനുദ്ദീന് അര്‍ഹനായി.\nഭരത് മുരളിയുടെ സ്മരണക്കായി മനസ് സര്‍ഗവേദി ഏര്‍പ്പെടുത്തിയ പുരസ്ക്കാരത്തിന് കഥാകൃത്ത്പുന്നയൂര്‍ക്കുളം സൈനുദ്ദീന് അര്‍ഹനായി. 5001 രൂപയും ഫലകവും പ്രശസ്തി പത്രവും അടങ്ങുന്നതാണ് പുരസ്ക്കാരം. ഡിസംബര് 13 ന് തൃശൂരില് നടക്കുന്ന ചടങ്ങില് പുരസ്ക്കാരം നല്‍കും. ഇപ്പോള് ദുബായില് ജോലി ചെയ്യുകയാണ് പുന്നയൂര്‍ക്കുളം സൈനുദ്ദീന്.\nഫൈന് ഫെയര് ഗാര് മെന്‍റ്സിന്‍റെ പുതിയ ഷോറൂം ദുബായിലെ അബുഹേലില് പ്രവര്‍ത്തനം ആരംഭിച്ചു.\nയു.എ.ഇയിലെ പ്രമുഖ വസ്ത്ര വ്യാപാര ശൃംഖലയായ ഫൈന് ഫെയര് ഗാര് മെന്‍റ്സിന്‍റെ പുതിയ ഷോറൂം ദുബായിലെ അബുഹേലില് പ്രവര്‍ത്തനം ആരംഭിച്ചു. സിറ്റി ബേ സെന്‍ററില് ആരംഭിച്ച ഷോറൂമിന്‍റെ ഉദ്ഘാടനം ശൈഖ അസ്സാ അബ്ദുല്ല അല് നൊയ്മി നിര്‍വഹിച്ചു. മാനേജിംഗ് ഡയറക്ടര് ഇസ്മയില് റാവുത്തര്, സുലൈമാന് അല് ഷിസാവി തുടങ്ങിയവര് പങ്കെടുത്തു. ഫൈന് ഫെയറിന്‍റെ പ്രത്യേക പവിലിയന് ഗ്ലോബല് വില്ലേജിലെ ഗേറ്റ് നമ്പര് നാലില് തുറന്ന് പ്രവര്‍ത്തിക്കുമെന്ന് മാനേജിംഗ് ഡയറക്ടര് ഇസ്മായില് റാവുത്തര് പറഞ്ഞു.\nഐ.എം.എഫിന് പുതിയ ഭാരവാഹികള്\nയു.എ.ഇയിലെ ഇന്ത്യന് മാധ്യമ പ്രവര്‍ത്തകരുടെ കൂട്ടായ്മയായ ഇന്ത്യന് മീഡിയ ഫോറം പുതിയ ഭാരവാഹികളെ തെരഞ്ഞെടുത്തു. ദുബായില് നടന്ന ജനറല് ബോഡി യോഗത്തിലാണ് ഭാരവാഹികളെ തെരഞ്ഞെടുത്തത്. ഇ.എം അഷ്റഫാണ് പ്രസിഡന്‍റ്. ജോയ് മാത്യുവിനെ ജനറല് സെക്രട്ടറിയായും വി.എം സതീഷിനെ ട്രഷററായും തെരഞ്ഞെടുത്തു. വൈസ് പ്രസിഡന്‍റായി ആല്‍ബര്‍ട്ട് അലക്സിനെയും ജോയിന്‍റ് സെക്രട്ടറിയായി സാദിഖ് കാവിലിനെയും ജോയിന്‍റ് ട്രഷററായി ജലീല് പട്ടാമ്പിയേയും തെരഞ്ഞെടുത്തു. 13 അംഗ എക്സുകുട്ടീവ് കമ്മിറ്റിയേയും തെരഞ്ഞെടുത്തിട്ടുണ്ട്.\nഒമാന് ഒഴികെയുള്ള ഗള്‍ഫ് രാജ്യങ്ങളില് എല്ലാം ബലി പെരുന്നാള് നവംബര് 27 വെള്ളിയാഴ്ച ആയിരിക്കും. ഒമാനില് ദുല്‍ഹജ്ജ് മാസ പ്പിറവി കാണാത്ത തിനാല് ശനിയാഴ്ച യായിരിക്കും പെരുന്നാള് ആഘോഷിക്കുക. കേരളത്തിലും വെള്ളിയാഴ്ച തന്നെയാണ് പെരുന്നാള് എന്ന് ഖാസിമാരായ പാണക്കാട് സയ്യിദ് ഹൈദരലി ശിഹാബ് തങ്ങള്, ചെറുശ്ശേരി സൈനുദ്ദീന് മുസ്ലിയാര്, സയ്യിദ് മുഹമ്മദ് കോയ തങ്ങള് എന്നിവരും ഹിലാല് കമ്മിറ്റിയും പ്രഖ്യാപിച്ചു. കോഴിക്കോട് കാപ്പാട് ചൊവ്വാഴ്ച മാസപ്പിറവി കണ്ടിരുന്നു.\nതൃശൂര് എഞ്ചിനീയറിംഗ് കോളേജ് അലുംമ്നിയുടെ പത്താം വാര്‍ഷികം ബഹ്റിനില്\nതൃശൂര് എഞ്ചിനീയറിംഗ് കോളേജ് അലുംമ്നിയുടെ പത്താം വാര്‍ഷികം ബഹ്റിനില് വിപുലമായ പരിപാടികളോടെ നടത്തുമെന്ന് സംഘാടകര് വാര്‍ത്താ സമ്മേളനത്തില് അറിയിച്ചു. ഈ മാസം 26 ന് ബഹ്റിന് കേരളീയ സമാജത്തിലാണ് പരിപാടി. വെബ് സൈറ്റ് ലോ‍ഞ്ചിംഗും സംഗീത സംവിധായകന് മോഹന് സിതാരയെ ആദരിക്കലും ഇതിനോട് അനുബന്ധിച്ച് നടക്കും.\nഇന്ത്യന് എംബസി ഫസ്റ്റ് സെക്രട്ടറി അജയകുമാര് മുഖ്യാതിഥി ആയിരിക്കുമെന്ന് സംഘാടകര് അറിയിച്ചു. ഗാനമേളയും അരങ്ങേറും. വാര്‍ത്താ സമ്മേളനത്തില് ജോണ്‍സണ്, ജേക്കബ് അരിക്കാട്ട്, ബന്തോഷ് പോള്, പത്മനാഭന്, ഷീലാമണി തുടങ്ങിയവര് പങ്കെടുത്തു.\nജിദ്ദയിലെ കൊണ്ടോട്ടി സെന്‍ററിന്‍റെ ആഭിമുഖ്യത്തില് കൊണ്ടോട്ടിയില് പലിശ രഹിത വായ്പാ പദ്ധതി ആരംഭിക്കാന് തീരുമാനിച്ചതായി ഭാരവാഹികള് വാര്‍ത്താ സമ്മേളനത്തില് അറിയിച്ചു.\nഅബ്ദുല്ലക്കോയ ഫൗണ്ടേഷന് പലിശരഹിത ബാങ്ക് എന്ന പേരില് പ്രവര്‍ത്തിക്കുന്ന പദ്ധതിക്ക് കീഴില് അര്‍ഹരായവര്‍ക്ക് മൂന്ന് മാസത്തെ അവധിക്കാണ് വായ്പ അനുവദിക്കുക. വി.പി നാസര്, അസ് ലം പള്ളത്തില്, കബീര്, സലീം എന്നിവര് വാര്‍ത്താ സമ്മേളനത്തില് പങ്കെടുത്തു.\nഷാര്‍ജ ഗവണ്‍മെന്‍റ് കൊച്ചി ഇന്‍ഫോ പാര്‍ക്കില് സയന്‍സ് ആന്‍റ് ടെക് നോളജി സെന്‍റര് സ്ഥാപിക്കും\nയു.എ.ഇ വിദേശ വ്യാപാര വകുപ്പ് മന്ത്രി ശൈഖ ലുബ്ന ബിന്‍ത് ഖാലിദ് അല് കാസിമി, ഇന്ത്യന് കോണ്‍സുല് ജനറല് വേണു രാജാമണി, കേരള ഐ.ടി സെക്രട്ടറി അജയകുമാര് തുടങ്ങിയവര് പങ്കെടുത്തു. ഇന്ത്യ-ഷാര്‍ജ ബിസിനസ് ആന്‍ഡ് കള്‍ച്ചറല് മീറ്റിന് ഇടയിലാണ് ധാരണാപത്രം ഒപ്പു വച്ചത്. കള്‍ച്ചറല് മീറ്റ് ഇന്നലെ ആരംഭിച്ചു.\nജിദ്ദയില് കേരളോത്സവം; വയലാര് രവി, ശശി തരൂര് പങ്കെടുക്കും\nജിദ്ദാ കേരളൈറ്റ് ഫോറത്തിന്‍റെ ആഭിമുഖ്യത്തില് ജിദ്ദാ ഇന്ത്യന് കോണ്‍സുലേറ്റിന്‍റെ സഹകരണത്തോടെ കേരളോത്സവം സംഘടിപ്പിക്കും. ജനുവരി 15 ന് ഇന്‍റര്‍നാഷണല് ഇന്ത്യന് സ്കൂള് ബോയ്സ് സെക്ഷന് ഓഡിറ്റോറിയത്തിലാണ് പരിപാടി. കേന്ദ്രമന്ത്രിമാരായ വയലാര് രവി, ശശി തരൂര് എന്നിവരും കേരള വനം വകുപ്പ് മന്ത്രി ബിനോയ് വിശ്വം തുടങ്ങിയവര് പങ്കെടുക്കും. പരിപാടിയുടെ വിജയത്തിനായി കഴിഞ്ഞ ദിവസം കോണ്‍സുലേറ്റില് ചേര്‍ന്ന യോഗത്തില് ഫോറത്തിന് കീഴില് വിവിധ സബ് കമ്മിറ്റികള്‍ക്ക് രൂപം നല്‍കി.\nഹജ്ജ് കര്‍മങ്ങള് ഈ മാസം 25 ന് ആരംഭിക്കും. മാസപ്പിറവി ദര്‍ശിച്ചതിനാല് ഹജ്ജിന്‍റെ ഏറ്റവും പ്രധാന കര്‍മമായ അറഫാ സംഗമം 26 ന് വ്യാഴാഴ്ച ആയിരിക്കുമെന്നും സൗദി സുപ്രീം ജുഡീഷ്യല് കൗണ്‍സില് അറിയിച്ചു. 27-ാം തീയതി ആയിരിക്കും ബലി പെരുന്നാള്.\nലേബര് ക്യാമ്പുകള്‍ക്കെതിരെ തൊഴില് മന്ത്രാലയം നടപടി കര്‍ശനമാക്കുന്നു.\nബഹ്റിനില് അനധികൃത ലേബര് ക്യാമ്പുകള്‍ക്കെതിരെ തൊഴില് മന്ത്രാലയം നടപടി കര്‍ശനമാക്കുന്നു. നിയമ വിരുദ്ധമായി താമസിക്കുന്നവര്‍ക്കും ഇതിന് സൗകര്യം ഒരുക്കുന്നവര്‍ക്കും എതിരെയാണ് നടപടി ശക്തമാക്കുന്നത്. തങ്ങളുടെ കീഴിലുള്ള തൊഴിലാളികള്‍ക്ക് താമസ സൗകര്യം ഒരുക്കേണ്ട കമ്പനികളും സ്ഥാപനങ്ങളും അവരുടെ തൊഴിലാളികള്‍ക്ക് തുഛമായ തുക നല്‍കി താമസിക്കാനായി പുറത്തേക്ക് അയയ്ക്കുകയും തൊഴിലാളികള്‍ക്ക് താമസിക്കാനുള്ള സ്ഥലം കുടുംബങ്ങള്‍ക്കും മറ്റും ഉയര്‍ന്ന നിരക്കില് വാടകയ്ക്ക് നല്‍കുകയും ചെയ്യുന്നതായി പരാതി ലഭിച്ചിട്ടുണ്ട്.\nഇത്തരം ക്യാമ്പുകള് കണ്ടെത്താന് വരും ദിവസങ്ങളില് പരിശോധന നടത്തുമെന്നും അധികൃതര് വ്യക്തമാക്കി. എല്ലാ സ്ഥാപനങ്ങളും തങ്ങളുടെ കീഴിലുള്ള തൊഴിലാളികള്‍ക്കായി ഏര്‍പ്പെടുത്തിയ താമസ സൗകര്യങ്ങളഅ സംബന്ധിച്ച വിവരങ്ങള് അറിയിക്കുകയും രജിസ്റ്റര് ചെയ്യുകയും വേണമെന്ന് അധികൃതര് വ്യക്തമാക്കി.\nഹജ്ജിനോട് അനുബന്ധിച്ച് തീര്‍ത്ഥാടകരുടെ ആരോഗ്യ പരിരക്ഷയ്ക്കായി വിപുലമായ സംവിംധാനങ്ങള്\nഹജ്ജിനോട് അനുബന്ധിച്ച് തീര്‍ത്ഥാടകരുടെ ആരോഗ്യ പരിരക്ഷയ്ക്കായി വിപുലമായ സംവിധാനമാണ് സൗദി ആരോഗ്യ മന്ത്രാലയം ഒരുക്കിയിരിക്കുന്നത്. മക്കയിലും പരിസര പ്രദേശങ്ങളിലുമുള്ള ആരോഗ്യ കേന്ദ്രങ്ങളുടേയും മെഡിക്കല് സ്റ്റാഫിന്‍റേയും എണ്ണം വര്‍ധിപ്പിച്ചിട്ടുണ്ട്.\nഫ്രണ്ട്സ് അസോസിയേഷന് അഞ്ചാം വാര്‍ഷികം ദുബായില് ആഘോഷിച്ചു.\nഫ്രണ്ട്സ് അസോസിയേഷന് അഞ്ചാം വാര്‍ഷികം ദുബായില് ആഘോഷിച്ചു. ക്രസന്‍റ് ഇംഗ്ലീഷ് ഹൈസ്ക്കൂളിലായിരുന്നു ആഘോഷ പരിപാടികള്. അസോസിയേഷന് പ്രസിഡ‍ന്‍റ് ജനാര്‍ദ്ദനന് എലയാത്ത് ഉദ്ഘാടനം ചെയ്തു. അസോസിയേഷന് അംഗങ്ങളുടേയും കുട്ടികളുടേയും വിവിധ കലാപരിപാടികളും അരങ്ങേറി.\nഡല്‍ഹി പബ്ലിക് സ്കൂള് എട്ടാം വാര്‍ഷികം വിവിധ പരിപാടികളോടെ ആഘോഷിച്ചു\nഖത്തറിലെ പ്രമുഖ ഇന്ത്യന് സ്കൂളായ ഡല്‍ഹി പബ്ലിക് സ്കൂള് എട്ടാം വാര്‍ഷികം വിവിധ പരിപാടികളോടെ ആഘോഷിച്ചു. ഇന്ത്യന് അംബാസഡര് ദീപാ ഗോപാലന് വാദ്ധ്വാ മുഖ്യാതിഥി ആയിരുന്നു. പരീക്ഷയില് ഉന്നത വിജയം നേടിയ വിദ്യാര്‍ത്ഥികള്‍ക്കും മികച്ച സേവനം നടത്തിയ സ്കൂള് ജീവനക്കാര്‍ക്കും അംബാസഡര് ഉപഹാരങ്ങള് വിതരണം ചെയ്തു. ചടങ്ങില് സ്കൂള് മാഗസിന്‍റെ പ്രകാശനവും നടന്നു. വിദ്യാര്‍ത്ഥികളുടെ വിവിധ കലാപരിപാടികളും അരങ്ങേറി.\nയു.എ.ഇയിലെ വൈദ്യുതി ഉപയോഗം ഇരട്ടിയായി വര്‍ധിക്കുമെന്ന് വിദഗ്ധര്\nഅടുത്ത പത്ത് വര്‍ഷത്തിനിടെ യു.എ.ഇയിലെ വൈദ്യുതി ഉപയോഗം ഇരട്ടിയായി വര്‍ധിക്കുമെന്ന് വിദഗ്ധര് മുന്നറിയിപ്പ് നല്‍കി. രാജ്യത്തെ വ്യാവസായിക,വാണിജ്യ വളര്‍ച്ചയും ജനപ്പെരുപ്പവും പരിഗണിച്ചാണ് വിദഗ്ധരുടെ ഈ മുന്നറിയിപ്പ്. പതിനഞ്ചാമത് വാര്‍ഷിക ഊര്‍ജ്ജ സമ്മേളനത്തില് പങ്കെടുത്ത വിദ്ധരാണ് ഈ മുന്നറിയിപ്പ് നല്‍കിയിരിക്കുന്നത്. ഊര്‍ജ്ജ ക്ഷാമം പരിഹരിക്കാന് രാജ്യം ശക്തമായ നടപടികള് സ്വീകരിച്ച് വരുന്നതായി സമ്മേളനത്തില് യു.എ.ഇ വിദേശകാര്യ സഹമന്ത്രി ഡോ. അന്‍വര് മുഹമ്മദ് ഗോബാഷ് വ്യക്തമാക്കി. 2010 ആകുമ്പോഴേക്കും 40,000 മെഗാവാട്ട് വൈദ്യുത രാജ്യത്ത് വേണ്ടിവരുമെന്നാണ് കണക്കുകള് വ്യക്തമാക്കുന്നത്. നിലവില് 20,000 മെഗാവാട്ട് വൈദ്യുതി ഉത്പാദിപ്പിക്കാനുള്ള ശേഷി മാത്രമേ രാജ്യത്തുള്ളൂ. ആണവ വൈദ്യുതോത്‍പാദനം രാജ്യത്തെ ഊര്‍ജ്ജക്കമ്മിക്ക് മികച്ച പരിഹാരമാകുമെന്നാണ് പ്രതീക്ഷിക്കുന്നതെന്നും മന്ത്രി പറഞ്ഞു.\nകമ്യൂണിസ്റ്റ് പാര്‍ട്ടിയുടെ പ്രമുഖ മുഖപത്രമായ പീപ്പിള്‍സ് ഡെയ് ലി അബുദാബിയില് നിന്ന്\nചൈനീസ് കമ്യൂണിസ്റ്റ് പാര്‍ട്ടിയുടെ പ്രമുഖ മുഖപത്രമായ പീപ്പിള്‍സ് ഡെയ് ലി അബുദാബിയില് നിന്ന് പുറത്തിറക്കുന്നു. പത്ര പ്രതിനിധികള് തങ്ങളുമായി ചര്‍ച്ച നടത്തിയതായി അബുദാബി നാഷണല് മീഡിയ കൗണ്‍സില് ഡയറക്ടര് ജനറല് ഇബ്രാഹിം അല് ആബിദ് പറഞ്ഞു. പത്രത്തിന്‍റെ ഓവര്‍സീസ് എഡിഷനാണ് അബുദാബിയില് നിന്ന് പുറത്തിറക്കാന് പദ്ധതി തയ്യാറാക്കുന്നത്. യു.എ.ഇയില് ജോലി ചെയ്യുന്ന രണ്ട് ലക്ഷം ചൈനക്കാരെയാണ് പത്രം പ്രധാനമായും ലക്ഷ്യം വയ്ക്കുന്നത്.\nദുബായ് ഗ്ലോബല് വില്ലേജ് ഞായാറാഴ്ച തുറന്ന് പ്രവര്‍ത്തിക്കും\nദുബായ് ഷോപ്പിംഗ് ഫെസ്റ്റിവലിന്‍റെ പ്രധാന ആകര്‍ഷണ കേന്ദ്രമായ ഗ്ലോബല് വില്ലേജ് ഞായാറാഴ്ച തുറന്ന് പ്രവര്‍ത്തിക്കും. ഈ സീസണില് ഫെബ്രുവരി 27 വരെ ഗ്ലോബല് വില്ലേജ് തുറന്ന് പ്രവര്‍ത്തിക്കും. മുന്‍വര്‍ഷത്തെ അപേക്ഷിച്ച് ഗ്ലോബല് വില്ലേജിന്‍റെ രൂപകല്‍പ്പനയില് കാര്യമായ മാറ്റം വരുത്തിയിട്ടുണ്ട്. ഇത്തവണത്തെ 6000 കലാപരിപാടികള് ഇതോടനുബന്ധിച്ച് തയ്യാറാക്കിയിട്ടുണ്ട്. ബലിപെരുന്നാള്, യുഎഇ ദേശീയ ദിനം, ക്രിസ്മസ്,ന്യൂഇയര്, ഡിഎസ്എഫ് എന്നിവ പ്രമാണിച്ച് പ്രത്യേക പരിപാടികള് സംഘടിപ്പിച്ചിട്ടുണ്ട്. ഇന്ന് നടന്ന വാര്‍ത്താ സമ്മേളനത്തില് ഗ്ലോബല് വില്ലജ് പ്രൊജക്ട് ഡയറക്ടര് സയിദ് അലി ബിന് രേദ ഇക്കാര്യങ്ങള് വിശദീകരിച്ചു.\nഖത്തറില് ആദായ നികുതി നടപ്പിലാക്കുന്നു.\nഖത്തറില് ആദായ നികുതി നടപ്പിലാക്കുന്നു. അടുത്ത വര്‍ഷം ജനുവരി ഒന്ന് മുതല് ആദായ നികുതി നടപ്പിലാക്കാനാണ് ഉദ്ദേശിക്കുന്നത്. ഖത്തര് ന്യൂസ് ഏജന്‍സിയാണ് ഇത് സംബന്ധിച്ച് റിപ്പോര്‍ട്ട് ചെയ്തത്. ഈ നിയമം ലക്ഷ്യം വെക്കുന്നത് വ്യക്തികളെ അല്ലെന്നാണ് അറിയുന്നത്. കമ്പനികള്‍ക്കായിരിക്കും ആദായ നികുതി നടപ്പിലാക്കുക.\nഅധികൃതര് കൂടുതല് വിവരങ്ങള് പുറത്ത് വിട്ടിട്ടില്ല. അതേസമയം ഖത്തര് കിരീടാവകാശി ശൈഖ് തമീം ബിന് ഹമദ് അല് താനി ഇന്‍കം ടാക്സ് നിയമം പുറത്തിറക്കിയതായി ഖത്തര് ന്യൂസ് ഏജന്‍സി പറയുന്നു. ഈ നിയമം നിലവില് വന്നാല് ആദായ നികുതി നടപ്പിലാക്കുന്ന ആദ്യ ഗള്‍ഫ് രാജ്യമാവും ഖത്തര്.\nട്രാന്‍സ്ഫര് ചെയ്യുന്നതിനുള്ള അപേക്ഷയില് പുതിയ സ്പോണ്‍സര് ഒപ്പു വയ്ക്കേണ്ടതില്ലെന്ന് യു.എ.ഇ തൊഴില് മന്ത്രാലയം\nവിസയും സ്പോണ്‍സര്‍ഷിപ്പും ട്രാന്‍സ്ഫര് ചെയ്യുന്നതിനുള്ള അപേക്ഷയില് പുതിയ സ്പോണ്‍സര് ഒപ്പു വയ്ക്കേണ്ടതില്ലെന്ന് യു.എ.ഇ തൊഴില് മന്ത്രാലയം വ്യക്തമാക്കി. സ്പോണ്‍സര്‍ഷിപ്പ് മാറ്റം വൈകുന്നത് ഒഴിവാക്കാനാണ് പുതിയ നടപടി സ്വീകരിച്ചിരിക്കുന്നത്.\nഈ വര്‍ഷത്തെ ദുബായ് അന്താരാഷ്ട്ര ചലച്ചിത്രോത്സവത്തില് ഷാജി എന്. കരുണിന്‍റെ പുതിയ ചിത്രമായ കുട്ടിസ്രാങ്ക് പ്രദര്‍ശിപ്പിക്കും. മദീനത്ത് ജുമേറയില് ഇന്ത്യന് സിനിമകളുടെ പ്രത്യേക വിഭാഗത്തിലാണ് മമ്മൂട്ടി നായകനായ ചിത്രം പ്രദര്‍ശിപ്പിക്കുക. പ്രശസ്ത ബംഗാളി ചലച്ചിത്രകാരന് ബുദ്ധദേവ് ദാസ് ഗുപ്തയുടെ ജനാല, പുതുമുഖ സംവിധായകന് മീരാ കതിരവന്‍റെ അവള് പേര് തമിഴരസി, താമരയുടെ റെട്ടൈചുലി എന്നീ സിനിമകളും ഈ വിഭാഗത്തില് പ്രദര്‍ശിപ്പിക്കുന്നുണ്ട്. ഇന്ത്യന് ചിത്രങ്ങള്‍ക്ക് ഈ വര്‍ഷവും മേളയില് വന് പ്രാധാന്യമാണ് ലഭിക്കുന്നത്. ഡിസംബര് ഒന്‍പത് മുതല് 16 വരെയാണ് ദുബായ് അന്താരാഷ്ട്ര ചലച്ചിത്രോത്സവം.\nദുബായ് അന്താരാഷ്ട്ര ചലച്ചിത്രോത്സവത്തില് ഷാജി എന്. കരുണിന്‍റെ പുതിയ ചിത്രമായ കുട്ടിസ്രാങ്ക് പ്രദര്‍ശിപ്പിക്കും\nതൃശൂര് എഞ്ചിനീയറിംഗ് കോളേജ് അലുംമ്നിയുടെ പത്താം വാര്‍ഷികം ബഹ്റിനില് വിപുലമായ പരിപാടികളോടെ നടത്തുമെന്ന് സംഘാടകര് വാര്‍ത്താ സമ്മേളനത്തില് അറിയിച്ചു. ഈ മാസം 26 ന് ബഹ്റിന് കേരളീയ സമാജത്തിലാണ് പരിപാടി. വെബ് സൈറ്റ് ലോ‍ഞ്ചിംഗും സംഗീത സംവിധായകന് മോഹന് സിതാരയെ ആദരിക്കലും ഇതിനോട് അനുബന്ധിച്ച് നടക്കും. ഇന്ത്യന് എംബസി ഫസ്റ്റ് സെക്രട്ടറി അജയകുമാര് മുഖ്യാതിഥി ആയിരിക്കുമെന്ന് സംഘാടകര് അറിയിച്ചു. ഗാനമേളയും അരങ്ങേറും. വാര്‍ത്താ സമ്മേളനത്തില് ജോണ്‍സണ്, ജേക്കബ് അരിക്കാട്ട്, ബന്തോഷ് പോള്, പത്മനാഭന്, ഷീലാമണി തുടങ്ങിയവര് പങ്കെടുത്തു.\nബഹ്റിന് അന്തര്‍ദേശീയ വിമാനത്താവളത്തിലെ പുതിയ ടെര്‍മിനല് അടുത്ത വര്‍ഷം തുറക്കും.\nബഹ്റിനിലെ അയ്യപ്പ ക്ഷേത്രങ്ങളിലും ഭക്തരുടെ പ്രവാഹം\nമണ്ഡലകാലം ആരംഭിച്ചതോടെ ബഹ്റിനിലെ അയ്യപ്പ ക്ഷേത്രങ്ങളിലും ഭക്തരുടെ പ്രവാഹം. ബഹ്റിനിലെ അറാദ് അയ്യപ്പ ക്ഷേത്രത്തില് രാവിലെ മുതല് പ്രത്യേക പൂജയും കൊടിയേറ്റവും നടന്നു. ബഹ്റിനിലെ കാനു ഗാര്‍ഡിനിലെ അയ്യപ്പക്ഷേത്രത്തില് പുനപ്രതിഷ്ഠയും നടന്നു. പൂജകള്‍ക്ക് ശബരിമല മുന് മേല്‍ശാന്തി ബ്രഹ്മശ്രീ രാമന് നമ്പൂതിരിപ്പാട് മുഖ്യ കാര്‍മികത്വം വഹിച്ചു.\nഅബുദാബിയില് വാടകക്കരാര് കാലാവിധ അഞ്ച് വര്‍ഷമായി വര്‍ധിപ്പിച്ചു\nഅബുദാബി എമിറേറ്റിലെ വാടകക്കരാര് കാലാവിധ അഞ്ച് വര്‍ഷമായി വര്‍ധിപ്പിച്ചു. നിലവില് ഇത് നാല് വര്‍ഷമാണ്.\nഐ.പി.സി യു.എ.ഇ റീജിയന് വാര്‍ഷിക കണ്‍വന്‍ഷന് ഇന്ന് ദുബായ് ഹോളിട്രിനിറ്റി ചര്‍ച്ച് കമ്യൂണിറ്റി ഹാളില്\nഐ.പി.സി യു.എ.ഇ റീജിയന് വാര്‍ഷിക കണ്‍വന്‍ഷന് ഇന്ന് ദുബായ് ഹോളിട്രിനിറ്റി ചര്‍ച്ച് കമ്യൂണിറ്റി ഹാളില് നടക്കും. റവ. ഡോ. വല്‍സണ് എബ്രഹാം മുഖ്യ പ്രഭാഷണം നടത്തും. ദിവസവും രാത്രി എട്ട് മുതല് പത്ത് വരെയാണ് പരിപാടി. കണ്‍വന്‍ഷന് ബുധനാഴ്ച സമാപിക്കും.\nസമുദായ നന്മയ്ക്ക് അണിചേരുക\nസമുദായ നന്മയ്ക്ക് അണിചേരുക എന്ന പ്രമേയവുമായി ജിദ്ദയിലെ വണ്ടൂര് മണ്ഡലം കെ.എം.സി.സി ഏകദിന പഠന ക്യമ്പ് സംഘടിപ്പിച്ചു. വെള്ളിയാഴ്ച ഉച്ചയ്ക്ക് ഒരു മണിക്ക് ഷറഫിയ ഇമ്പാല ഓഡിറ്റോറിയത്തിലാണ് പരിപാടി. വൈകുന്നേരം ആറു മണിക്ക് നടക്കുന്ന സമാപന സമ്മേളനം കെ.പി.മുഹമ്മദ് കുട്ടി ഉദ്ഘാടനം ചെയ്യും.\nഷാര്‍ജ സെന്‍റ് ഗ്രിഗോറിയോസ് ഓര്‍ത്തഡോക്സ് ദേവാലയം ഇനി മുതല് മരുഭൂമിയിലെ പരുമല\nഷാര്‍ജ സെന്‍റ് ഗ്രിഗോറിയോസ് ഓര്‍ത്തഡോക്സ് ദേവാലയത്തെ മരുഭൂമിയിലെ പരുമലയായി പ്രഖ്യാപിച്ചു. ഇടവകപെരുന്നാളിനോടും പുതുക്കിപ്പണിത ദേവാലയത്തിന്‍റെ കൂദാശയോടും അനുബന്ധിച്ച് നടത്തെപ്പെട്ട മൂന്നിന്‍മേല് കുര്‍ബാന മദ്ധ്യേയാണ് മരുഭൂമിയിലെ പരുമലയായി പ്രഖ്യാപിച്ചുകൊണ്ടുള്ള പരിശുദ്ധ കാതോലിക്കാ ബാവയുടെ കല്‍പ്പന വായിച്ചത്. ഇതിനോടനുബന്ധിച്ച് പൊതു സമ്മേളനവും നടന്നു. ഡോ. മാത്യൂസ് മാര് സേവേറിയോസ് തിരുമേനി അധ്യക്ഷത വഹിച്ചു. ഇന്ത്യന് കോണ്‍സുല് ജനറല് വേണു രാജാമണി ഉദ്ഘാടനം ചെയ്തു. സംവിധായകന് അടൂര് ഗോപാലകൃഷ്ണന് മുഖ്യ പ്രഭാഷണം നടത്തി. ഫാ. സജി യോഹന്നാന്, ഫാ. ബിജു പി. തോമസ്, കെ. ബാലകൃഷ്ണന് തുടങ്ങിയവര് പ്രസംഗിച്ചു.\nകോഴഞ്ചേരി പ്രവാസി അസോസിയേഷന് ഭാരവാഹികളെ തെരഞ്ഞെടുത്തു.\nകോഴഞ്ചേരി പ്രവാസി അസോസിയേഷന് ഭാരവാഹികളെ തെരഞ്ഞെടുത്തു. എബ്രഹാം മാത്യുവാണ് പ്രസിഡന്‍റ്. ശശീന്ദ്രന് നായരെ സെക്രട്ടറിയായും തര്യനെ ട്രഷററായും തെരഞ്ഞെടുത്തു.\nമലയാളികളായ നൃത്ത വിദ്യാര്‍ത്ഥികളുടെ അരങ്ങേറ്റം നടന്നു.\nജിദ്ദയിലെ ഇന്‍റര്‍നാഷണല് ഇന്ത്യന് സ്കൂളില് മലയാളികളായ നൃത്ത വിദ്യാര്‍ത്ഥികളുടെ അരങ്ങേറ്റം നടന്നു. ജറീന, രേഷ്മ, ശ്രേയ, ശ്വേത, വീണ അഹല്യ എന്നിവരുടെ അരങ്ങേറ്റമാണ് കഴിഞ്ഞ ദിവസം നടന്നത്. പരിപാടിയില് ജിദ്ദയിലെ പ്രമുഖര് പങ്കെടുത്തു.\nദമാമിലെ ഖോദരിയ അല്‍കുദൂര് ഗാര്‍മെന്‍റ്സ് ഫാക്ടറിയുമായി നടത്തിയ നിയമ യുദ്ധത്തില് മലയാളികള് അടക്കമുള്ള തൊഴിലാളികള് അനുകൂല വിധി.\nകഴിഞ്ഞ ഏതാനും മാസമായി ദമാമിലെ ഖോദരിയ അല്‍കുദൂര് ഗാര്‍മെന്‍റ്സ് ഫാക്ടറിയുമായി നടത്തിയ നിയമ യുദ്ധത്തില് മലയാളികള് അടക്കമുള്ള തൊഴിലാളികള് അനുകൂല വിധി. എട്ട് മണിക്കൂര് ജോലിയും ഓവര് ടൈമും മറ്റ് ആനുകൂല്യങ്ങളും വാഗ്ദാനം ചെയ്യപ്പെട്ട തൊഴിലാളികള് വര്‍ഷങ്ങളായി പീഢനം അനുഭവിക്കുകയായിരുന്നു. തൊഴിലാളികള്‍ക്ക് ഓവര് ടൈമിനുള്ള വേതനം ലഭിച്ചിരുന്നില്ലെന്ന് മാത്രമല്ല, നാല് വര്‍ഷത്തില് അധികമായി നാട്ടില് പോകാനും തൊഴിലുടമ അനുവദിച്ചിരുന്നില്ല. ഇതിനെ തുടര്‍ന്ന് തൊഴിലാളികളെ സഹായിക്കാനായി ഐ.എന്.ഒ.സി ഭാരവാഹികള് രംഗത്തെത്തുകയും ദമാം ലേബര് കോടതിയില് കേസ് ഫയല് ചെയ്യുകയുമായിരുന്നു. കേസില് എല്ലാ വാദഗതികളും അംഗീകരിച്ച ലേബര് കോടതി മുഴുവന് ആനുകൂല്യങ്ങളും തൊഴിലാളികള്‍ക്ക് നല്‍കാന് വിധിച്ചു. ഒരാഴ്ചക്കുള്ളില് എല്ലാ ആനുകൂല്യങ്ങളും നല്‍കി തൊഴിലാളികളെ നാട്ടിലേക്ക് അയക്കാന് കോടതി സ്പോണ്‍സര്‍ക്ക് നിര്‍ദേശം നല്‍കി.\nഫറോസി എന്ന പേരില് ഈദ് ആഘോഷം സംഘടിപ്പിക്കും.- സാഹിത്യമത്സരങ്ങളും\nഫറോക്ക് പ്രവാസി അസേസിയേഷന് യു.എ.ഇ ചാപ്റ്ററിന്‍റെ കീഴില് രണ്ടാം പെരുന്നാള് ദിനത്തില് ഫറോസി എന്ന പേരില് ഈദ് ആഘോഷം സംഘടിപ്പിക്കും. ഇതോടനുബന്ധിച്ച് പ്രവാസികള്‍ക്കായി കഥ, കവിത, ഉപന്യാസം, കുക്കറി റെസിപ്പി, ലളിതഗാനം, സിനിമാറ്റിക് ഡാന്‍സ്, മാപ്പിളപ്പാട്ട്, ക്ലാസിക്കല് ഡാന്‍സ് എന്നിവയില് മത്സരങ്ങള് സംഘടിപ്പിക്കും. മത്സരങ്ങളില് പങ്കെടുക്കാന് താല്‍പര്യമുള്ളവര് 050 490 4540 എന്ന നമ്പറില് വിളിക്കണം.\nഫോസയുടെ വാര്‍ഷിക വാര്‍ഷിക ജനറല് ബോഡിയോഗം ദുബായില് ചേരും.\nകോഴിക്കോട് ഫാറൂഖ് കോളേജ് പൂര്‍വ വിദ്യാര്‍ത്ഥി സംഘടനയായ ഫോസയുടെ വാര്‍ഷിക വാര്‍ഷിക ജനറല് ബോഡിയോഗം ദുബായില് ചേരും. ദുബായ് ഖിസൈസിലെ ഗള്‍ഫ് മോഡല് സ്കൂളില് അടുത്ത വെള്ളിയാഴ്ചയാണ് പരിപാടി. കൂടുതല് വിവരങ്ങള്‍ക്ക് 055 260 6167 എന്ന നമ്പറില് വിളിക്കണം.\nഫ്രാക്ടല് ആര്‍ട്സിന്‍റെ പ്രദര്‍ശനം ഇന്ന് സമാപിക്കും.\nദുബായിലെ മലയാളി കലാകാരനായ മനാഫ് എടവനക്കാടിന്‍റെ ഫോട്ടോഗ്രാഫുകളുടേയും പെയിന്‍റിംഗുകളുടേയും ഡിജിറ്റല് ആര്‍ട്സിന്‍റേയും പ്രദര്‍ശനം ദുബായില് ആരംഭിച്ചു. ദുബായ് ഇറാനിയല് ക്ലബ് ഹാളിലാണ് പ്രദര്‍ശനം. എമിറേറ്റ്സ് ആര്‍ട്സ് സൊസൈറ്റി ചെയര്‍മാന് ഖലീല് അബ്ദുല് വാഹിദ് ഉദ്ഘാടനം ചെയ്തു. രാവിലെ എട്ട് മുതല് രാത്രി 10 വരെ പ്രദര്‍ശനം ഉണ്ടാകും. ദുബായില് ആദ്യമായാണ് ഫ്രാക്ടല് ആര്‍ട്സിന്‍റെ പ്രദര്‍ശനം നടക്കുന്നതെന്ന് സംഘാടകര് അവകാശപ്പെട്ടു. പ്രദര്‍ശനം ഇന്ന് സമാപിക്കും.\nഇന്ത്യയിലെ വിവിധ മേഖലകളില് ഖത്തറിന്‍റെ നിക്ഷേപം ഗണ്യമായി വര്‍ധിപ്പിക്കും.\nഇന്ത്യയിലെ വിവിധ മേഖലകളില് ഖത്തറിന്‍റെ നിക്ഷേപം ഗണ്യമായി വര്‍ധിപ്പിക്കും. ഇത് സംബന്ധിച്ച വാണിജ്യ കരാറില് പ്രധാനമന്ത്രിയുടെ പ്രിന്‍സിപ്പല് സെക്രട്ടറി ടി.കെ.എ നായരും ഖത്തറിന്‍റെ വിദേശകാര്യ സഹകരണ മന്ത്രി ഖാലിദ് അല് അത്തിയ്യയും ഒപ്പ് വച്ചു.ദോഹയില് ചേര്‍ന്ന ഇരു രാജ്യങ്ങളുടേയും ഹൈലെവല് മോണിറ്ററിംഗ് കമ്മിറ്റിയാണ് കരാറിന് രൂപം കൊടുത്തത്. 2008 നവംബറില് പ്രധാനമന്ത്രി മന്‍മോഹന് സിംഗ് ഖത്തര് സന്ദര്‍ശിച്ചതിനെ തുടര്‍ന്നാണ് ഇരു രാജ്യങ്ങളും തമ്മില് സഹകരണം വിപുലീകരിക്കാനും പുതിയ കരാറുകള് ചര്‍ച്ച ചെയ്യാനുമായി കമ്മിറ്റിയെ നിയോഗിച്ചത്.\nഊര്‍ജ്ജ രംഗത്തെ സഹകരണം വിപുലീകരിക്കാനും ഇതിന്‍റെ സാധ്യതകളെക്കുറിച്ച് പഠിക്കാനും ഇന്നത്തെ ചര്‍ച്ചയില് ധാരണയായിട്ടുണ്ട്. ഇരു രാജ്യങ്ങളിലേയും ഉന്നത ഉദ്യോഗസ്ഥരും ചര്‍ച്ചയില് പങ്കെടുത്തു. ഖത്തര് ഗവണ് മെന്‍റിന്‍റെ പ്രത്യേക ക്ഷണിതാവായി പ്രമുഖ വ്യവസായി എം.എ യൂസഫലിയും ചര്‍ച്ചകളില് പങ്കെടുത്തു.\nഷാജഹാന് മാടമ്പാട്ടിന്‍റെ ജെ. എന്. യു. അനുഭവ ക്കുറിപ്പുകളുടെ പുസ്തകം ജെ. എന്. യു. വിലെ ചുവര് ചിത്രങ്ങള് ശനിയാഴ്ച ഷാര്‍ജയില് പ്രകാശനം ചെയ്യും. വൈകീട്ട് അഞ്ചിന് ഷാര്‍ജ എക്സ് പോയില് നടക്കുന്ന ലോക പുസ്തക മേളയില് വച്ച് കോണ്‍സുല് ജനറല് വേണു രാജാമണിയാണ് പുസ്തകം പ്രകാശനം ചെയ്യുക. ഡി. സി. ബുക്സാണ് ജെ. എന്. യു. വിലെ ചുവര് ചിത്രങ്ങള് പ്രസിദ്ധീകരി ച്ചിരിക്കുന്നത്.\nകാട്ടുകുറിഞ്ഞിയുടെ പാട്ടെഴുത്തുകാരനെ സ്നേഹിക്കുന്നവരുടെ സംഗമം\nകാട്ടുകുറിഞ്ഞി പൂവും ചൂടി എന്ന പ്രശസ്തമായ ഗാനത്തിന്‍റെ രചയിതാവ് ദേവദാസ് ചിങ്ങോലി സിനിമാ രംഗത്തേക്ക് മടങ്ങി വരുന്നു. അദ്ദേഹത്തിന്‍റെ ഗാനങ്ങളെ സ്നേഹിക്കുന്നവരുടെ സംഗമം ഇന്ന് ഷാര്‍ജയില് നടക്കും. ദേവദാസ് ചിങ്ങോലിയെ പ്രോത്സാഹിപ്പിക്കുന്നതിനും സഹായിക്കുന്നതിനും താല്‍പര്യമുള്ളവര് എത്തിച്ചേരണമെന്ന് സംഘാടകര് അറിയിച്ചു. വൈകീട്ട് എട്ടിന് ഷാര്‍ജ അബുഷഗാര സ് പൈസി ലാന്‍റ് ഹാളിലാണ് പരിപാടി. കൂടുതല് വിവരങ്ങള്‍ക്ക് 050 280 9740 എന്ന നമ്പറില് വിളിക്കണം.\nകോണ്‍സുലര് സേവനങ്ങള്‍ക്ക് എട്ട് റിയാല് സര്‍വീസ് ചാര്‍ജായി ഈടാക്കാന് തീരുമാനം\nറിയാദിലെ ഇന്ത്യന് എംബസിയും ജിദ്ദയിലെ ഇന്ത്യന് കോണ്‍സുലേറ്റും കോണ്‍സുലര് സേവനങ്ങള്‍ക്ക് എട്ട് റിയാല് സര്‍വീസ് ചാര്‍ജായി ഈടാക്കാന് തീരുമാനിച്ചു. ഈ മാസം 16 മുതല് പുതുക്കിയ നിരക്ക് നിലവില് വരും. പാസ് പോര്‍ട്ട് എടുക്കല്, പുതുക്കല്, രേഖകളുടെ അറ്റസ്റ്റേഷന്, വിസ തുടങ്ങി എല്ലാ കോണ്‍സുലര് സേവനങ്ങള്‍ക്കും ഈ നിരക്ക് ബാധകമായിരിക്കും. നിലവിലുള്ള നിരക്കിന് പുറമേ ആറ് റിയാലാണ് അധികമായി അധികൃതര് ഈടാക്കാന് തീരുമാനിച്ചിരിക്കുന്നത്. കേന്ദ്ര പ്രവാസികാര്യ മന്ത്രാലയത്തിന്‍റെ നിര്‍ദേശപ്രകാരമാണ് നടപടിയെന്ന് എംബസി വാര്‍ത്താക്കുറിപ്പില് അറിയിച്ചു. സാമൂഹ്യ ക്ഷേമകാര്യ വിഭാഗത്തിലെ ക്ഷേമനിധി ശക്തിപ്പെടുത്തുന്നതിനു വേണ്ടിയാണ് ചാര്‍ജ് വര്‍ധിപ്പിച്ചിരിക്കുന്നതെന്നാണ് വിശദീകരണം.\nതണുപ്പ് കാലത്തിന്‍റെ വരവ് അറിയിച്ചു കൊണ്ട് യു.എ.ഇയിലെ മസാഫിയില് മഴ\nതണുപ്പ് കാലത്തിന്‍റെ വരവ് അറിയിച്ചു കൊണ്ട് യു.എ.ഇയിലെ മസാഫിയില് മഴ പെയ്തു. ഇടിയോട് കൂടിയ മഴയില് ആലിപ്പഴ വര്‍ഷവും ഉണ്ടായി.\nയു.എ.ഇയിലെ കിഴക്കന് പ്രദേശമായ മസാഫിയില് കനത്ത മഴയാണ് പെയ്തത്. തണുപ്പ് കാലത്തിന്‍റെ വരവറിയിച്ചുകൊണ്ടാണ് ഈ പെയ്ത്ത്. അധികം വൈകാതെ തന്നെ യു.എ.ഇയില് തണുപ്പ് ആരംഭിക്കുമെന്ന് കാലാവസ്ഥാ വിദഗ്ധര് വ്യക്തമാക്കുന്നു.\nമലയോര മേഖലയായ മസാഫിയില് ആലിപ്പഴ വര്‍ഷത്തോടെയായിരുന്നു മഴ പെയ്തത്. കനത്ത ഇടിയും ഉണ്ടായി.\nനാട്ടിലെത്തിയ അനുഭവമാണ് ഈ മഴ നല്‍കുന്നതെന്ന് പ്രദേശത്ത് വസിക്കുന്ന മലയാളികള് പറയുന്നു.\nകനത്ത മഴയില് റോഡുകളില് വെള്ളം കയറി. പല റോഡുകളും വെള്ളത്തില് മുങ്ങുകയും ചെയ്തു. മലകളില് നിന്ന് ചെറിയ നീര്‍ച്ചാലുകള് രൂപപ്പെടുകയും ചെയ്തിട്ടുണ്ട്.\nവരും ദിവസങ്ങളില് ഇവിടെ കൂടുതല് മഴ ലഭിക്കുമെന്നാണ് പ്രതീക്ഷിക്കുന്നത്.\nസെന്‍റ് ജോര്‍ജ്ജ് ഓര്‍ത്തഡോക്സ് കത്തീഡ്രലില് വെള്ളിയാഴ്ച കൊയ്ത്തുത്സവം\nഅബുദാബി സെന്‍റ് ജോര്‍ജ്ജ് ഓര്‍ത്തഡോക്സ് കത്തീഡ്രലില് വെള്ളിയാഴ്ച കൊയ്ത്തുത്സവം നടക്കും. രാവിലെ 11.30 മുതലാണ് പരിപാടി. നാടന് വിഭവങ്ങള് അടക്കം വിവിധ ഭക്ഷണ സ്റ്റാളുകള്, ഗെയിംസ് സ്റ്റാളുകള്, കിഡ്സ് കോര്‍ണര് തുടങ്ങിയവ ഉണ്ടാകുമെന്ന് സംഘാടകര് അറിയിച്ചു. ഗാനമേളയും മറ്റ് കലാപരിപാടികളും അരങ്ങേറും.\nജിദ്ദാ ഹജ്ജ് വെല് ഫെയര് ഫോറത്തിന് കീഴില് ഹജ്ജ് വേളയില് മലയാളികളായ തീര്‍ത്ഥാടകര്‍ക്ക് മിനായില് കഞ്ഞി വിതരണം ചെയ്യുമെന്ന് ഭാരവാഹികള് അറിയിച്ചു. 48,000 പേര്‍ക്കായിരിക്കും കഞ്ഞി വിതരണം ചെയ്യുക. വിവിധ മലയാളി സംഘടനകളുടെ കൂട്ടായ്മയായ ഫോറത്തിന് കീഴില് ഇത്തവണ 500 വളണ്ടിയര്‍മാര് മിനായില് ഹാജിമാര്‍ക്ക് സൗജന്യ സേവനം ചെയ്യാനുണ്ടാകുമെന്നും സംഘാടകര് ജിദ്ദയില് വാര്‍ത്താ സമ്മേളനത്തില് പറഞ്ഞു. ചെമ്പന് അബ്ബാസ്, എന്. മുഹമ്മദ് കുട്ടി, നാസര് ചാവക്കാട്, സി.വി അബൂബക്കര് തുടങ്ങിയവര് വാര്‍ത്താ സമ്മേളനത്തില് പങ്കെടുത്തു.\nദുബായിലെ കലാ-സാംസ്കാരിക സംഘടനയായ ദുബായ് പ്രിയദര്‍ശിനി രക്തദാന ക്യാമ്പ് സംഘടിപ്പിച്ചു. അല് വാസല് ആശുപത്രിയിലായിരുന്നു ക്യാമ്പ്. പ്രസിഡന്‍റ് എന്.പി രാമചന്ദ്രന്, ജനറല് സെക്രട്ടറി ഇസ്മയില് പുനത്തില്, കെ.എം മൊയ്തീന് കുട്ടി, പവിത്രന്, വിജയകുമാര് പിള്ള തുടങ്ങിയവര് പങ്കെടുത്തു.\nമിഡില് ഈസ്റ്റിലെ ബെസ്റ്റ് അച്ചീവര് അവാര്‍ഡ് മലയാളിക്ക്\nഅലൈഡ് കംപ്ലയന്‍സ് കണ്‍സള്‍ട്ടന്‍സിന്‍റെ മിഡില് ഈസ്റ്റിലെ ബെസ്റ്റ് അച്ചീവര് അവാര്‍ഡ് മലയാളിക്ക് ലഭിച്ചു. ദുബായ് ആസ്ഥാനമായുള്ള ജെ.ആര്.ജി ഇന്‍റര്‍നാഷണല് ബ്രോക്കറേജ് ഡയറക്ടറും സി.ഇ.ഒയുമായ സജിത്ത് കുമാറാണ് അവാര്‍ഡിന് അര്‍ഹനായത്. ലോകത്ത് ആദ്യമായി ക്ലയന്‍റ് സെഗ്രഗേഷന് ബാങ്ക് അക്കൗണ്ട് സിസ്റ്റം നടപ്പിലാക്കിയത് അടിസ്ഥാനമാക്കിയാണ് ഇദ്ദേഹത്തെ അവാര്‍ഡിനായി തെരഞ്ഞെടുത്തത്. അലൈഡ് കംപ്ലയന്‍സ് കണ്‍സള്‍ട്ടന്‍സിന്‍റെ മാനേജിംഗ് പാര്‍ട്ട്ണര് ഹൊസാം ആബിദുല് റഹ്മാന് ദുബായില് നടന്ന ചടങ്ങില് അവാര്‍ഡ് സമ്മാനിച്ചു. സജിത്ത് കുമാറിന് ഈ വര്‍ഷം തന്നെ ഇന്ത്യന് മുസ്ലീം എജ്യുക്കേഷണല് സൊസൈറ്റി മാനേജ്മെന്‍റ് അസോസിയേഷന്‍റെ ബെസ്റ്റ് സി.ഇ.ഒ അവാര്‍ഡും ലഭിച്ചിരുന്നു.\nഖത്തറില് ഓറോ മാസവും 10,000 ത്തോളം പുതിയ വാഹനങ്ങള്\nഖത്തറില് ഓറോ മാസവും 10,000 ത്തോളം പുതിയ വാഹനങ്ങള് നിരത്തിലിറങ്ങുന്നുണ്ടെന്ന് ട്രാഫിക് ഡിപ്പാര്‍ട്ട്മെന്‍റിന്‍റെ പഠനത്തില് കണ്ടെത്തി. അടുത്തിടെ റോഡപകടങ്ങളിലുണ്ടായ വര്‍ധനവിനെ തുടര്‍ന്നാണ് ട്രാഫിക് ഡിപ്പാര്‍ട്ട്മെന്‍റ് ഇത് സംബന്ധിച്ച് പഠനം നടത്തിയത്. കഴിഞ്ഞ വര്‍ഷം 20,000 ത്തോളം റോഡപടകങ്ങളാണ് ഖത്തറില് ഉണ്ടായത്. വിവിധ അപകടങ്ങളിലായി 200 പേര് മരിച്ചു. റോഡപകടങ്ങളുടെ തോത് കുറയ്ക്കാനായി രാജ്യത്ത് ഉടനീളം ട്രാഫിക് ഡിപ്പാര്‍ട്ട്മെന്‍റെ നേതൃത്വത്തില് ബോധവത്ക്കരണ പരിപാടികള് നടക്കുന്നുണ്ട്.\nയു.എ.ഇ യില് വിദ്യാലയങ്ങള്‍ക്ക് ബലിപെരുന്നാള് അവധി പ്രഖ്യാപിച്ചു\nയു.എ.ഇയിലെ ഗവണ് മെന്‍റ്, സ്വകാര്യ വിദ്യാലയങ്ങള്‍ക്ക് ബലിപെരുന്നാള് അവധി പ്രഖ്യാപിച്ചു. ഈ മാസം 26 മുതല് ഡിസംബര് മൂന്ന് വരെയാണ് അവധി. ദേശീയ ദിന അവധിയും ഇതില് പെടും. അധ്യാപകര്‍ക്കും ഓഫീസ് ജീവനക്കാര്‍ക്കും അവധി ബാധകമാണ്. വിദ്യാഭ്യാസ മന്ത്രി ഹുമൈദ് അല് ഖത്താമിയാണ് അവധി പ്രഖ്യാപിച്ചത്.\nലോക പുസ്തക മേള ഇന്ന് ഷാര്‍ജ എക്സ് പോയില് ആരംഭിക്കും; സുഗതകുമാരി ടീച്ചര് പങ്കെടുക്കും\nഇരുപത്തി എട്ടാമത് ലോക പുസ്തക മേള ഇന്ന് ഷാര്‍ജ എക്സ് പോയില് ആരംഭിക്കും. 49 രാജ്യങ്ങളില് നിന്നായി 178 പ്രസാധകര് പങ്കെടുക്കുന്ന ഈ വര്‍ഷത്തെ പ്രദര്‍ശനത്തിന് ഇന്ത്യയില് നിന്ന് 17 പ്രസാധകര് പങ്കെടുക്കുന്നുണ്ട്. കേരളത്തില് നിന്ന് ഇത്തവണയും ഡിസി ബുക്സ്, ഐ.പി.എച്ച്, യുവത ബുക്ക്സ് എന്നീ പുസ്തക പ്രസാധകര് പങ്കെടുക്കും.\nകവയിത്രി സുഗതകുമാരി മുഖ്യാതിഥിയായി പുസ്തകമേളയില് പങ്കെടുക്കും. ഇന്നു രാത്രി എട്ടിന് പ്രധാന മീറ്റിംഗ് ഹാളില് സുഗതകുമാരി പൊതുജനങ്ങളുമായി സംവദിക്കും. എല്ലാ ദിവസവും രാവിലെ പത്ത് മുതല് രാത്രി പത്തര വരെ ആയിരിക്കും പ്രദര്‍ശനം. ഈ മാസം 21 വരെ പുസ്തക മേള ഉണ്ടാകും.\nഹജ്ജ് വെല്‍ഫയര് ഫോറത്തിന്‍റെ സേവനം ശ്രദ്ധേയമാകുന്നു.\nജിദ്ദ വിമാനത്താവളത്തില് ഇറങ്ങുന്ന ഹജ്ജ് തീര്‍ത്ഥാടകര്‍ക്ക് സൗജന്യ സേവനം ചെയ്യുന്ന ഹജ്ജ് വെല്‍ഫയര് ഫോറത്തിന്‍റെ സേവനം ശ്രദ്ധേയമാകുന്നു. ഇന്ത്യയില് നിന്നുള്ള തീര്‍ത്ഥാടകര് സ്വദേശത്തേക്ക് തിരിച്ചു പോകുന്നത് വരെ ജിദ്ദയിലും മീനായിലും ഇവരുടെ സേവനം ലഭ്യമാകും.\nവടക്കാഞ്ചേരി സുഹൃത്ത് സംഘം യുഎഇ ചാപ്റ്റര് ഓണാഘോഷം സംഘടിപ്പിച്ചു\nവടക്കാഞ്ചേരി സുഹൃത്ത് സംഘം യുഎഇ ചാപ്റ്റര് ഓണാഘോഷം സംഘടിപ്പിച്ചു. ഷാര്‍ജ്ജ ഇന്ത്യന് അസോസിയേഷനില് വച്ച് നടന്ന ചടങ്ങില് പ്രസിഡന്‍റ് മോഹന്‍ദാസ് അദ്യക്ഷനായിരുന്നു. ചന്ദ്രപ്രകാശ് ഇടമന, ഫൈസല് അബ്ദുള് റഹിമാന് തുടങ്ങിയവര് നേതൃത്വം നല്‍കി. തിരുവാതിരക്കളി, നാടന്‍പാട്ട്,കഥാപ്രസംഗം തുടങ്ങി നിരവധി കലാപരിപാടികള് അരങ്ങേറി.\nഅജ്മാന് നഗരത്തില് പുതുതായി നിര്‍മിച്ച അറവുശാല ബലിപെരുന്നാളിന് മുമ്പ് തുറക്കണമെന്ന് അധികൃതര് നിര്‍ദേശം നല്‍കി. 20 ദശലക്ഷം ദിര്‍ഹെ ചെലവിട്ടാണ് ആധുനിക സൗകര്യങ്ങളോടെയുള്ള അറവുശാലയുടെ നിര്‍മ്മാണം പൂര്‍ത്തിയാക്കിയിരിക്കുന്നത്. മൃഗങ്ങളുടെ ആരോഗ്യ നില പരിശോധിക്കുന്നതിനും ഇവിടെ പ്രത്യേക സൗകര്യമുണ്ട്.\nഖോര്‍ഫക്കാന് ഇന്ത്യന് സോഷ്യല് ക്ലബില് വെള്ളിയാഴ്ച കോണ്‍സുലര് സേവനം\nഖോര്‍ഫക്കാന് ഇന്ത്യന് സോഷ്യല് ക്ലബില് വെള്ളിയാഴ്ച കോണ്‍സുലര് സേവനം ലഭിക്കുമെന്ന് ബന്ധപ്പെട്ടവര് വാര്‍ത്താക്കുറിപ്പില് അറിയിച്ചു. രാവിലെ ഒന്‍പതര മുതലാണ് കോണ്‍സുലര് സേവനം ലഭിക്കുക. കൂടുതല് വിവരങ്ങള്‍ക്ക് 09 2387 677 എന്ന നമ്പറില് വിളിക്കണം.\nജിദ്ദിയല് ഒമേഗയുടെ ആഭിമുഖ്യത്തില് സെമിനാര് സംഘടിപ്പിച്ചു\nലൗ ജിഹാദ്, വിവാദങ്ങളും യാഥാര്‍ത്ഥ്യവും എന്ന വിഷയത്തില് ജിദ്ദിയല് ഒമേഗയുടെ ആഭിമുഖ്യത്തില് സെമിനാര് സംഘടിപ്പിച്ചു. ഷറഫിയ ധര്‍മപുരിയില് നടന്ന പരിപാടിയില് എന്. അഹ് മദ് മാസ്റ്റര്, കാസിം ഇരിക്കൂര്, ഗോപി നെടുങ്ങാടി, ഡോ. അലി അക്ബര്, കെ.എ.കെ ഫൈസി, സുലൈമാന് ഫൈസി എന്നിവര് സംസാരിച്ചു. കെ.സി അബ്ദുറഹ്മാന് അധ്യക്ഷത വഹിച്ചു.


By സ്പോർട്സ് ഡെസ്ക് • 19/01/2020 at 3:36PM\n. ഇംഗ്ലീഷ് പ്രീമിയർ ലീഗിൽ ഏറ്റവും കൂടുതൽ ഗോൾ നേടിയ വിദേശതാരം എന്ന റെക്കോഡ് അഗ്വേറൊ സ്വന്തമാക്കിയത് ഈയടുത്താണ്.\nമാഞ്ചസ്റ്റർ സിറ്റി സ്‌ട്രൈക്കറും അർജന്റീനൻ ടീമിൽ തന്റെ സഹതാരവുമായ സെർജിയോ അഗ്വേറൊയെ ബാഴ്‌സയിലെത്തിക്കണം എന്ന് മെസി. പുതുതായി ചുമതലയേറ്റ പരിശീലകൻ ക്വിക്കെ സെറ്റിയനോടാണ് മെസി ഇങ്ങനെയൊരു ആവശ്യം അറിയിച്ചത്.\nഉറുഗ്വേയൻ സ്‌ട്രൈക്കർ ലൂയിസ് സുവാരസ് പരുക്കിലാണ്. പരുക്ക് ഭേദമാകാൻ നാല് മാസത്തോളമെടുക്കും എന്നിരിക്കെയാണ് ബാഴ്‌സ പുതിയ സ്‌ട്രൈക്കറെ തിരയുന്നത്. ഈയൊരു അവസരത്തിലാണ് മെസി അഗ്വേറൊയെ ബാഴ്‌സയിലെത്തിക്കണം എന്ന ആഗ്രഹമറിയിച്ചത്.\nഒമ്പത് വർഷമായി മാഞ്ചസ്റ്റർ സിറ്റിയുടെ താരമാണ് സെർജിയോ അഗ്വേറൊ. ഈയടുത്താണ് ഇംഗ്ലീഷ് പ്രീമിയർ ലീഗിൽ ഏറ്റവും കൂടുതൽ ഗോൾ നേടിയ വിദേശതാരം എന്ന റെക്കോഡ് അഗ്വേറൊ സ്വന്തമാക്കിയത് . 255 മത്സരങ്ങളിൽ നിന്ന് 177 പ്രീമിയർ ലീഗ് ഗോളുകളാണ് മുപ്പത്തിയൊന്നുകാരൻ സ്‌ട്രൈക്കർ നേടിയിട്ടുള്ളത്. 258 മത്സരങ്ങളിൽ നിന്ന് 175 ഗോളുകൾ നേടിയ ആഴ്‌സണലിന്റെ ഫ്രഞ്ച് ഇതിഹാസം തിയറി ഒൻറിയേയാണ് അഗ്വേറൊ മറികടന്നത്.\nഅർജന്റീനയ്ക്ക് വേണ്ടി 97 മത്സരങ്ങളിൽ നിന്ന് 47 ഗോളുകൾ നേടാനും അഗ്വേറൊയ്ക്കായിട്ടുണ്ട്. മെസിയുടെ താത്പര്യം മാനിച്ച് അഗ്വേറൊയെ ടീമിലെത്തിക്കാൻ ബാഴ്‌സലോണ മുതിരുമോ എന്നാണ് ആരാധകർ ഉറ്റുനോക്കുന്നത്.


Opposition to ignite deep-sea fishing controversy, Leader of the Opposition released more documents | ഗുജറാത്തിലെ പോലെ കേരളത്തിലെ മത്സ്യത്തൊഴിലാളികളും വഴിയാധാരമാകും; ആഴക്കടല് വിവാദം കത്തിക്കാന് പ്രതിപക്ഷം - Malayalam Oneindia\n4 hrs ago ഉദുമയിൽ കെ കുഞ്ഞിരാമനില്ല, തൃക്കരിപ്പൂരിൽ രാജഗോപാൽ, കാസർകോട് സിപിഎം സ്ഥാനാര്‍ത്ഥി സാധ്യതാ പട്ടികയായി\nUpdated: Sun, Feb 21, 2021, 13:33 [IST]\nതിരുവനന്തപുരം: ആഴക്കടല് കടല്‍ക്കൊള്ള പ്രശ്‌നത്തില് ഇ.എം.സി.സി എന്ന അമേരിക്കന് കമ്പനിയുമായി ഉണ്ടാക്കിയ കരാറിന്റെ പിന്നിലെ യഥാര്‍ത്ഥ വസ്തുതകള് മറച്ചുപിടിക്കാനുള്ള സര്‍ക്കാരിന്റെ വെപ്രാളമാണ് ഇപ്പോള് കാണുന്നതെന്ന് പ്രതിപക്ഷ നേതാവ് രമേശ് ചെന്നിത്തല.\nമുഖ്യമന്ത്രി പിണറായി വിജയന്, മന്ത്രിമാരായ മേഴ്‌സികുട്ടിയമ്മ, ഇ.പി. ജയരാജന് എന്നിവര് കഴിഞ്ഞ ദിവസം നടത്തിയ പ്രതികരണങ്ങള് പരസ്പരവിരുദ്ധമാണ്. മന്ത്രിമാരും മുഖ്യമന്ത്രിയും ഉരുണ്ടു കളിക്കുമ്പോള് കേരളത്തിലെ മല്‍സ്യത്തൊഴിലാളികളെ നിത്യ നരകത്തിലേക്ക് തള്ളിവിടുന്ന തട്ടിപ്പിന്റെ കൂടുതല് വിശദാംശങ്ങള് പുറത്തുവരികയാണെന്നും അദ്ദേഹം കൂട്ടിച്ചേര്‍ത്തു.\nപ്രതിപക്ഷ നേതാവ് കള്ളം പറയുന്നുവെന്നാണ് കഴിഞ്ഞ രണ്ടു ദിവസമായി കള്ളം മാത്രം പറയുന്ന മന്ത്രി മേഴ്‌സിക്കുട്ടിയമ്മ പറയുന്നത്. ഞാന് ഈ കടല്‍കൊള്ള ആദ്യം ഉന്നയിച്ചപ്പോള് ഏത് ഇ.എം.സി.സി, എന്ത് ഇ.എം.സി.സി, ഞാനങ്ങനെ ഒന്നിനെക്കുറിച്ച് കേട്ടിട്ടേ ഇല്ലെന്നായിരുന്നു മന്ത്രി മേഴ്‌സിക്കുട്ടിയമ്മ ആദ്യം പറഞ്ഞത്. പിന്നീട് ന്യൂയോര്‍ക്കില് വച്ച് ഇവരെ കണ്ടിട്ടുണ്ടാകാം എന്നായി. കേരളത്തില്‍വച്ച് ഇവരെ കണ്ടിട്ടില്ലെന്നും പറഞ്ഞു. ഇ.എം.സി.സി അധികൃതരുമായി ഈ പദ്ധതിയെക്കുറിച്ച് ചര്‍ച്ച ചെയ്യുന്ന ഫോട്ടോ പുറത്തു വിട്ടതോടെ മന്ത്രി വീണ്ടും മലക്കം മറിഞ്ഞു. അവരെ കണ്ടു, ചര്‍ച്ച ചെയ്തു, എന്നാല് ഈ പദ്ധതി നടപ്പിലാകില്ലെന്ന് പറഞ്ഞ് അവരെ തിരിച്ചയച്ചു എന്നായി പുതിയവാദം. നാലേക്കര് സ്ഥലം പള്ളിപ്പുറത്ത് അവര്‍ക്ക് നല്കിയിട്ടാണ് ഈ പച്ചക്കള്ളം.\nമന്ത്രി ഇ.പി ജയരാജന് പറഞ്ഞത് രസകരമായ കാര്യമാണ്. ഇ.എം.സി.സിക്കാരെ പറഞ്ഞുവിട്ടത് പ്രതിപക്ഷ നേതാവ് ആണ് എന്നാണ് അദ്ദേഹം പറയുന്നത്. അപ്പോള് ഇങ്ങനെയൊരു ആരോപണം ഉന്നയിക്കുന്നതിന് വേണ്ടി, മുന്ന് വര്‍ഷം മുമ്പ് തന്നെ, അതായത് 2018 ല് ന്യൂയോര്‍ക്കില് മന്ത്രി മേഴ്‌സികുട്ടിയമ്മയെ കാണാന് ഇ.എം.സി.സിക്കാരെ പ്രതിപക്ഷ നേതാവ് വിമാന ടിക്കറ്റെടുത്ത് പറഞ്ഞ് വിട്ടു എന്നാണോ ഇ.പി. ജയരാജന് പറയുന്നത്? ഇ.എം.സി.സിക്കാര് വളരെ രഹസ്യമായി മന്ത്രി ഇ.പി.ജയരാജന് നല്‍കിയ അപേക്ഷ എങ്ങനെ പ്രതിപക്ഷനേതാവിന് കിട്ടി എന്നതിലാണ് മുഖ്യമന്ത്രി ദുരൂഹത കാണുന്നത്. ഉണര്‍ന്നിരിക്കുന്ന പ്രതിപക്ഷത്തിന് കിട്ടേണ്ട രേഖകളെല്ലാം കിട്ടും. മുന്‍പും കിട്ടിയിട്ടണ്ട്. മന്ത്രി ഇ.പി ജയരാജന് സ്വന്തം ലറ്റര് പാഡില്, സ്വന്തം കയ്യക്ഷരത്തില് മരുമകന് ജോലി കൊടുക്കാന് ഇറക്കിയ ഉത്തരവ് എനിക്ക് കിട്ടിയതും മന്ത്രിക്ക് രാജിവയ്‌ക്കേണ്ടിവന്നതും ഇത്ര പെട്ടെന്ന് മുഖ്യമന്ത്രി മന്നോ ?\nസത്യം മറച്ചുവയ്ക്കാന് മുഖ്യമന്ത്രി കൗശലപൂര്‍വ്വം ഒരു കാര്യം പറയുകയുണ്ടായി. ഈ മാസം 11 ന് ഇ.എം.സി.സി.യുടെ പ്രതിനിധികള് എന്ന് അവകാശപ്പെടുന്ന രണ്ടുപേര് വ്യവസായ മന്ത്രിയുടെ ഓഫീസില് ചെന്നെന്നും അസന്റില് സമര്‍പ്പിച്ച ആഴക്കടല് മത്സ്യബന്ധനം സംബന്ധിച്ച ഗവേഷണത്തിനുള്ള പദ്ധതിക്ക് മന്ത്രിസഭയുടെ അംഗീകാരം വാങ്ങി നല്‍കണമെന്നും ആവശ്യപ്പെട്ടു എന്നുമാണ് മുഖ്യമന്ത്രി പറഞ്ഞത്.ആഴക്കടലിലെ മത്സ്യസമ്പത്തിനെക്കുറിച്ച് ഗവേഷണം നടത്താനല്ല അവര് വന്നത്. മത്സ്യബന്ധനം തന്നെയാണ് പദ്ധതി. ഗവേഷണം എന്ന് വെറുതെ പേരിട്ടിരിക്കുന്നെന്നേയുള്ളൂ. മുഖ്യമന്ത്രി കൗശലപൂര്‍വ്വം അത് ഗവേഷണം മാത്രമാക്കി.\nഇ.പി. ജയരാജന് അവര് നല്കിയ അപേക്ഷയാണ് പ്രതിപക്ഷനേതാവിന് കിട്ടിയതെന്നും അതിലെ വിവരങ്ങളാണ് കരാറെന്ന മട്ടില് പ്രചരിക്കുന്നതെന്നും സര്‍ക്കാരിന്റെ ഒരു രേഖയും പുറത്തുപോയിട്ടില്ലെന്നും മുഖ്യമന്ത്രി പറയുന്നു. മുഖ്യമന്ത്രിക്ക് ആ ഖേദം വേണ്ട. രണ്ടു രേഖകള് കൂടി ഇന്ന് പുറത്തുവിടുകയാണ്. 2020 ല് അസന്റില് വച്ച് ഇ.എം.സി.സിയും സര്‍ക്കാരും തമ്മില് ഒപ്പുവച്ച എം.ഒ.യുവും ഇ.എം.സി.സിയ്ക്ക് ചേര്‍ത്തല പള്ളിപ്പുറത്ത് നാല് ഏക്കര് സ്ഥലം അനുവദിച്ചുകൊണ്ടുള്ള സര്‍ക്കാരിന്റെ ഉത്തരവും.\nമേഴ്‌സികുട്ടിയമ്മ പറയുന്നതുപോലെ ഏതോ അസന്റില് ആരോ ഒപ്പുവച്ച എം.ഒ.യു ഒന്നും അല്ല. സര്‍ക്കാര് തന്നെ ഒപ്പുവച്ച എം.ഒ.യു ആണ്. ഇത് അസന്റില് വയ്ക്കുന്നതിന് മുമ്പ് ഫിഷറീസ് വകുപ്പ് പ്രിന്‍സിപ്പല് സെക്രട്ടറിയുമായി 2019 ഓാഗസ്റ്റ് രണ്ടിന് ഇ.എം.സി.സി ചര്‍ച്ച നടത്തുകയും വിശദമായ കോണ്‍സെപ്റ്റ് ലെറ്റര് നല്കുകയും ചെയ്തിട്ടുണ്ട്.ഇടതുസര്‍ക്കാരിന്റെ മത്സ്യനയത്തിന് വിരുദ്ധമാണ് ഇതെങ്കില് കോണ്‍സെപ്റ്റ് ലെറ്റര് കിട്ടിയപ്പോള് തന്നെ അത് തള്ളിക്കളയാമായിരുന്നില്ലേ? എന്തിന് അസന്റില് വച്ച് എം.ഒ.യു ഒപ്പിട്ടു?\nസംസ്ഥാനത്തിന്റെ മത്സ്യനയത്തില് 2018 ല് വരുത്തിയ മാറ്റമനുസരിച്ചാണ് ഈ പദ്ധതി കൊണ്ടുവന്നിട്ടുള്ളത്. പുറം കടലില് ബഹുദിന മത്സ്യബന്ധനം നടത്തുന്ന യാനങ്ങള്‍ക്ക് ആവശ്യമായ പ്രോത്സാഹനം നല്‍കും എന്നാണ് നയത്തില് പറയുന്നത്. ഇത് വിദേശകപ്പലുകളെ ഉദ്ദേശിച്ചുള്ളവയല്ലെന്നും തദ്ദേശീയമായ മത്സ്യത്തൊഴിലാളികളെയും യാനങ്ങളെയും ഉദ്ദേശിച്ചതാണെന്നുമാണ് മന്ത്രി മേഴ്‌സികുട്ടിയമ്മ പറയുന്നത്.\nഅവിടെയാണ് ഈ പദ്ധതിയുടെ കള്ളക്കളി കിടക്കുന്നത്. ഇ.എം.സി.സിയുടെ പദ്ധതിയില് പറയുന്നതും തദ്ദേശീയ മത്സ്യത്തൊഴിലാളികളെ കുറിച്ചാണ്. ഇ.എം.സി.സി തദ്ദേശീയ മത്സ്യത്തൊഴിലാളികളെ ഉപയോഗിച്ചാണ് ആഴക്കടലില് മത്സ്യബന്ധനം നടത്താന് പോകുന്നത്. ഇ.എം.സി.സി നല്‍കുന്ന ട്രോളറുകളില് നമ്മുടെ മത്സ്യത്തൊഴിലാളികള് പോയി മീന്‍പിടിക്കും. അത് ഇ.എം.സി.സിയുടെ കപ്പലുകള്‍ക്ക് നല്‍കും. അത് കേരളത്തില് ഇ.എം.സി.സി.യുടെ സംസ്‌ക്കരണ ശാലകളില് സംസ്‌ക്കരിക്കും. ഇ.എം.സി.സി അത് കയറ്റുമതി ചെയ്യും.നമ്മുടെ മത്സ്യത്തൊഴിലാളികളെ ഉപയോഗിച്ച് വിദേശകമ്പനി ആസൂത്രണം ചെയ്തിട്ടുള്ള കൊള്ളയ്ക്കാണ് സംസ്ഥാന സര്‍ക്കാര് എം.ഒ.യു ഒപ്പിട്ടിരിക്കുന്നത്.ഇത് നടപ്പാവുന്നതോടെ ഗുജറാത്ത് തീരം പോലെ കേരളത്തിലെ മത്സ്യത്തൊഴിലാളികളും വഴിയാധാരമാകും. അവര് വെറും കൂലിക്കാരാകും.\nതട്ടിപ്പിനായി ഒരുക്കൂട്ടിയ എം.ഒ.യുകള് റദ്ദാക്കാതെ കുറ്റം ഉദ്യോഗസ്ഥരുടെ മേല് ചാരിവച്ച് രക്ഷപ്പെടാനാണ് സര്‍ക്കാര് ശ്രമിക്കുന്നത്. 400 ട്രോളറുകളും കപ്പലുകളും നിര്‍മ്മിക്കുന്നതിന് എം.ഒ.യു ഒപ്പുവച്ച കെ.എം.ഐ.എന്.സി.യുടെ എം.ഡി. എന്റെ പ്രൈവറ്റ് സെക്രട്ടറിയായിരുന്നയാളാണെന്ന ഒളിയമ്പ് പല ഭാഗത്തുനിന്നും വരുന്നുണ്ട്. ആഭ്യന്തരമന്ത്രിയായിരുന്നപ്പോള് അദ്ദേഹം എന്റെ പ്രൈവറ്റ് സെക്രട്ടറിയായിരുന്നു എന്നത് ശരിയാണ്. അതുകഴിഞ്ഞ് അദ്ദേഹം കോഴിക്കോട് കളക്ടറായി. അത് കഴിഞ്ഞ് കേന്ദ്രമന്ത്രി അല്‍ഫോന്‍സ് കണ്ണന്താനത്തിന്റെയും പ്രൈവറ്റ് സെക്രട്ടറിയായിരുന്നു.അത് ഉദ്യോഗസ്ഥരുടെ പ്രൊഫഷണല് കാര്യമാണ്. അതും ഇതും തമ്മില് കൂട്ടിക്കുഴക്കേണ്ട.\nമുഖ്യമന്ത്രിയോട് ഇനിയും ചോദ്യങ്ങളുണ്ട്. ഇ.എം.സി.സി ഇന്റര്‍നാഷണലിന്റെ സി.ഇ.ഒ ഡുവന് ഇ ഗെരന്‍സര് എന്നയാളെ മുഖ്യമന്ത്രി എപ്പോഴെങ്കിലും കണ്ടിട്ടുണ്ടോ? അദ്ദേഹവുമായി ചര്‍ച്ച നടത്തിയിട്ടുണ്ടോ.? മുഖ്യമന്ത്രി ഒന്ന് ഓര്‍ത്തു നോക്കൂ. മുന്‍പ് സ്വപ്നാ സുരേഷിനെ കണ്ട കാര്യം അദ്ദേഹം ആദ്യം ഓര്‍ത്തിരുന്നില്ല. പിന്നീടാണ് ഓര്‍മ്മ വന്നത്. അമേരിക്കന് മോഡല് അറബിക്കടലില് എന്നായിരുന്നു സി.പി.എമ്മിന്റെ പഴയ മുദ്രാവാക്യം. ഇപ്പോള് അറബിക്കടലിനെ അമേരിക്കക്കാരുടെ കപ്പലുകളില് നിറയ്ക്കാനാണ് സി.പി.എം തത്രപെടുന്നത്- ചെന്നിത്തല പറഞ്ഞു.\nramesh chennithala pinarayi vijayan kerala രമേശ് ചെന്നിത്തല പ്രതിപക്ഷ നേതാവ് പിണറായി വിജയന്\nOpposition to ignite deep-sea fishing controversy, Leader of the Opposition released more documents


പതിനൊന്നാം ദിവസവും മൂന്നാറിൽ താപനില പൂജ്യത്തിനുതാഴെ | munnar-temperature\nപതിനൊന്നാം ദിവസവും മൂന്നാറിൽ താപനില പൂജ്യത്തിനുതാഴെ\nതണുത്തുവിറച്ച് തെക്കിന്റെ കശ്മീർ\nമൂന്നാർ: തുടർച്ചയായ പതിനൊന്നാം ദിവസവും മൂന്നാർ മേഖലയിൽ താപനില മൈനസിൽ തുടരുന്നു. മൂന്നാറിന്റെ സമീപകാല ചരിത്രത്തിൽ ആദ്യമായാണിത്.\nതണുപ്പ് ആസ്വദിക്കാൻ സന്ദർശകരുടെ പ്രവാഹമാണ്. 6000 മുതൽ 10,000 വരെ സന്ദർശകരെത്തുന്നതായാണ് കണക്ക്. ചെണ്ടുവരയിൽ കഴിഞ്ഞദിവസം മൈനസ് നാലായിരുന്നു താപനില. ചിറ്റുവര, ചെണ്ടുവര, തെന്മല, എല്ലപ്പെട്ടി എന്നിവിടങ്ങളിൽ താപനില മൈനസ് രണ്ടായിരുന്നു. മൂന്നാർ ടൗൺ, കന്നിമല, പഴയ മൂന്നാർ എന്നിവിടങ്ങളിൽ പൂജ്യവും. വരയാടുകളുടെ സംരക്ഷണകേന്ദ്രമായ രാജമല, വനംവികസന കോർപ്പറേഷന്റെ ടൂറിസം പദ്ധതി നടപ്പാക്കിയിട്ടുള്ള മീശപ്പുലിമല, ഉയർന്ന പ്രദേശമായ ടോപ്‌സ്റ്റേഷൻ തുടങ്ങിയ കേന്ദ്രങ്ങളിലെല്ലാം തണുപ്പുകാല ദൃശ്യങ്ങൾ തേടിയെത്തുന്നവരുടെ തിരക്കാണ്.\nതണുപ്പുകാലം ടൂറിസം മേഖലയ്ക്ക് ഉണർവ്\nപ്രളയത്തെത്തുടർന്ന് കഴിഞ്ഞ ജൂൺ മുതൽ മൂന്നാറിലെ വിനോദസഞ്ചാര മേഖലയിൽ സന്ദർശകർ എത്തിയിരുന്നില്ല. സന്ദർശകരില്ലാത്തതിനാൽ ഹോട്ടലുകളും വ്യാപാര സ്ഥാപനങ്ങളും ടാക്സി ഡ്രൈവർമാർ, ഗൈഡുകൾ, ഹോട്ടൽ ജീവനക്കാർ എന്നിവരും കടുത്ത സാമ്പത്തിക പ്രതിസന്ധിയിലായിരുന്നു. തണുപ്പുകാലം തുടങ്ങിയ ഡിസംബർ 21 മുതൽ സഞ്ചാരികൾ ധാരാളം എത്തിയതോടെയാണ് മൂന്നാർ സജീവമായത്.\nContent Highlights: munnar-temperature\nമൂന്നാറിലെ റിസോര്‍ട്ടുകള്‍ക്ക് വൈദ്യുതി കണക്ഷന്; റെവന്യൂ മന്ത്രിയുടെ ആവശ്യം മുഖ്യമന്ത്രി തള്ളി\nമൂന്നാറിലെ ഷോപ്പിങ് കോംപ്ലക്സ് നിർമാണം ഹൈക്കോടതി തടഞ്ഞു\nഎസ്. രാജേന്ദ്രന് എംഎല്‍എക്കെതിരെ സബ് കളക്ടര് ഹൈക്കോടതിയില് സത്യവാങ്മൂലം നല്‍കും\nകാട്ടുതീ പടർന്ന് പുൽമേട് കത്തിനശിച്ചു


petrol price in kerala: ഇന്നത്തെ പെട്രോൾ, ഡീസൽ വില അറിയാം - petrol-diesel-rate-in-kerala-on-21st-january-2021 | Samayam Malayalam\nAswathi V | Samayam Malayalam | Updated: 21 Jan 2021, 09:17:00 AM\nഇന്ത്യയിലെ ചില്ലറ ഇന്ധന വില ഇപ്പോൾ 2018 ഒക്ടോബറിന് ശേഷമുള്ള ഏറ്റവും ഉയർന്ന നിരക്കിലാണ്. കേരളത്തിൽ ഡീസൽ വില എക്കാലത്തെയും ഉയർന്ന നിലവാരത്തിൽ എത്തിന് പിന്നാലെ പെട്രോൾ വിലയും റെക്കോർഡ് തകർക്കാൻ കുതിക്കുകയാണ്.\nകൊച്ചി. രാജ്യത്ത് പെട്രോൾ, ഡീസൽ വില മാറ്റമില്ലാതെ തുടരുന്നു. രണ്ട് ദിവസത്തെ വില വർധവനവിന് ശേഷമാണ് ഇന്ധന വില മാറ്റമില്ലാതെ തുടരുന്നത്. ഇന്ത്യയിലെ ചില്ലറ ഇന്ധന വില ഇപ്പോൾ 2018 ഒക്ടോബറിന് ശേഷമുള്ള ഏറ്റവും ഉയർന്ന നിരക്കിലാണ്. കേരളത്തിൽ ഡീസൽ വില എക്കാലത്തെയും ഉയർന്ന നിലവാരത്തിൽ എത്തിന് പിന്നാലെ പെട്രോൾ വിലയും റെക്കോർഡ് തകർക്കാൻ കുതിക്കുകയാണ്.\nകേരളത്തിൽ ഒരു ലിറ്റര് പെട്രോളിന് 87.23 രൂപയാണ് വില. ഒരു ലിറ്റര് ഡീസലിന് 81.26 രൂപയും. കൊച്ചിയിൽ പെട്രോളിന് 85.34 രൂപയാണ് വില. ഡീസലിന് 79.46 രൂപയും. കോഴിക്കോട് 85.70 രൂപയാണ് ഒരു ലിറ്റർ പെട്രോളിന് ഇന്നത്തെ വില. ഡീസലിന് 79.83 രൂപയും.\nഡൽഹി, മുംബൈ തുടങ്ങിയ രാജ്യത്തെ പ്രധാന നഗരങ്ങളിലെല്ലാം ഇന്ധന വില റെക്കോർഡുകൾ തകർത്തു കഴിഞ്ഞിരിക്കുകയാണ്. ഡൽഹിയിൽ ഒരു ലിറ്റര് പെട്രോളിന് 85.20 രൂപയാണ് വില. ഡീസലിന് 75.38 രൂപയാണ് വില. മുംബൈയിൽ പെട്രോള് വില 90 രൂപയും കടന്ന് കുതിക്കുകയാണ്. ഒരു ലിറ്റർ പെട്രോളിന് 91.80 രൂപയാണ് ഇന്നത്തെ വില. ഡീസലിന് 82.13 രൂപയും.\nതിരുവനന്തപുരം 87.23 81\nകൊച്ചി 85.10 79.20\nകോഴിക്കോട് 85.45 79.31\nന്യൂഡല്‍ഹി 84.95 75.13\nമുംബൈ 91.32 81.87\nആഗോള വിപണിയിലെ ക്രൂഡ് ഓയിൽ വിലയും ഡോളർ രൂപ വിനിമയവും കണക്കാക്കിയാണ് രാജ്യത്തെ ഇന്ധനവില നിർണയിക്കുന്നത്. ആഗോള ക്രൂഡ് ഓയിൽ വിലയും കുതിച്ചുയരുകയാണ്. ഇന്ന് ഒരു ബാരൽ അസംസ്‌കൃത എണ്ണയ്ക്ക് (ക്രൂഡ് ഓയിൽ) ഇന്ന് 55.84 ഡോളറാണ് വില. 72.90 രൂപയിലാണ് ഇന്ന് ഡോളർ വിനിമയം നടക്കുന്നത്.\nഎക്കാലത്തെയും ഉയർന്ന നിലവാരത്തിൽ ഡീസൽ വില; റെക്കോർഡ് തകർക്കാൻ പെട്രോൾ വിലയും ആര്‍ട്ടിക്കിള് ഷോ\nWeb Title : petrol-diesel-rate-in-kerala-on-21st-january-2021


ശബരിമലയില് വീണ്ടും സിപിഎമ്മിന് അടിതെറ്റുന്നു ; ചോദ്യങ്ങള്‍ക്ക് ഉത്തരം നല്‍കാനാവാതെ നേതൃത്വം – Jaihind TV\nശബരിമലയില് വീണ്ടും സിപിഎമ്മിന് അടിതെറ്റുന്നു ; ചോദ്യങ്ങള്‍ക്ക് ഉത്തരം നല്‍കാനാവാതെ നേതൃത്വം\nനിയമസഭാ തെരഞ്ഞെടുപ്പ് ഗോദയിൽ സിപിഎമ്മിന് ശബരിമല പ്രതിസന്ധി. പാർട്ടി കേന്ദ്രനേതൃത്വം വിയോജിപ്പ് പരസ്യമാക്കിയതോടെ പ്രശ്‌നത്തിലെ സംസ്ഥാന നേതൃത്വത്തിന്‍റെ നിലപാടുമാറ്റം സംശയനിഴലിലായി. ശബരിമലയിൽ സംഭവിച്ച കാര്യങ്ങളിൽ വിഷമമുണ്ടെന്ന ദേവസ്വം മന്ത്രി കടകംപള്ളി സുരേന്ദ്രന്‍റെ പ്രതികരണത്തിൽ സിപിഎം സംസ്ഥാന നേതൃത്വത്തിന് കടുത്ത അതൃപ്തിയുണ്ട്. കടകംപള്ളിയുടെ വാക്കുകൾ കേന്ദ്രനേതൃത്വം തള്ളിയതോടെ സംസ്ഥാന നേതൃത്വവും സർക്കാരും വീണ്ടും വെട്ടിലായി. അതേസമയം മുഖ്യമന്ത്രി ഇക്കാര്യത്തിൽ പ്രതികരിച്ചത് സുപ്രീം കോടതി വിധി വന്നതിന് ശേഷം ചർച്ച ചെയ്യാമെന്നാണ്.\nശബരിമല യുവതീ പ്രവേശന വിഷയത്തിൽ സി.പി.എമ്മിന് അടിപതറുകയാണ്. തെരഞ്ഞടുപ്പിൽ വിഷയം വീണ്ടും സജീവ ചർച്ചായതോടെ സംസ്ഥാന നേതൃത്വത്തിന് ഉത്തരം മുട്ടിയിരിക്കുകയാണ്. യുവതീ പ്രവേശത്തെ അനുകൂലിച്ച് സുപ്രീം കോടതിയിൽ നൽകിയ സത്യവാങ്മൂലം എന്തുകൊണ്ട് പിൻവലിക്കില്ലന്ന് കോണ്‍ഗ്രസിന്‍റെയും എൻ.എസ്.എസ് ഉൾപ്പെടെയുള്ള സംഘടനകളുടെ തുടർച്ചായി ഉള്ള ചോദ്യത്തിന് പാർട്ടിക്കും സർക്കാരിനും മറുപടി ഇല്ല. ഇക്കാര്യത്തിൽ എന്ത് മറുപടി നൽകണമന്ന് ആശയക്കുഴപ്പത്തിലാണ് പാർട്ടി നേതൃത്വം. വിഷയത്തിൽ ദേവസ്വം മന്ത്രിയുടെ ഖേദ പ്രകടനം സി.പി.എം ജനറൽ സെക്രട്ടറി സീതാറാം യെച്ചൂരി പരസ്യമായി തളളിക്കളഞ്ഞിരുന്നു. ഇതോടെ ഇക്കാര്യത്തിൽ പരസ്യ പ്രതികരണത്തിന് ഇല്ലെന്ന് മന്ത്രി വ്യക്തമാക്കി.\nമുഖ്യമന്ത്രി പിണറായി വിജയനാകട്ടെ വിഷയത്തില് വ്യക്തമായ മറുപടി നൽകുന്നില്ല. സത്യവാങ്മൂലം പിൻവലിക്കാതെ സർക്കാർ ഒളിച്ചുകളി തുടരുകയാണ്. ശബരിമല വിഷയത്തിൽ തീർത്ത വനിതാ മതില് നേട്ടമായി ചിത്രീകരിച്ച് പിണറായി സർക്കാരിന് ഇപ്പോൾ ശബരിമല സ്ത്രീ പ്രവേശത്തെകുറിച്ച് മിണ്ടാട്ടമില്ല. ലോക്സഭാ തെരഞ്ഞെടുപ്പിലെ തിരിച്ചടി വിശ്വാസ സമൂഹം പാർട്ടിക്ക് എതിരെ നിലപാട് സ്വീകരിച്ചത് കൊണ്ടാണന്നാണ് പാർട്ടി വിലയിരുത്തൽ. നിയമസഭാ തെരഞ്ഞെടുപ്പിൽ വിഷയം വീണ്ടും സജീവമാകുമ്പോൾ വിശ്വാസികളുടെ രോഷം പാർട്ടിക്ക് വൻ വെല്ലുവിളിയാകും.


പൊലീസ്-മാവോയിസ്റ്റ് വെടിവെപ്പ്: ഏറ്റുമുട്ടല് പുലര്‍ച്ചെ വരെ നീണ്ടു, കൂടുതല് തണ്ടര് ബോള്‍ട്ട് സംഘം വയനാട്ടിലേക്ക്\nമാവോയിസ്റ്റുകളും പൊലീസും തമ്മില് ശക്തമായ വെടിവെപ്പുണ്ടായ വയനാട്ടിലെ വൈത്തിരിയില് ഏറ്റുമുട്ടല് അവസാനിച്ചു. പുലര്‍ച്ചെ നാലര വരെ ഏറ്റുമുട്ടല് തുടര്‍ന്നു എന്നാണ് പൊലീസ് നല്‍കുന്ന വിവരം\nKerala, First Published Mar 7, 2019, 6:36 AM IST\nവൈത്തിരി: മാവോയിസ്റ്റുകളും പൊലീസും തമ്മില് ശക്തമായ വെടിവെപ്പുണ്ടായ വയനാട്ടിലെ വൈത്തിരിയില് ഏറ്റുമുട്ടല് അവസാനിച്ചു. പുലര്‍ച്ചെ നാലര വരെ ഏറ്റുമുട്ടല് തുടര്‍ന്നു എന്നാണ് പൊലീസ് നല്‍കുന്ന വിവരം. നലര മണിക്കാണ് അവസാനമായി വെടിയൊച്ചകള് കേട്ടത്. വന പ്രദേശത്തേക്ക് കടന്ന മാവോയിസ്റ്റുകള്‍ക്കായി മുപ്പതംഗ തണ്ടര്‍ബോള്‍ട്ട് സംഘം കാട്ടിനുള്ളില് തിരച്ചില് തുടരുകയാണ്.\nകനത്ത സുരക്ഷാ വലയത്തിലാണ് ഇപ്പോള് വൈത്തിരി. പ്രദേശത്തേക്ക് മറ്റ് ജില്ലകളില് നിന്നുള്ള തണ്ടര്‍ബോള്‍ട്ട് സംഘം രാവിലെ ഒമ്പത് മണിയോടെ എത്തുമെന്നാണ് പൊലീസ് അറിയിച്ചിരിക്കുന്നത്. അതേസമയം ഇന്നലെ രാത്രി ഒമ്പതു മണിയോടെ തുടങ്ങിയ ഏറ്റുമുട്ടലില് ഒരു മാവോയിസ്റ്റ് നേതാവിന് ഗുരുതരമായി പരിക്കേറ്റിട്ടുണ്ട്. വൈത്തിരിയിലെത്തിയ അഞ്ചംഗ സംഘത്തിലെ വേൽമുരുകനാണ് വെടിയേറ്റതെന്നാണ് ലഭിക്കുന്ന സൂചന.\nമാവോയിസ്റ്റുകളുമായുള്ള വെടിവയ്പ്പിനെ തുടര്‍ന്ന് തടഞ്ഞ കോഴിക്കോട് വയനാട് ദേശീയപാതയിലെ ഗതാഗതം പുനസ്ഥാപിച്ചിട്ടുണ്ട്. അതോടൊപ്പം തന്നെ പ്രദേശത്ത് ജാഗ്രതാ നിര്‍ദേശം നല്‍കിയിട്ടുണ്ട്. റിസോര്‍ട്ട് അധികൃതരോടും താമസക്കാരോടും പുറത്തിറങ്ങരുതെന്നാണ് പൊലീസ് നിര്‍ദേശം നല്‍കിയിരിക്കുന്നത്.\nവൈത്തിരിയില് ദേശീയപാതയക്ക് സമീപം സ്ഥിതി ചെയ്യുന്ന ഉപവന് എന്ന സ്വകാര്യ റിസോര്‍ട്ടിനടുത്തുള്ള വനപ്രദേശത്താണ് ഏറ്റുമുട്ടല് നടന്നത്. ബുധനാഴ്ച്ച രാത്രി ഒൻപത് മണിയോടെയാണ് സംഭവങ്ങളുടെ തുടക്കം. റിസോര്‍ട്ടിലെത്തിയ മാവോയിസ്റ്റുകള് ഉടമയോട് പണം ആവശ്യപ്പെടുകയും ഇത് വാക്ക് തർക്കത്തിലെത്തുകയും ചെയ്തു. ഈ സമയം അവിടെ ഉണ്ടായിരുന്ന ചില പൊലീസ് ഉദ്യോഗസ്ഥര് മാവോയിസ്റ്റുകളെ തിരിച്ചറിഞ്ഞ് കേരള പൊലീസിന്റെ സായുധസേനാ വിഭാഗമായ തണ്ടർ ബോൾട്ടിനെ വിവരം അറിയിച്ചു.\nപിന്നാലെ തണ്ടർ ബോൾട്ട് സംഘം ഇവിടെയെത്തുകയും റിസോർട്ടിന് മുന്നിൽ മാവോയിസ്റ്റുകളും തണ്ടർ ബോൾട്ട് സംഘവും തമ്മിൽ വെടിവെപ്പ് ആരംഭിക്കുകയുമായിരുന്നു. വെടിയേറ്റ മാവോയിസ്റ്റുകൾ റിസോർട്ടിന് പിറകിലെ കാട്ടിലേക്ക് ഓടുകയായിരുന്നു. റിസോർട്ടിലെത്തിയ മാവോയിസ്റ്റുകൾ ഭക്ഷണവും പണവും ആവശ്യപ്പെട്ടുവെന്ന് സ്ഥലത്തുണ്ടായിരുന്നവർ പറഞ്ഞു.\nLast Updated Mar 7, 2019, 7:18 AM IST


ഞങ്ങളുടെ ക്ഷേത്രം മാറ്റി സ്ഥാപിക്കണമെന്ന് നിസാരമായി പറയുന്നവര് തന്നെയാണ് കഴിഞ്ഞ കുറേ കാലങ്ങളായി രാമക്ഷേത്രത്തിനു വേണ്ടി സമരം നടത്തുന്നത് ; പട്ടികജാതി വിഭാഗക്കാരുടെ കാര്യം വരുമ്പോള് എന്തിനാണ് ഈ ഇരട്ടത്താപ്പ് ; വനഭൂമിയില് നിര്‍മ്മിച്ചതിനാണ് ക്ഷേത്രം തകര്‍ത്തതെങ്കില് ശബരിമലയും തകര്‍ക്കണം; രവിദാസ് മന്ദിര് പ്രക്ഷോഭത്തില് പങ്കെടുത്ത ദളിതര് പറയുന്നു\nഡല്‍ഹി : രാമക്ഷേത്രം അയോധ്യയില് തന്നെ നിര്‍മ്മിക്കണമെന്നു പറയുന്നവര് എന്തുകൊണ്ടാണ് തങ്ങളോട് മറ്റെവിടെയെങ്കിലും സ്ഥലം അനുവദിക്കാമെന്ന് പറയുന്നതെന്ന് രവിദാസ് മന്ദിര് പ്രക്ഷോഭത്തില് പങ്കെടുത്ത ദളിതര്.\nഓള് ഇന്ത്യ അംബേദ്കര് മഹാസഭയുടെ എക്‌സിക്യുട്ടീവ് പ്രസിഡന്റ് രാകേഷ് ബഹദൂറാണ് വിഷയച്ചില് രൂക്ഷ പ്രതികരണവുമായി രംഗത്തെത്തിയത് . വനഭൂമിയിലാണ് നിര്‍മ്മിച്ചിരിക്കുന്നതെന്ന് പറഞ്ഞാണ് രവിദാസ് മന്ദിര് തകര്‍ത്തത്.\nഅത് മറ്റിടത്തു കൂടി നടപ്പിലാക്കുകയാണെങ്കില് ശബരിമല, തിരുപ്പതി ക്ഷേത്രങ്ങളും തകര്‍ക്കേണ്ടിവരുമെന്നും അദ്ദേഹം വാദിച്ചു.\n‘ ഞങ്ങളുടെ ക്ഷേത്രം മാറ്റി സ്ഥാപിക്കണമെന്ന് നിസാരമായി പറയുന്നവര് തന്നെയാണ് കഴിഞ്ഞ കുറേ കാലങ്ങളായി രാമക്ഷേത്രത്തിനുവേണ്ടി സമരം നടത്തുന്നത്. പട്ടികജാതി വിഭാഗക്കാരുടെ കാര്യം വരുമ്പോള് എന്തിനാണ് ഈ ഇരട്ടത്താപ്പ്.’ -അദ്ദേഹം ചോദിക്കുന്നു .


FACT CHECK: ഇത് അന്താരാഷ്ട്ര ബഹിരാകാശനിലയത്തിൽനിന്ന് പകര്‍ത്തിയ ദക്ഷിണേന്ത്യയുടെയുംശ്രീലങ്കയുടെയും ദൃശ്യമല്ല... - FactCrescendo | The leading fact-checking website in India\nഅന്താരാഷ്ട്ര ബഹിരാകാശ നിലയത്തില് നിന്ന് പകര്‍ത്തിയ ദക്ഷിണ ഭാരതത്തിന്‍റെയും ശ്രിലങ്കയുടെയും ചിത്രം എന്ന തരത്തില് ഒരു ചിത്രം സാമുഹ്യ മാധ്യമങ്ങളില് പ്രചരിക്കുന്നുണ്ട്.\nപക്ഷെഫാക്റ്റ് ക്രെസേണ്ടോ ഈ ചിത്രത്തിനെ കുറിച്ച് അന്വേഷിച്ചപ്പോള്, ഈ ചിത്രം അന്താരാഷ്ട്ര ബഹിരാകാശ നിലയത്തില് നിന്ന് പകര്‍ത്തിയതല്ല എന്ന് കണ്ടെത്തി. എന്താണ് ഈ ചിത്രത്തിന്‍റെ സത്യാവസ്ഥ നമുക്ക് നോക്കാം.\nScreenshot: Facebook claiming above image was taken from ISS.\nഅന്താരാഷ്ട്ര ബഹിരാകാശ നിലയത്തില് നിന്ന് എടുത്ത ചിത്രമാണ് എന്ന തരത്തില് മുകളില് കാണുന്ന ചിത്രം പ്രചരിക്കുന്നത്. പോസ്റ്റിന്‍റെ അടികുറിപ്പ് ഇപ്രകാരമാണ്:\n400 കിലോമീറ്റർഉയരത്തിൽ 28000Km/hrവേഗതയിൽസഞ്ചരിക്കുന്നബഹിരാകാശനിലയത്തിൽനിന്ന്പകർത്തിയത്.”\nഇതേഅടികുറിപ്പോടെ ഈ ചിത്രം പ്രചരിപ്പിക്കുന്ന മറ്റേ ചില പോസ്റ്റുകള് നമുക്ക് താഴെ സ്ക്രീന്‍ഷോട്ടില് കാണാം.\nScreenshot: Multiple posts sharing the image with the same claim.\nഎന്നാല് ഈ പോസ്റ്റുകളില് വാദിക്കുന്നത് എത്രത്തോളം സത്യമാണ് എന്ന് നമുക്ക് നോക്കാം.\nഈ ചിത്രത്തിനെ ഞങ്ങള് ഗൂഗിളില് റിവേഴ്സ് ഇമേജ് അന്വേഷണം നടത്തി പരിശോധിച്ചപ്പോള് ഈ ചിത്രം അന്താരാഷ്ട്ര ബഹിരാകാശ നിലയത്തില് നിന്ന് എടുത്തതല്ല എന്ന് മനസിലായി. അന്വേഷണത്തിന്‍റെ ഫലങ്ങളില് ഞങ്ങള്‍ക്ക് ഈ ചിത്രം അലാമി എന്ന സ്റ്റോക്ക് വെബ്സൈറ്റില് ലഭിച്ചു.\nവെബ്സൈറ്റില് നല്‍കിയ വിവരം പ്രകാരം ഈ ചിത്രം എടുത്തത് നാസ 1966ല് ബഹിരാകാശത്ത് അയയ്ച്ച സ്പേസ് ക്രാഫ്റ്റ് ജെമിനി 11ല് നിന്നാണ്. ജെമിനി 11 നാസ ബഹിരാകാശത്തിലേക്ക് അയച്ച ഒമ്പതാമത്തെക്രൂസ്പേസ്ഫ്ലൈറ്റ്മിഷൻ അതായത് മനുഷ്യരെ വഹിക്കുന്ന ബഹിരാകാശ പേടകമായിരുന്നു. ഇത് ചന്ദ്രനില് മനുഷ്യനെ എത്തിച്ച അപ്പോളോ പ്രൊജക്റ്റിന്‍റെ മുന്നോടിയായിരുന്നു.\nഅന്താരാഷ്ട്ര ബഹിരാകാശനിലയത്തിന്‍റെ നിര്‍മാണം തുടങ്ങിയത് 1998ലാണ്. 1969ലാണ് ആദ്യമായി രണ്ട് റഷ്യന് സോയുസ് വിമാനങ്ങളെ ഒന്നിച്ച് ഒരു തല്‍കാല നിലയമുണ്ടാക്കിയത്. ഇതിന് പിന്നാലെ ഇതേ പോലെ പല രാജ്യങ്ങളും അവരുടെ ബഹിരാകാശ നിലയങ്ങള് ഉണ്ടാക്കാന് തുടങ്ങി. ഇത് 1998ല് അന്താരാഷ്ട്ര ബഹിരാകാശ നിലയത്തിന്‍റെ നിര്‍മാണം തുടങ്ങന്നത് വരെ തുടര്‍ന്നിരുന്നു.\nപോസ്റ്റില് പ്രചരിപ്പിക്കുന്ന വൈറല് ചിത്രം അന്താരാഷ്ട്ര ബഹിരാകാശ നിലയത്തില് നിന്ന് എടുത്തതല്ല. ഈ ചിത്രം 1966ല് നാസയുടെ ജെമിനി 11 ബഹിരാകാശ പേടകം എടുത്തതാണ്.അന്താരാഷ്ട്ര ബഹിരാകാശനിലയത്തിന്‍റെ നിര്‍മാണം തുടങ്ങിയത് 1998ലാണ്.\nTitle:ഇത് അന്താരാഷ്ട്ര ബഹിരാകാശനിലയത്തിൽനിന്ന് പകര്‍ത്തിയ ദക്ഷിണേന്ത്യയുടെയുംശ്രീലങ്കയുടെയും ദൃശ്യമല്ല…